2014, ജനുവരി 3, വെള്ളിയാഴ്‌ച\nഅമ്മിഞ്ഞയില്‍നിന്നൂറുന്ന വെണ് കണികകള്\nകുഞ്ഞിളംമോണകള്‍ക്കായ് തുലാഭാരം നേര്‍ന്നു.\nഅണ്ഡങ്ങളെല്ലാം മൃതിയോടടുക്കുമ്പോള്, ഭക്തര്‍ക്കവള്\nഫലപ്രാപ്തി കാണാത്തൊരു ഭക്തനൊരുനാള്\nഅവളുടെ സാമ്പ്രാണികുണ്ഡലത്തില് തീര്‍ത്ഥം തളിച്ചു.\nയാഗശാലയിലെ നെയ് വിളക്കില്‍നിന്നും പുകയുയര്‍ന്നു.\nവിഭൂതികളില് വീണ്ടും വ്യാകരണങ്ങള് കെട്ടുപിണഞ്ഞു,\nസൃഷ്ടിയുടെ ഉന്മാദവേളയിലവള് അലറിവിളിച്ചു,\nനഷ്ടവസന്തങ്ങളെ ഉറക്കെപ്പഴിച്ചവള് മുക്രയിട്ടു.\nഋതുഭേദങ്ങളുടെ നാലാം ഖണ്ഡത്തിലവളുടെ അമ്മിഞ്ഞ\nയുടെ തുലാഭാരത്തിനു ഫലപ്രാപ്തി കൈവന്നു.\nഅവളുടെ അരുമയായ സ്വന്തം കുഞ്ഞിന്‍റെ മാത്രം അമ്മ.\n#മാതൃത്വം മഹനീയമാണ്.. ഒരു സന്യാസത്തിനും\nഅംഗീകരിക്കാന് കഴിയാത്ത പ്രപഞ്ചസത്യം..!!\n-അക്കാകുക്ക- — feeling THE UNIVERSAL TRUTH.\nPosted by അക്കാ കുക്ക at 7:17 PM\nകെനായ് പെനിന്‍സുല... - യാത്രകളില് പതിവുകള് തെറ്റുകയും തെറ്റിക്കുകയും സാധാരണമാണ്. അതുപോലെയൊരു ദിവസമായിരുന്നു ഫെബ്രുവരി ഏഴാം തിയതി. വളരെ വൈകി ഉറക്കമുണര്‍ന്നത് മുതലായിരുന്നു തുടക...\nആമി - ഇപ്പോൾ മലയാളത്തിൽ ടൈപ്പ് ചെയ്യാൻ ഫോണ്ട് ഒന്നും ഇൻസ്റ്റാൾ ചെയ്യണ്ട! ഇവിടെ വന്ന ഫ്രീ ആയി അങ്ങ് ടൈപ്പ് ചെയ്യാം! ചുമ്മാതല്ല ആളുകൾ ചറപറാ ഓരോന്ന് എഴുതി വിടുന്നത്...\nശ്രീ കൃഷ്ണന് Sri Krishna painting English translation - Sri Krishna Painting by Murali T. Oil on canvas, Year : 1993. Size: 69 cm x 44 cm English translation of this description was done by : Mr. Ashams Joe Jus...\nശബ്ദം - ഒരു നീരുറവ അതിന്റെ ശബ്ദം കൊണ്ട് നിങ്ങളെ ആകർഷിക്കുന്നില്ല, കടലതിന്റെ ആരവം കൊണ്ട് നിങ്ങളെ വിളിച്ചുകൊണ്ടേയിരിക്കുകയും ചെയ്യുന്നു. ദാഹിക്കുമ്പോൾ ഒരു നീരുറവ...\nഇത്തിരി വൈകി വന്ന ആകാശം - ചിറകിൽ തീ പിടിച്ച പക്ഷി പിടിച്ച തീയേ, ഉടലായി കൊണ്ടുനടക്കുന്നു ഇപ്പോൾ തീയും ഉടലും നീയും ഞാനുമാകുന്നു പക്ഷി, നമ്മൾ പൂരിപ്പിക്കാതെ ഒഴിച്ചിട്ട ആകാശത്തിലെ ഒര...\nഅബസ്വര സംഹിത - മുപ്പത്തിആറാം ഖണ്ഡം - ഇന്ത്യൻ നാഷണൽ കോൺഗ്രസ്സിന്റെ അധ്യക്ഷനായി ചുമതലയേറ്റ രാഹുൽ ഗാന്ധിക്ക് സംഘിസത്തിൽ നിന്നും രാജ്യത്തെ സ്വതന്ത്രമാക്കാൻ കഴിയട്ടെ എന്നാശംസിച്ചുകൊണ്ട് അബസ്വരങ്ങള്...\nപനിത്തീവണ്ടി - അകത്താണാവിവണ്ടി ഓണത്തിരക്കിന് നോവു വണ്ടി ചാറുന്നുണ്ടത്തം ഇറുക്കുന്നുണ്ട് ചിത്തം ഉത്രാടപ്പാച്ചിലിന് കഫം തുപ്പി കിതച്ചമര്‍ത്തും നെഞ്ചകപ്പാളം നനവെല്ലാമൊപ്...


'ഖിറാന്-2018' സമൂഹ വിവാഹം ഞായറാഴ്ച - Muhimmath\nKasaragod News Popular കാരുണ്യം സംഘാടനാചലനങ്ങള്\n'ഖിറാന്-2018' സമൂഹ വിവാഹം ഞായറാഴ്ച\nകാഞ്ഞങ്ങാട്: എസ്.വൈ.എസ് സൗത്ത് ചിത്താരി സാന്ത്വനം പ്രവര്‍ത്തകര് സംഘടിപ്പിക്കുന്ന 'ഖിറാന്2018' സമൂഹ വിവാഹം ഞായറാഴ്ച\nനടക്കും. രാവിലെ 10 മണിക്ക് നടക്കുന്ന സമൂഹ വിവാഹം കേന്ദ്ര ശുദ്ധജല, ശുചിത്വ വകുപ്പ് സഹമന്ത്രി രമേശ് ജിഗ്ഗജിനഗി ഉദ്ഘാടനം ചെയ്യും. ശൈഖുനാ കാന്തപുരം എ.പി. അബൂബക്കര് മുസ്ലിയാര് നിക്കാഹിന് കാര്‍മ്മികത്വം വഹിക്കും. അഞ്ച് നിര്‍ധന യുവതികളുടെ വിവാഹ സ്വപ്നമാണ് 'ഖിറാന്'18' പരിപാടിയിലൂടെ പൂവണിയുന്നത്. സ്വര്‍ണ്ണവും അഞ്ച് സെന്റ് സ്ഥലവും ദമ്പതികള്‍ക് നല്‍കും.\nകര്‍ണ്ണാടക ലജിസ്ലെറ്റീവ് കൗണ്‍സില് ചെയര്‍മാന് ഡി.എച്ച്. ശങ്കരമൂര്‍ത്തി, പി. കരുണാകരന് എം.പി, സി.കെ. നാണു എം.എല്.എ, കെ.കുഞ്ഞിരാമന് എം.എല്.എ, എം. രാജഗോപാല് എം.എല്.എ, എന്.എ. നെല്ലിക്കുന്ന് എം.എല്.എ, പി.ബി. അബ്ദുല് റസാഖ് എം.എല്.എ, ജില്ലാ കലക്ടര് ജീവന് ബാബു, ന്യൂനപക്ഷ വികസന കോര്‍പ്പറേഷന് ചെയര്‍മാന് എ.പി അബ്ദുല് വഹാബ്, ചിത്താരി ഹംസ മുസ്ലിയാര്, ബേക്കല് ഇബ്രാഹിം മുസ്ലിയാര്, അബ്ബാസ് മുസ്ലിയാര് മഞ്ഞനാടി, എ.പി. അബ്ദുള്ള മുസ്ല്യാര് മാണിക്കോത്ത്, പള്ളങ്കോട് അബ്ദുല് ഖാദര് മദനി, കെ.പി. സതീഷ് ചന്ദ്രന്, ഹഖീം കുന്നില്, അഡ്വ.കെ.ശ്രീകാന്ത്, വി കമ്മാരന്, ബങ്കളം കുഞ്ഞികൃഷ്ണന്, പ്രദീപ് കല്‍കുറ, അഷറഫ് കരിപ്പൊടി, ജാഫര് സാദിഖ് തങ്ങള് മാണിക്കോത്ത്, സി. കുഞ്ഞാമദ് പാലക്കി, എന്നിവര് സംബന്ധിക്കും.\nസൗത്ത് ചിത്താരിയില് ഖത്തീബും മുദരിസുമായി സേവനമനുഷ്ടിച്ച ചിത്താരി കെ.പി. ഹംസ മുസ്ലിയാരെ വേദിയില് വെച്ച് കാന്തപുരം എ.പി. അബൂബക്കര് മുസ്ലിയാര് ആദരിക്കും.\nഒരാഴ്ചയായി നടന്നുവരുന്ന വിവിധ പരിപാടികള്‍ക്ക് ഇതോടെ പരിസമാപ്തി കുറിക്കും. വ്യത്യസ്തമായ പരിപാടികള് നടത്തിയതിലൂടെ 'ഖിറാന്'18' ജനശ്രദ്ധ പിടിച്ചു പറ്റിയിരുന്നു. വിവിധ ദിവസങ്ങളിലായി നടന്ന പരിപാടികളില് കേരളത്തിലെയും, മറ്റു സംസ്ഥാനങ്ങളിലെയും മന്ത്രിമാരും , ജനപ്രതിനിധികളും, മത സാമൂഹ്യ സാസ്‌കാരിക രാഷ്ട്രീയ രംഗങ്ങളിലെയും പ്രമുഖര് പങ്കെടുത്തു.


കേന്ദ്രത്തിനെതിരേയുള്ള സമരത്തില് സിപിഎമ്മിനൊപ്പം ബിജെപി വനിത കൗണ്‍സിലറും - Keralabhooshanam Daily കേന്ദ്രത്തിനെതിരേയുള്ള സമരത്തില് സിപിഎമ്മിനൊപ്പം ബിജെപി വനിത കൗണ്‍സിലറും\nHome/NEWS/KERALA/കേന്ദ്രത്തിനെതിരേയുള്ള സമരത്തില് സിപിഎമ്മിനൊപ്പം ബിജെപി വനിത കൗണ്‍സിലറും\nതിരുവനന്തപുരം: കേന്ദ്ര സര്‍ക്കാരിന്റെ ജനദ്രോഹ നയങ്ങള്‍ക്കെതിരെ സിപിഎം സംഘടിപ്പിച്ച സത്യഗ്രഹത്തില് പങ്കാളിയായി തിരുവനന്തപുരത്തെ ബിജെപി കൗണ്‍സിലറും. തിരുവനന്തപുരം കോര്‍പ്പറേഷന് പാല്‍ക്കുളങ്ങര വാര്‍ഡ് കൗണ്‍സിലര് വിജയകുമാരിയാണ് സിപിഎമ്മിനൊപ്പം സമരത്തില് പങ്കെടുത്തത്. ഇനിമുതല് സിപിഎമ്മുമായി ചേര്‍ന്ന് പ്രവര്‍ത്തിക്കുമെന്നും വിജയകുമാരി വ്യക്തമാക്കി. ബിജെപി ജില്ലാ നേതൃത്വത്തില് നിന്നും മറ്റ് കൗണ്‍സിലര്‍മാരില് നിന്നും വിഷമകരമായ അനുഭവമുണ്ടായി.\nമുന് ജില്ലാ പ്രസിഡന്റ് സുരേഷിന്റെ ഭാഗത്ത് നിന്ന് പ്രയാസകരമായ അനുഭവമുണ്ടായി. തുടര്‍ന്ന് പാര്‍ട്ടിയില് പരാതി നല്‍കിയെങ്കിലും നടപടിയൊന്നുമുണ്ടായില്ലെന്നും വിജയകുമാരി പറഞ്ഞു. സിപിഎം സംസ്ഥാന കമ്മിറ്റി അംഗം വി ശിവന്‍കുട്ടി വിജയകുമാരിയെ സ്വീകരിച്ചു.\nഎന്നാല്, ബിജെപി സ്ഥാനാര്‍ത്ഥിയായി എത്തിയ ശേഷം പ്രാദേശികമായി വിജയകുമാരിക്ക് ഒരുപാട് എതിര്‍പ്പ് നേരിടേണ്ടി വന്നിരുന്നു. തുടര്‍ന്നാണ് കൗണ്‍സിലര്‍മാരുമായി അഭിപ്രായവ്യത്യാസങ്ങളുണ്ടാവുന്നത്. ഇക്കാര്യങ്ങള് അന്ന് ബിജെപി ജില്ലാ പ്രസിഡന്റ് എസ് സുരേഷിനെ അറിയിച്ചിട്ടും പരിഹാരമുണ്ടായില്ലെന്നാണ് അവര് ഇപ്പോള് ആരോപിക്കുന്നത്.\nപക്ഷേ, രണ്ട് മാസം മുമ്പും വിജയകുമാരിയുമായി സംസാരിച്ചിരുന്നുവെന്നും പ്രശ്‌നങ്ങള് പറഞ്ഞു തീര്‍ത്തതാണെന്നുമാണ് ബിജെപി ജില്ലാ ഘടകത്തിന്റെ പ്രതികരണം.\nbjp counciler cpm thiruvananthapuram


Sudinam Online | Malayalam news website from Kannur News Paper Sudinam Kannur അമ്മയിലെ ഇപ്പോഴത്തെ വിവാദം അച്ഛനെ വേദനിപ്പിച്ചതിന്റെ പാപഭാരം – Sudinam Online | Malayalam news website from Kannur News Paper Sudinam Kannur.\nഅമ്മയിലെ ഇപ്പോഴത്തെ വിവാദം അച്ഛനെ വേദനിപ്പിച്ചതിന്റെ പാപഭാരം\nതിരു: ഒരുകാലത്ത് അച്ഛന് അനുഭവിച്ച വേദനകളുടെ പാപഭാരമാണ് ‘അമ്മ’യെ വിടാതെ പിന്തുടര്‍ന്ന് ഇപ്പോഴത്തെ വിവാദത്തിലെത്തിച്ചിരിക്കുന്നതെന്ന് തിലകന്റെ മകള് ഡോ. സോണിയ തിലകന്. അച്ചടക്കനടപടിക്ക് വിശദീകരണം നല്‍കണമെന്നാവശ്യപ്പെട്ട് വിളിച്ചുവരുത്തിയിട്ട് മഹാനടനോട് ‘ഇറങ്ങിപ്പോടോ’ എന്നാണ് പറഞ്ഞതെന്നും സോണിയ പറഞ്ഞു. ഒരു പത്രത്തിന് നല്‍കിയ അഭിമുഖത്തിലാണ് സോണിയ ഇക്കാര്യം ആവശ്യപ്പെട്ടത് 2010ല് അച്ഛനെ ‘അമ്മ’യില് നിന്നു പുറത്താക്കുമ്പോള് അച്ഛന് വിശദീകരണം കൊടുത്തില്ല എന്നാണ് അതിന്റെ ഭാരവാഹികള് പറഞ്ഞത്. ഞാനാണ് അച്ഛന്റെ വിശദീകരണക്കത്ത് അന്നും ഭാരവാഹിയിരുന്ന ഇടവേള ബാബുവിന്റെ കൈയില് കൊടുത്തത്. സംഘടനയില് … Continue reading "അമ്മയിലെ ഇപ്പോഴത്തെ വിവാദം അച്ഛനെ വേദനിപ്പിച്ചതിന്റെ പാപഭാരം"\nPublished On:Jun 29, 2018 | 9:38 am\nതിരു: ഒരുകാലത്ത് അച്ഛന് അനുഭവിച്ച വേദനകളുടെ പാപഭാരമാണ് ‘അമ്മ’യെ വിടാതെ പിന്തുടര്‍ന്ന് ഇപ്പോഴത്തെ വിവാദത്തിലെത്തിച്ചിരിക്കുന്നതെന്ന് തിലകന്റെ മകള് ഡോ. സോണിയ തിലകന്. അച്ചടക്കനടപടിക്ക് വിശദീകരണം നല്‍കണമെന്നാവശ്യപ്പെട്ട് വിളിച്ചുവരുത്തിയിട്ട് മഹാനടനോട് ‘ഇറങ്ങിപ്പോടോ’ എന്നാണ് പറഞ്ഞതെന്നും സോണിയ പറഞ്ഞു. ഒരു പത്രത്തിന് നല്‍കിയ അഭിമുഖത്തിലാണ് സോണിയ ഇക്കാര്യം ആവശ്യപ്പെട്ടത്\n2010ല് അച്ഛനെ ‘അമ്മ’യില് നിന്നു പുറത്താക്കുമ്പോള് അച്ഛന് വിശദീകരണം കൊടുത്തില്ല എന്നാണ് അതിന്റെ ഭാരവാഹികള് പറഞ്ഞത്. ഞാനാണ് അച്ഛന്റെ വിശദീകരണക്കത്ത് അന്നും ഭാരവാഹിയിരുന്ന ഇടവേള ബാബുവിന്റെ കൈയില് കൊടുത്തത്.\nസംഘടനയില് നിന്നു പുറത്താക്കിയതിന്റെ വിഷമം അച്ഛന് പുറത്തുപറഞ്ഞില്ല. നേരത്തേ കരാറായ ഏഴോളം സിനിമകളില് നിന്ന് അച്ഛനെ ഒഴിവാക്കി. ഒരു സിനിമയുടെ ലൊക്കേഷനില് നിന്നു മടങ്ങേണ്ടി വന്നു. ‘ഫെഫ്ക’യും എതിരായി നിന്നു. സംവിധായകന് രഞ്ജിത് ‘ഇന്ത്യന് റൂപ്പി’ എന്ന ചിത്രത്തില് വിലക്ക് ലംഘിച്ച് അച്ഛനെ അഭിനയിപ്പിക്കാന് തീരുമാനിച്ചപ്പോള് വലിയ എതിര്‍പ്പ് സിനിമാ സംഘടനകളില് നിന്ന് ഉണ്ടായി. രഞ്ജിത്ത് ഉറച്ചുനിന്നപ്പോള് ‘അമ്മ’ വിലക്കുനീക്കി.\nആ സിനിമ കാണാന് അച്ഛനൊപ്പം ഞാനും പോയിരുന്നു. ഇരുനൂറോളം ചിത്രങ്ങളില് അഭിനയിച്ച അദ്ദേഹത്തിന്റെ അന്നത്തെ സന്തോഷം കണ്ടപ്പോള് ആദ്യ ചിത്രം കാണാന് പോവുകയാണോ എന്നു തോന്നി. സിനിമ തുടങ്ങിക്കഴിഞ്ഞിട്ട് പോകാമെന്നാണ് അച്ഛന് പറഞ്ഞത്. ആളുകള് തിരിച്ചറിയാതിരിക്കാന് ടൗവ്വല് തലയിലിട്ടാണ് തിയറ്ററിലേക്ക് കടന്നത്. സിനിമയിലെ ഒരു രംഗത്തില് പൃഥ്വിരാജിന്റെ കഥാപാത്രം അച്ഛന്റെ കഥാപാത്രത്തോടു ചോദിക്കുന്നു. ‘ഇത്രയും നാള് എവിടെയായിരുന്നു?’ ഒരു പൊട്ടിച്ചിരിയായിരുന്നു മറുപടി.\nഅപ്പോഴേക്കും തിയറ്ററില് പ്രേക്ഷകര് എണീറ്റുനിന്നു കയ്യടിച്ചു. പ്രേക്ഷകര് ചൊരിഞ്ഞ ആ അംഗീകാരം എന്നെയും ഏറെ സന്തോഷിപ്പിച്ചു. ഞാന് നോക്കിയപ്പോള് അച്ഛന് തേങ്ങിക്കരയുന്നുവെന്നും സോണിയ പറഞ്ഞു.


അയാള് വന്ന് കെട്ടിപ്പിടിച്ചു, മുഖത്ത് തടവുകയും ചുംബിക്കുകയും ചെയ്തു. രാവിലെ പത്തുമണി മുതല് രാത്രി ഒന്‍പതു മണിവരെ ഇതുതന്നെയായിരുന്നു പരിപാടി ; തുറന്നുപറഞ്ഞ് ഷീല - Pravasishabdam\nHome Entertainment അയാള് വന്ന് കെട്ടിപ്പിടിച്ചു, മുഖത്ത് തടവുകയും ചുംബിക്കുകയും ചെയ്തു. രാവിലെ പത്തുമണി മുതല് രാത്രി ഒന്‍പതു...\nഅയാള് വന്ന് കെട്ടിപ്പിടിച്ചു, മുഖത്ത് തടവുകയും ചുംബിക്കുകയും ചെയ്തു. രാവിലെ പത്തുമണി മുതല് രാത്രി ഒന്‍പതു മണിവരെ ഇതുതന്നെയായിരുന്നു പരിപാടി ; തുറന്നുപറഞ്ഞ് ഷീല\nതന്നെ കെട്ടിപ്പിടിക്കാന് വേണ്ടി മാത്രം ഒരാള് സിനിമ എടുക്കാന് വന്ന കാര്യം വെളിപ്പെടുത്തി നടി ഷീല. ഒരു ചാനല് അഭിമുഖത്തിനിടെയാണ് ഷീല ഇക്കാര്യം വെളിപ്പെടുത്തിയത്. സംഭവം ഇങ്ങനെയാണ്.\nഒരിക്കല് അമേരിക്കയില് നിന്നും സിനിമ നിര്‍മ്മിക്കാനായി ഒരാളെത്തി. ഷീലയെ കണ്ട് കാര്യങ്ങള് ധരിപ്പിച്ചു. നടി അന്ന് വാങ്ങുന്ന പ്രതിഫലത്തിന്റെ പകുതി തുക അഡ്വാന്‍സായി നല്‍കുകയും ചെയ്തു. സിനിമയുടെ നിര്‍മ്മാതാവും സംവിധായകനും നായകനും താന് തന്നെയാണെന്നും അയാള് പറഞ്ഞു.\nആദ്യം ഒരു പാട്ട് റെക്കോഡ് ചെയ്തു. അതിന്റെ ഷൂട്ടിംഗ് എവിഎം സ്റ്റുഡിയോയില് വെച്ചായിരുന്നു. അടുത്ത ദിവസം ഒരു ആദ്യരാത്രിയാണ് ഷൂട്ട് ചെയ്യുന്നതെന്ന് അയാള് പറഞ്ഞു. ഇത്തരം രംഗങ്ങള് സിനിമയില് പതിവാണല്ലോ. അതിനാല് താന് സമ്മതിച്ചുവെന്ന് ഷീല പറഞ്ഞു.\nസീനിന്റെ പൂര്‍ണതയ്ക്കായി പൂക്കള് വിതറിയ കട്ടിലൊക്കെ തയ്യാറാക്കിയിരുന്നു. തുടര്‍ന്ന് അയാള് വന്ന് കെട്ടിപ്പിടിച്ചു. മുഖത്ത് തടവുകയും ചുംബിക്കുകയും ചെയ്തു. രാവിലെ പത്തുമണി മുതല് രാത്രി ഒന്‍പതു മണിവരെ ഇതുതന്നെയായിരുന്നു പരിപാടി. ഉച്ചയ്ക്ക് ഊണുകഴിക്കാന് പോലും സമയമുണ്ടായിരുന്നില്ല.\nഓരോ ടേക്ക് കഴിഞ്ഞും അദ്ദേഹം വീണ്ടും വന്ന് കട്ടിലില് കിടക്കും. എന്നോട് ഒപ്പം കിടക്കാന് പറയും. എന്നിട്ട് കെട്ടിപ്പിടിക്കും. അതല്ലാതെ മറ്റൊന്നും തന്നെ ആ സീനില് ഇല്ല. ഇതിന്റെ ഗുട്ടന്‍സ് ഞാനടക്കം യൂണിറ്റില് എല്ലാവരും മനസ്സിലാക്കിയത് അടുത്ത ദിവസമാണ്.\nഅടുത്ത ദിവസം ഷൂട്ടിംഗിന് ചെന്നപ്പോള് നായകനായ സംവിധായകനെ കാണാനില്ല. ഒരു പാട്ടും സംവിധാനം ചെയ്ത് തന്നെ കെട്ടിപ്പിടിച്ചശേഷം അയാള് വന്നതുപോലെ അമേരിക്കയിലേക്ക് മടങ്ങിയതായി ഷീല പറയുന്നു. പിന്നീട് അയാളെ കണ്ടിട്ടില്ല. തന്നെ കെട്ടിപ്പിടിക്കാന് അയാല് കണ്ടെത്തിയ വഴിയായിരുന്നു രണ്ടു ദിവസത്തെ സിനിമാ നിര്‍മ്മാണമെന്നും ഷീല ഓര്‍മ്മിച്ചു.\nPrevious articleപാലാ നിയമസഭാ ഉപതിരഞ്ഞെടുപ്പ് അടുത്തമാസം 23ന്\nNext articleപാലായില് ഉപതെരഞ്ഞെടുപ്പ് കമ്മീഷന്റെ നടപടി ദുരുദ്ദേശപരം ; കോടിയേരി


15 വര്‍ഷം മുന്‍പ് അലസിപ്പിച്ച ഗര്‍ഭസ്ഥ ശിശു ഇപ്പോഴും സ്ത്രീയുടെ ഉദരത്തില് 15 വര്‍ഷം മുന്‍പ് അലസിപ്പിച്ച ഗര്‍ഭസ്ഥ ശിശു ഇപ്പോഴും സ്ത്രീയുടെ ഉദരത്തില്\n15 വര്‍ഷം മുന്‍പ് അലസിപ്പി....\nPublished on December 5, 2017 at 12:54 pm\n15 വര്‍ഷം മുന്‍പ് അലസിപ്പിച്ച ഗര്‍ഭസ്ഥ ശിശു ഇപ്പോഴും സ്ത്രീയുടെ ഉദരത്തില്\nഎത്രയൊക്കെ പുരോഗമിച്ചെന്ന് പറഞ്ഞാലും വൈദ്യശാസ്ത്ര രംഗത്തെ അനാസ്ഥയുടെ നിരവധി കഥകള് നാം ഓരോ ദിവസവും കേള്‍ക്കുന്നുണ്ട്. ഇത്തരത്തിലുള്ള ഒരു അനുഭവമാണ് നാഗ്പൂരില് നിന്നുള്ള 52 വയസുകാരിക്കും ഉണ്ടായിരിക്കുന്നത്.\nഅബോര്‍ഷന് ശരിയായ രീതിയില് നടപ്പിലാക്കാത്തതുമൂലമുണ്ടായ ഗുരുതര പ്രത്യാഘാതങ്ങളുടെ ഇരയാണ് ഇവര്. നിരവധി കാരണങ്ങളാല് ഗര്‍ഭമലസിപ്പിക്കേണ്ടിവരുന്നവരുണ്ട്. എന്നാല് ഇത് ശരിയായ രീതിയിലാകാതിരുന്നതാണ് ഇവര്‍ക്ക് വിനയായത്.\nസഹിക്കാനാകാത്ത വയറുവേദന മൂലമാണ് നാഗ്പൂരില് നിന്നുള്ള 52 വയസ്സുകാരി ആശുപത്രിയിലെത്തുന്നത്. കുടുംബത്തില് നിന്നുള്ള എതിര്‍പ്പു മൂലം 15 വര്‍ഷം മുന്‍പ് ഇവര്‍ക്ക് ഗര്‍ഭമലസിപ്പിക്കേണ്ടിവന്നിരുന്നു. അന്നുമുതല് ഇവര് വയറുവേദന അനുഭവിക്കുന്നുണ്ട്.\nകഴിഞ്ഞ മൂന്നുവര്‍ഷമായി തുടര്‍ച്ചയായി ഛര്‍ദ്ദിക്കുന്നതുമൂലമാണ് ഇവര് ഡോക്ടറെ സമീപിച്ചത്. തുടര്‍ന്ന് ഇവരെ പരിശോധിച്ചപ്പോള് ഡോക്ടര് പോലും ഞെട്ടിപ്പോയി. 15 വര്‍ഷം മുന്‍പ് അബോര്‍ട്ട് ചെയ്ത കുഞ്ഞ് ഇപ്പോഴും അവരുടെ ഉദരത്തില്.\n15 വര്‍ഷം മുന്‍പ് ഇവര് ഗര്‍ഭമലസലിനു വിധേയനായതായി സ്ത്രീരോഗവിദഗ്ധരുടെ പരിശോധനയില് തെളിഞ്ഞു. അന്നനാളത്തില് ബ്ലോക്ക് ഉള്ളതുകൊണ്ട് കുടലിലും തടസം ഉള്ളതായും കല്ലുപോലുള്ള ഒരു വസ്തു ഉള്ളതായും സ്‌കാനിങ്ങ് നടത്തിയപ്പോള് കണ്ടു.\nതുടര്‍ന്ന് നടത്തിയ താക്കോല് ദ്വാരപരിശോധനയിലാണ് നാലുമാസം പ്രായമുള്ള ശിശു ഉദരത്തിലുള്ളതായി കണ്ടെത്തിയത്. പൂര്‍ണമായും വളര്‍ന്ന കല്ലുപോലുള്ള ശിശുവിനെ രണ്ടുമണിക്കൂര് നീണ്ട ശസ്ത്രക്രിയയിലൂടെയാണ് പുറത്തെടുത്തത്.\nഅബോര്‍ഷന് നടത്തിയ സമയത്ത് സോണോഗ്രഫി നടത്താത്തിനാലാണ് കുഞ്ഞ് ഉദരത്തില് തന്നെ ഉണ്ടെന്ന കാര്യം അറിയാതിരുന്നത്. ഇത്തരം സ്റ്റോണ് ബേബിയുടെ കേസുകള് വളരെ അപൂര്‍വമാണെന്ന് ഡോക്ടര്‍മാര് തന്നെ പറയുന്നു. കഴിഞ്ഞ നാലു നൂറ്റാണ്ടിനിടയില് വെറും 300 കേസുകളാണ് ഇത്തരത്തില് റിപ്പോര്‍ട്ട് ചെയ്തിട്ടുള്ളത്.


ചിതൽ‌പ്പുറ്റ്: അസഭ്യം - സഖാവും ഷാജി കൊലാസും\nഅസഭ്യം - സഖാവും ഷാജി കൊലാസും\nഅടുത്ത വീട്ടിലെ കുട്ടിയുടെ\nപലതും മിന്നിമറയുന്നത് കണ്ടു.\nചുവന്ന മുളക്ക് കടിച്ചു\nഒരു കല്ല് കടി.\nഒരു സഖാവ് അസഭ്യം\nസഖാവ് സമം അസഭ്യം\nഎന്ന് മൂന്ന് വട്ടം പറഞ്ഞാ‍ല്\nഉര്‍വശിയുടെ അഭിമുഖം സൂര്യയില് ചിരിച്ചിരുന്നു കണ്ടു. ആരോഗ്യപരമായ ഒട്ടേറേ വിമര്‍ശനങ്ങളാണ് നടത്തിയതെങ്കിലും ഒരു തമാശ പരിപാടി പോലെ കണ്ടിരുന്നു. സൂപ്പര്‍സ്റ്റാറിന്റെ മുണ്ട് പൊക്കുമ്പോള് ഒരു സൌണ്ട് കുത്തുമ്പോള് വേറെ ഒരു സൌണ്ട്.(ആ സമയത്ത് ഉര്‍വശിയുടെ മുഖം കണ്ടാല് ചിരിച്ച് പോവും. ഉര്‍വശിയെ ചെറുപ്പത്തില് എന്റെ ഇഷ്ട നടിയായി കണ്ടിരിന്നു. ഈ അയലത്തെ കുട്ടി ഫെയിസ് കാരണം). അങ്ങനെ അങ്ങനെ…\nകൂടുതലും നല്ല നിശിത വിമര്‍ശനങ്ങളായിരുന്നു. ഇതിനിടയിലാണ് ഷാജികൈലാസ് ടെപ്പ് സിനിമയെയും വിമര്‍ശിച്ചത്.\nഎന്റെ ചിന്ത അതല്ല. മുമ്പ് കരുതികൂട്ടി മലയാളത്തിലെ സിനിമയിലൂടെ സംഘപരിവാര്‍ചേദനകളെ ഉയര്‍ത്തുന്ന തലത്തിലായിരുന്നു ഷാജിയുടെ സിനിമകള് എന്ന് എനിക്ക് തോന്നിയിട്ടുണ്ട്. രഞിത്തിന്റെ തിരകഥയിലൂടെ വന്നവയും. ഷാജിയെക്കാള് രഞിത്തിനെയാണ് എനിക്ക് അന്ന് അങ്ങനെ ഒരു ഹിഡണ് അജണ്ഡ ഉള്ളതായി തോന്നിയതും.\nപിന്നെ രഞിത്ത് സ്വതന്ത്ര സംവിധായകനായി. ഒരു സിനിമ പോലും പിന്നെ ആ ശൈലിയില് കണ്ടിട്ടില്ല ആ സംവിധാനത്തില്. ഷാജികൈലാസിനോടൊപ്പമല്ലാതേ വേറേ കുറേ സിനിമകള്‍ക്കും രഞിത്ത് തിരകഥകള് എഴുതിയിട്ടുണ്ട്. അതിലും ആ ഒരു ടൈപ്പ് കാണുന്നില്ല.അല്ലങ്കില് ഓര്‍മയിലില്ല\nഇപ്പോള് അടുത്ത് ഷാജിയുടെ പുതിയ സിനിമകളായ ചിന്താമണി കൊലകേസിലും റെഡ്ചില്ലീസിനും, തിരകഥ എഴുതിയത് സാജനാണ്. ആ സിനിമകള്‍കെല്ലാം കരുതികൂട്ടി സഖാവ് സഖാക്കന്മരുടെ മക്കള്, എന്ന പദങ്ങളെ തെറ്റുകാര് എന്ന തലത്തിലേക്ക് കരുതികൂട്ടി കൊണ്ട് പോവുന്നതായി എനിക്ക് തോന്നുന്നു\nസിനിമകാണുന്ന അളുകളുടെ (പ്രത്യേകിച്ച് വൈകാരികമായ ഈ തലത്തിലുള്ള കഥകള്) മനസ്സുകളില് തെറ്റുകാര് എന്ന് തന്നെയാണ് പുതിയ സഖാക്കളുടെ അര്‍ത്ഥം എന്ന് ഉറച്ച് പോവുന്ന തരത്തിലാണ് ആ വാക്കുകള്‍ക്ക് സ്ഥാനം നല്‍കുന്നത്.സാജന്റെ മറ്റ് സിനിമകള്‍കെന്നും ഈ പ്രശന്ം കാണുന്നില്ല.. സോ എന്ത്കൊണ്ടാണ് സാജനും രഞിത്തും എല്ലം ഷാജിയോടൊപ്പം നില്‍ക്കുമ്പോള് ഈ തലത്തിലുള്ള സിനിമകള് വരുന്നത്…\nപോസ്റ്റിയത് ചിതല് ല് 10:35 AM\nലേബലുകള്: രാഷ്ട്രീയം, വെറുതേ, സമകാലികം\nഎല്ലാം വയറ്റി പ്പിഴപ്പിനായി കാട്ടിക്ക്‌ുട്ടുന്ന കോപ്രായങ്ങള് എന്ന് സമാധാനിക്കാം . മലയാളം സിനിമയിലെ കാന്‍സര് ആണ് ഇവനെല്ലാം . ചുമ്മാതല്ല തമിഴ് ,കന്നഡ സിനിമകള് ഇവിടെ കൊടികുത്തി വാഴുന്നത് .\n2009, മാർച്ച് 16 1:31 PM\nഷാജി കൈലാസിനാണ് ഹിഡ്ഡന് അജണ്ട എന്നാണെനിക്ക് മുന്‍പും തോന്നിയിരുന്നത്. ഷാജിയുടെ സിനിമകള് ടി.വി.യില് വന്നാല് പോലും കാണാന് തോന്നാറില്ല. :-)\n2009, മാർച്ച് 17 5:13 PM\nഓന്റെ പടമോടുന്ന കൊട്ടക കത്തിക്കനാണെങ്കിൽ ഞമ്മളും കൂടാം. ആ കാഫിറുകളെ നിലക്കുനിർത്താൻ മ്മക്കാവൂലെങ്കിൽ പിന്നെ നാടുവിടുന്നതാ നല്ലത്.ന്താ, ഒരു കൈ നോക്കിക്കൂടെ?\n-മ അദന്നെ/കായ്തറ സ്രീരാജ്/ മൂത്തമരം കരിമീൻ\n2009, മാർച്ച് 17 10:21 PM\nചിതലേ, രണ്ജിതിന്റെത് ഹിഡന് അജണ്ട അല്ല, ക്ലിയര് അജണ്ട ആണ്. നിര്‍ദ്ദോഷം എന്ന് തോന്നുന്ന പല സീനുകളില് പോലും സൂക്ഷിച്ചു നോക്കിയാല് കാണാം, അത്!\n(എന്റെ നിരീക്ഷണം biased അല്ല, നിഷ്പക്ഷമാണ് എന്ന് എനിക്ക് ഉറപ്പുണ്ട് കേട്ടോ.)\nപിന്നെ ഷാജി... അങ്ങേര്‍ക്ക് ആ ഒരു കാര്യമേ ഉള്ളൂ. പിന്നെ സിനിമയല്ലേ എന്ന് കരുതി അങ്ങ് പോട്ടെന്നു വെയ്ക്കാ, അല്ലാതെന്താ.\n2009, മാർച്ച് 18 10:03 AM\nആര്യന് പറഞ്ഞതു പോല ഷാജി കൈലാസ് സിനിമയെ ‘സിനിമ’ എന്ന ലെവലില് കാണാനേ പലപ്പോഴും ശ്രമിയ്ക്കാറുള്ളൂ...\n2009, മാർച്ച് 18 2:01 PM\nഉല്ലാസ് ഭായി.... നന്ദി ഈ വായനക്ക്\nഞാന് കാണാറുണ്ട് ട്ടോ....\nഅനോനിമസ് പറഞ്ഞത് മനസ്സിലായില്ല\nആര്യന്...സിനിമയെ നമ്മള് അങ്ങനെ കരുതിയത് കൊണ്ടാണ് മലയാള സിനിമ നശിച്ച് തുടങ്ങിയത്..\n2009, മാർച്ച് 23 8:37 AM\n2009, മാർച്ച് 27 2:04 AM\npinne entha mammooty puthiya padathil abhinayikkunnatu...\n2010, ജനുവരി 28 1:20 PM\nmammooty pinne entha puthiya padathil abhinayikkunnatu\n2010, ജനുവരി 28 1:23 PM\n2010, മാർച്ച് 25 1:01 PM\nചില കറുത്ത അക്കങ്ങളും വെള്ള കടലാസും (ആണവ കരാറില് ...


റഷ്യന് വാക്‌സിന് പരീക്ഷിക്കാന് ഇന്ത്യ; ഈ മാസം മനുഷ്യരില് കുത്തിവക്കും – E-Today Malayalam\nHome\tലോകം\tറഷ്യന് വാക്‌സിന് പരീക്ഷിക്കാന് ഇന്ത്യ; ഈ മാസം മനുഷ്യരില് കുത്തിവക്കും\nറഷ്യയുടെ കോവിഡ് വാക്‌സിന് സ്പുട്‌നിക്5ഈ മാസം അവസാനം ഇന്ത്യയില് മനുഷ്യരില് പരീക്ഷിക്കും. വാക്‌സിന്റെ ഇതുവരെയുള്ള പരീക്ഷണ വിശദാംശങ്ങള് റഷ്യ ഇന്ത്യയ്ക്ക് കൈമാറി. ഇന്ത്യയിലെ പരീക്ഷണത്തിന്റെ പ്രാഥമിക റിപ്പോര്‍ട്ട് നവംബറില് പ്രസിദ്ധീകരിക്കും.\nഅരിസോണയിൽ ബൈഡനു തിളക്കമാർന്ന വിജയം


മാനസികാരോഗ്യ പ്രശ്‌നത്തെ തുടര്‍ന്ന് ഗ്ലെന് മാക്‌സ്‌വെല് അവധിയില് പ്രവേശിച്ചു\nMelbourne VIC, First Published 31, Oct 2019, 12:05 PM IST\nമാനസിക ആരോഗ്യ പ്രശ്‌നങ്ങളെ തുടര്‍ന്ന് ഓസ്‌ട്രേലിയന് സൂപ്പര് താരം ഗ്ലെന് മാക്‌സ്‌വെല് ടീമില് നിന്ന് താല്‍കാലിക അവധിയെടുത്തു. ടീമിന്റെ സൈക്കോളജിസ്റ്റായ ഡോ. മൈക്കല് ലോയ്ഡാണ് ഇക്കാര്യം സ്ഥിരീകരിച്ചു.\nമെല്‍ബണ്: മാനസിക ആരോഗ്യ പ്രശ്‌നങ്ങളെ തുടര്‍ന്ന് ഓസ്‌ട്രേലിയന് സൂപ്പര് താരം ഗ്ലെന് മാക്‌സ്‌വെല് ടീമില് നിന്ന് താല്‍കാലിക അവധിയെടുത്തു. ടീമിന്റെ സൈക്കോളജിസ്റ്റായ ഡോ. മൈക്കല് ലോയ്ഡാണ് ഇക്കാര്യം സ്ഥിരീകരിച്ചു. ശ്രീലങ്കയ്‌ക്കെതിരെ അവസാന ടി20യില് മാക്‌സ്‌വെല്ലിന് പകരം ഡാര്‍സി ഷോര്‍ട്ട് കളിക്കും. ലങ്കയ്‌ക്കെതിരെ ആദ്യ ടി20യില് തകര്‍പ്പന് പ്രകടനം പുറത്തെടുത്തിരുന്നു മാക്‌സ്‌വെല്.\nപരമ്പര ഇതിനോടകം ഓസ്‌ട്രേലിയ സ്വന്തമാക്കികഴിഞ്ഞു. മൂന്ന് മത്സരങ്ങളില് ആദ്യ രണ്ട് ടി20കളിലും ഓസീസ് ജയിക്കുകയായിരുന്നു. ആദ്യ മത്സരത്തില് മാക്‌സ്‌വെല് 28 പന്തില് 62 റണ്‍സ് നേടിയിരുന്നു. മാക്‌സ്‌വെല്ലിന് എത്രയും പെട്ടന്ന് തിരിച്ചെത്താന് സാധിക്കട്ടെയെന്ന് സഹതാരങ്ങള് ആശംസിച്ചു.


കല്യാണത്തിന് സദ്യയൊരുക്കാതെ പാചകക്കാരൻ മുങ്ങി; വധുവിന്റെ മാതാപിതാക്കൾ ബോധരഹിതരായി - MALABAR FLASH\nHome Ernakulam Kerala News Wedding കേരളം കേരള വാര്‍ത്ത കല്യാണത്തിന് സദ്യയൊരുക്കാതെ പാചകക്കാരൻ മുങ്ങി; വധുവിന്റെ മാതാപിതാക്കൾ ബോധരഹിതരായി\nകല്യാണത്തിന് സദ്യയൊരുക്കാതെ പാചകക്കാരൻ മുങ്ങി; വധുവിന്റെ മാതാപിതാക്കൾ ബോധരഹിതരായി\nനെട്ടൂർ: സദ്യ എത്തിക്കാതെ പാചകക്കരൻ മുങ്ങിയത് കല്യാണവീട്ടുകാരെ വെട്ടിലാക്കി. പനങ്ങാട് വർക്കി മെമ്മോറിയൽ ഹാളിലായിരുന്നു ഞായറാഴ്ച കല്യാണം.[www.malabarflash.com]\nഎഴുപുന്നയിൽനിന്നുള്ള വരനും പനങ്ങാട്ടുനിന്നുള്ള വധുവും കടവന്ത്രയിലെ ക്ഷേത്രത്തിൽനിന്ന് താലികെട്ട് കഴിഞ്ഞ് വീട്ടുകാരോടൊപ്പം രാവിലെ ഹാളിലെത്തി. 11 കഴിഞ്ഞിട്ടും ഭക്ഷണമെത്താതെവന്നപ്പോൾ റെസിഡൻറ്സ് അസോസിയേഷൻ പ്രവർത്തകർ കാറ്ററിങ് സെന്റററിലെത്തി.\nപനങ്ങാട് മുണ്ടേമ്പിള്ളി തയ്യത്ത്ശ്ശേരി സൈജുവായിരുന്നു പെൺവീട്ടുകാരിൽനിന്ന് 50,000 രൂപ മുൻകൂർ വാങ്ങി സദ്യ ഏറ്റെടുത്തത്. എന്നാൽ, കാറ്ററിങ് സെന്റററിലെത്തിയ റെസിഡൻറ്സ് അസോസിയേഷൻ പ്രവർത്തകർക്ക് കാര്യം മനസ്സിലായി. സദ്യയൊരുക്കാതെ കാറ്ററിങ്ങുകാരൻ മുങ്ങിയതാണെന്ന്. വിവരമറിഞ്ഞ് വധുവിന്റെ മാതാപിതാക്കൾ ബോധരഹിതരായി.\nകാറ്ററിങ് കരാറുകാരന്റെ പനങ്ങാട്ടെ സഹായികളെ ഫോണിൽ ബന്ധപ്പെട്ടപ്പോൾ തലേന്ന് രാത്രി പച്ചക്കറികൾ അരിഞ്ഞുവെക്കാൻ പറഞ്ഞതല്ലാതെ തങ്ങൾക്ക് നിർദേശമെന്നും ലഭിച്ചില്ലെന്നും അപകടം അറിഞ്ഞതിനാൽ തങ്ങൾ സ്ഥലം വിട്ടതായും സഹായികൾ പറഞ്ഞു. തുടർന്ന് വിഷയത്തിൽ ഇടപെട്ട പനങ്ങാട് സെൻട്രൽ റെസിഡൻറ്സ് അസോസിയേഷൻ പ്രവർത്തകർ ഉണർന്നുപ്രവർത്തിച്ചു.\nസമീപത്തെ ഹോട്ടലുകൾ, കാറ്ററിങ് സെന്റററുകൾ എന്നിവിടങ്ങളിൽനിന്ന് കിട്ടാവുന്ന ഭക്ഷണം ശേഖരിച്ചെത്തിച്ചു. മട്ടാഞ്ചേരിയിലെ ഹോട്ടലിൽനിന്ന് ചിക്കൻ ബിരിയാണിയും എത്തി. വരന്റെ പാർട്ടിക്ക് മരടിലെ ഹോട്ടലിൽനിന്ന് സദ്യയും ഏർപ്പാടാക്കി. വരന്റെ വീട്ടുകാരുടെ സഹകരണം ഏറെ ആശ്വാസമായി. റെസിഡൻറ്സ് അസോസിയേഷന്റെ നേതൃത്വത്തിൽ 10 ലക്ഷം രൂപ നഷ്ടപരിഹാരമാവശ്യപ്പെട്ട് പനങ്ങാട് പോലീസിൽ പരാതിയും നൽകി.


തെറ്റിച്ചത് മണിയന്‍പിള്ള രാജു, ചീത്ത കേട്ടത് സഹസംവിധായകന്!!! ഒടുവില് പെട്ടതും മണിയന്‍പിള്ള!!! | Maniyanpillai Raju made mistake in Harikrishnans - Malayalam Filmibeat\n» തെറ്റിച്ചത് മണിയന്‍പിള്ള രാജു, ചീത്ത കേട്ടത് സഹസംവിധായകന്!!! ഒടുവില് പെട്ടതും മണിയന്‍പിള്ള!!!\nPublished: Thursday, May 18, 2017, 17:14 [IST]\nസംഭാഷണങ്ങള് കാണാതെ പഠിച്ച് അവതരിപ്പിക്കുന്നതായിരുന്നു സിനിമയിലെ പതിവ്. എന്നാല് സാങ്കേതിക വിദ്യ വളര്‍ച്ച പ്രാപിച്ചതോടെ അത് മാറി. ഡയലോഗ് തെറ്റിപ്പോകുന്ന അവസ്ഥ ഒഴിവാക്കാന് ഡയലോഗുകള് സഹസംവിധായകര് ഉറക്കെ പറഞ്ഞ് കൊടുക്കാന് തുടങ്ങി. പക്ഷെ ഇങ്ങനെ പ്രോപ്റ്റ് ചെയ്ത് നല്‍കിയാലും തെറ്റുകള് സംഭവിക്കാറുണ്ട്.\nമോഹന്‍ലാലും മമ്മൂട്ടിയും മത്സരിച്ച് അഭിനയിച്ച ചിത്രമായ ഹരികൃഷ്ണന്‍സില് സമാനമായ സംഭവം നടന്നിരുന്നു. മണിയന്‍പിള്ള രാജുവിന്റെ വക്കീല് കഥാപാത്രമാണ് ഡയലോഗ് തെറ്റിച്ചത്. പക്ഷെ വളരെ തന്ത്രപൂര്‍വ്വം ആ അവസ്ഥ ഫാസില് കൈകാര്യം ചെയ്തു.\nചിത്രത്തിലെ ഒരു രംഗത്ത് കൃത്യമായി ലോ പോയിന്റുകളും കണക്കുകളും പറയേണ്ടതുണ്ട് കാണാതെ പഠിച്ച് പറഞ്ഞാലും തെറ്റിപ്പോകുന്ന സാഹചര്യം ഒഴിവാക്കാന് സഹസംവിധായകന് ഡയലോഗ് പ്രോംപ്റ്റ് ചെയ്യുന്നുണ്ടായിരുന്നു.\nകാണാത പഠിച്ച് പറഞ്ഞിട്ടും മണിയന്‍പിള്ള രാജുവിന് ഡയലോഗ് തെറ്റി. ഒന്നില് പിഴച്ചാല് മൂന്നെങ്കിലും ശരിയാകുമെന്ന് കരുതി. സഹസംവിധായകന് പ്രോംപ്റ്റ് ചെയ്ത് കൊടുത്തിട്ടും മൂന്നാം തവണയും ഡയലോഗ് തെറ്റി.\nതെറ്റിച്ചത് മണിയന്‍പിള്ളയായിരുന്നെങ്കിലും വഴക്ക് കേട്ടത് പ്രോപ്റ്റ് ചെയ്ത് കൊടുത്ത സഹസംവിധായകനായിരുന്നു. മണിയന്‍പിള്ള വളരെ സീനിയര് നടനാണെന്നും അദ്ദേഹത്തിന് പ്രോംപ്റ്റ് ചെയ്ത് കൊടുത്ത് ഡയലോഗ് തെറ്റിക്കരുതെന്നും ഫാസില് സഹസംവിധായകനോട് പറഞ്ഞു.\nസഹസംവിധായകനെ വഴക്ക് പറഞ്ഞ ഫാസില് ഡയലോഗ് കാണാതെ പഠിക്കാന് മണിയന്‍പിള്ളയ്ക്ക് സാധിക്കുമെന്നും പറഞ്ഞു. മണിയന്‍പിള്ളയെ തെറ്റിക്കുന്നത് സഹസംവിധായകനാണെന്ന തരത്തിലായിരുന്നു ഫാസിലിന്റെ സംസാരം.\nസഹസംവിധായകനെ വഴക്ക് പറഞ്ഞ ഫാസില് ഉടനെ തിരിഞ്ഞ് മണിയന്‍പിള്ള രാജുവിനോട് ചോദിച്ചത് ഡയലോഗി പഠിക്കാന് എത്ര സമയം വേണമെന്നാണ്. പെട്ടന്നുള്ള ചോദ്യത്തില് പതറിയെങ്കിലും പത്ത് മിനിറ്റിനുള്ളില് പഠിക്കാമെന്ന് അദ്ദേഹം പറഞ്ഞു.\nവഴക്ക് പറഞ്ഞത് സഹസംവിധായകനെ ആണെങ്കിലും പണി കിട്ടിയത് മണിയന്‍പിള്ള രാജുവിനാണ്. കാരണം ആ ഡയലോഗ് മുഴുവന് അദ്ദേഹത്തിന് കാണാതെ പഠിക്കേണ്ടി വന്നു. അത് പത്ത് മിനിറ്റിനുള്ളില്. കാരണം അത് കാണാതെ പഠിച്ച് പറയേണ്ടത് അദ്ദേഹത്തിന്റെ അഭിമാന പ്രശ്‌നമായിരുന്നു.\nമണിയന്‍പിള്ള രാജു ഡയലോഗ് പഠിക്കുന്നത് വരെ ബ്രെയ്ക്ക് പറഞ്ഞിരിക്കുകയാണ്. വൈകുന്നേരം അഞ്ച് മണിയായിട്ടുണ്ടാകും. മണിയന്‍പിള്ളയ്ക്ക് വിശക്കുന്നുണ്ട്. എല്ലാവരും ഏത്താക്ക അപ്പവും മറ്റുകഴിക്കുന്നുണ്ട്. പക്ഷെ അദ്ദേഹം ഡയലോഗ് പഠിക്കുന്നതില് മാത്രം ശ്രദ്ധിച്ചു.\nഡയലോഗ് കാണാതെ പഠിച്ച ഒറ്റ ടേക്കില് തന്നെ മണിയന്‍പിള്ള രാജു അത് ഒകെയാക്കി. വിശന്നിരുന്ന് പഠിച്ചാണ് അദ്ദേഹം ടേക്ക് ഓകെയാക്കിയത്. അത്രയ്ക്ക് അഭിമാന പ്രശ്‌നമായിരുന്നു അദ്ദേഹത്തിന് ആ രംഗം.\nമണിയന്‍പിള്ള രാജുവിനേക്കൊണ്ട് ഡയലോഗ് കാണാതെ പഠിപ്പിച്ച് പറയിപ്പിക്കാനുള്ള ഫാസിലിന്റെ തന്ത്രമായിരുന്നു സഹസംവിധായകനെ വഴക്ക് പറഞ്ഞത്. അതുകൊണ്ട് മണിയന്‍പിള്ള അത് അഭിമാന പ്രശ്‌നമായി കണുകയും അതിവേഗം ഡയലോഗ് പഠിക്കുകയും ചെയ്തു.\nRead more about: malayalam film malayalam cinema malayalam movie malayalam maniyanpilla raju fazil mammootty mohanlal മലയാളം സിനിമ മണിയന്‍പിള്ള രാജു ഫാസില് മോഹന്‍ലാല്\nManiyanpillai Raju made mistakes in dialogue while shootingascene in Harikrishnans. Fazil handle the situation very cleverly.\nStory first published: Thursday, May 18, 2017, 17:14 [IST]


അമേരിക്കയെ പിന്നിലാക്കി ഏറ്റവും വലിയ രണ്ടാമത്തെ സ്മാർട്ട്ഫോൺ വിപണിയായി ഇന്ത്യ | India Is Second Largest Smartphone, Thanks To Chinese Brands - Malayalam Gizbot\n| Updated: Monday, January 27, 2020, 10:35 [IST]\nരാജ്യത്തെ ചൈനീസ് ബ്രാൻഡുകളുടെ വിജയത്താൽ പ്രചോദനം ഉൾക്കൊണ്ട ഇന്ത്യൻ സ്മാർട്ട്‌ഫോൺ വിപണി യുഎസ് വിപണിയെ മറികടന്ന് ആഗോളതലത്തിൽ രണ്ടാമത്തെ വലിയ വിപണിയായി മാറി. ചൈന ഇപ്പോഴും ഒന്നാം സ്ഥാനത്താണ്. ഇന്ത്യന് ഫോണ് വിപണിയിലെ പുതിയ മാര്‍ക്കറ്റ് റിസര്‍ച്ച് റിപ്പോര്‍ട്ട് പ്രകാരം വിവോയാണ് മുന്നോട്ട് നീങ്ങുന്നത്. 2019 ലെ നാലാം ക്വാര്‍ട്ടറില് വിവോ സാംസങിനെ മറികടന്ന് 21 ശതമാനം വിപണി വിഹിതം പിടിച്ചെടുത്ത് രണ്ടാം സ്ഥാനം നേടി കഴിഞ്ഞു. 19 ശതമാനം വിപണി വിഹിതവുമായി സാംസങ് ഇപ്പോള് മൂന്നാം സ്ഥാനത്താണ് നിൽക്കുന്നത്. 27 ശതമാനത്തിലധികം വിപണി വിഹിതവുമായി ഷവോമി ഒന്നാം സ്ഥാനം നേടി.\nവിവോ 2019 ല് ശ്രദ്ധേയമായ വളര്‍ച്ച കൈവരിച്ചതായി റിപ്പോര്‍ട്ടില് പറയുന്നു. യു.എസ് വിപണിയെ മറികടന്ന് ഇന്ത്യ ഇപ്പോള് ചൈനയ്ക്ക് പിന്നില് രണ്ടാമത്തെ വലിയ സ്മാര്‍ട്ട്‌ഫോണ് വിപണിയാണെന്നും റിസര്‍ച്ച് എടുത്തു കാണിക്കുന്നു. ഇന്ത്യാ സ്മാര്‍ട്ട്‌ഫോണ് വിപണി ആദ്യമായി യു.എസ്.എയെ മറികടന്ന് ആഗോളതലത്തില് രണ്ടാമത്തെ വലിയ സ്മാര്‍ട്ട്‌ഫോണ് വിപണിയായി മാറി. 2019 ല്7ശതമാനം വളര്‍ച്ചയോടെ 158 ദശലക്ഷം കയറ്റുമതിയിലെത്തി. പ്രധാനപ്പെട്ട സ്മാർട്ഫോണുകളാകാൻ തയ്യാറെടുക്കുന്ന എ 51 ഫോണുകള് മാത്രമല്ല ഉയര്‍ന്ന നിലവാരമുള്ള ഗാലക്‌സി എസ് 20 ഫോണുകളും സാംസങ് ഉടന് ഇന്ത്യയില് അവതരിപ്പിക്കുമെന്ന് പ്രതീക്ഷിക്കുന്നു.\nപുതിയ ലോഞ്ചുകള് 2020 ലെ ക്യു 1 ല് സാംസങിനെ നഷ്ടപ്പെട്ട സ്ഥാനത്തേക്ക് എത്തിക്കാന് സഹായിച്ചേക്കാം. അതേ സമയം, വിവോയ്ക്കും ഈ പാദത്തില് പുതിയ ലോഞ്ചുകള് അണിനിരക്കുന്നുണ്ട്. മാത്രമല്ല 2019 മുതല് കമ്പനിയുടെ ശ്രദ്ധേയമായ നീക്കം മുന്നോട്ട് കൊണ്ടുപോകാനും സാധ്യതയുണ്ട്. ഓണ്‍ലൈനിലേക്ക് വിജയകരമായി പ്രവേശിക്കുന്നതിലൂടെയും പുതിയ സവിശേഷതകളോടെ എസ് സീരീസ് ഓഫ്‌ലൈന് സെഗ്‌മെന്റില് ആക്രമണാത്മകമായി സ്ഥാപിക്കുന്നതിലൂടെയും 15,000 രൂപ സെഗ്‌മെന്റില് ഒരു തട്ടകം നിര്‍മ്മിക്കാന് വിവോയ്ക്ക് കഴിഞ്ഞു.\nറിപ്പോര്‍ട്ട് അനുസരിച്ച്, 2019 ല് വിവോയുടെ കയറ്റുമതി 76 ശതമാനം വര്‍ദ്ധിച്ചു. ജര്‍മ്മന് ഗവേഷണ സ്ഥാപനമായ ജിഎഫ്‌കെ പ്രകാരം വിവോയുടെ ഓഫ്‌ലൈന് മാര്‍ക്കറ്റ് ഷെയര് ഒക്ടോബറില് 23 ശതമാനത്തില് നിന്ന് നവംബറില് 24.7 ശതമാനമായി ഉയര്‍ന്നു. 'ഇത് ഞങ്ങളെ വീണ്ടും ഇന്ത്യന് സ്മാര്‍ട്ട്‌ഫോണ് വിപണിയിലെ മികച്ച ബ്രാന്‍ഡാക്കി മാറ്റി. ബ്രാന്‍ഡിലുള്ള വിശ്വാസം കാത്തുസൂക്ഷിച്ച ഇന്ത്യന് ഉപഭോക്താക്കളോട് ഞാന് നന്ദി പറയുന്നു,' വിവോയെ ബ്രാന്‍ഡ് സ്ട്രാറ്റജി ഡയറക്ടര് നിപുന് മരിയ പറഞ്ഞു.\nഇന്ത്യന് വിപണിയില് ഇപ്പോള് ചൈനീസ് ബ്രാന്‍ഡുകളുടെ ആധിപത്യമുണ്ട്. ചൈനീസ് ബ്രാന്‍ഡുകളുടെ വിഹിതം 2019 ല് 72 ശതമാനത്തിലെത്തി. കഴിഞ്ഞ വര്‍ഷം ഇത് 60 ശതമാനമായിരുന്നു. 2019 ല് എല്ലാ പ്രധാന ചൈനീസ് നിര്‍മ്മാതാക്കളും വിപണി വിഹിതം നേടുന്നതിനായി ഓഫ്‌ലൈന്, ഓണ്‍ലൈന് ചാനലുകളില് സാന്നിധ്യം പ്രകടമാക്കി. ഉദാഹരണത്തിന്, ഷവോമി, റിയല്‍മി, വണ്‍പ്ലസ് എന്നിവ അവരുടെ ഓഫ്‌ലൈന് വില്‍പന പോയിന്റുകള് വര്‍ദ്ധിപ്പിച്ചു, അതേസമയം വിവോ പോലുള്ള ബ്രാന്‍ഡുകള് ഇസഡ്, യു സീരീസുകളിലൂടെ ഓണ്‍ലൈന് വ്യാപനം വര്‍ദ്ധിപ്പിച്ചുവെന്ന് റിസര്‍ച്ച് അനലിസ്റ്റ് അന്‍ഷിക ജെയിന് പറഞ്ഞു. സ്മാർട്ട്‌ഫോൺ വിപണിയിൽ YOY വളർച്ച രേഖപ്പെടുത്തിയപ്പോൾ, ഫീച്ചർ ഫോൺ വിപണിയിൽ 2019 ൽ 42% YOY, 2019 Q4 ൽ 38% (YOY) എന്നിവ കുത്തനെ ഇടിഞ്ഞു.


ഇനി ഡോക്ടര്‍മാരും നിങ്ങളുടെ വിരല് തുമ്പില് – ഐ ക്ലിനിക്… | Boolokam.com\nHome Health ഇനി ഡോക്ടര്‍മാരും നിങ്ങളുടെ വിരല് തുമ്പില് – ഐ ക്ലിനിക്…\nഇനി ഡോക്ടര്‍മാരും നിങ്ങളുടെ വിരല് തുമ്പില് – ഐ ക്ലിനിക്…\nഇന്നത്തെ കാലത്ത് എല്ലാം ഓണ്‍ലൈന് ആണ്. ഉപ്പു മുതല് കര്‍പ്പൂരം വരെ, ചെരുപ്പ് മുതല് വണ്ടി വരെ, എന്തിനു ജീവിത സഹചാരിയെ വരെ ഓണ്‍ലൈന് ആയി കിട്ടും. പക്ഷെ ഒരു അസുഖം വന്നാലോ ? അപ്പൊ പിന്നെ ഈ ഓണ്‍ലൈന് പരിപാടിക്കൊന്നും ആരും നില്ക്കില്ല.. നേരെ ഹോസ്പിറ്റലില് പോകും…\nഅവിടെ ചെന്നാല്, ക്യൂ നിക്കണം ടോക്കെണ് എടുക്കാന്.. ടോക്കെണ് കിട്ടിയാല് പിന്നെ ഡോക്ടറുടെ മുറി തേടിയുള്ള ഓട്ടം.. പിന്നെ ഡോക്ടറെ കാണാന് ഉള്ള കാത്തു കിടക്കല്… ചിലപ്പോള് ആ നേരം കൊണ്ട് നമ്മുടെ അസുഖം തന്നെ നമ്മള് മറന്നു പോകും…\nഇതിനെല്ലാം ഒരു പരിഹാരമായി ഓണ്‍ലൈന് ഡോക്ടര് സര്‍വീസ് നല്കുകയാണ് ഐക്‌ളിനിക് ഹെല്‍ത്ത്‌കെയര് എന്ന ഓണ്‍ലൈന് വെബ് പോര്‍ട്ടല്. 24 മണിക്കൂര് ഡോക്ടര് സേവനം അവരുടെ ഒരു പ്രത്യേകതയാണ്. രാത്രി ഒരു അസുഖം വന്നാല്, ഹോസ്പിറ്റലില് പോകാന് സൗകര്യം ഇല്ലെങ്കില്, (രാത്രി മാത്രമല്ല) നമുക്ക് ഇവരുടെ സേവനം ഉപയോഗിക്കാം.\nഇന്ത്യയിലെ തന്നെ മുന്‍നിരയില് നില്ക്കുന്ന പ്രമുഖരായ സ്‌പെഷ്യലിസ്റ്റ് ഡോക്ടര്‍മാര് ഇവരുടെ കയ്യിലുണ്ട്. നിങ്ങള്‍ക്ക് നേരിട്ട് ഒരു ഡോക്ടറോട് ചോദിക്കാന് ബുദ്ധിമുട്ടുള്ള കാര്യങ്ങള്, ഈ ഡോക്ടറുമായി സംസാരിക്കാം.\niClinic Healthcare ന്റെ സര്‍വിസുകള് :\n1. Written Medical Advice :\nനിങ്ങള്‍ക്ക് നിങ്ങളുടെ ഏതു വിധ രോഗങ്ങളുടെയും സംശയങ്ങള് ഒരു സ്‌പെഷ്യലിസ്റ്റ് ഡോക്ടറോട് എഴുതി ചോദിക്കാം. 24 മണിക്കൂറിനുള്ളില് ഡോക്ടറുടെ മറുപടി മെയില് വഴി ലഭിക്കും. ഒരു follow up Consultation തീര്‍ത്തും സൌജന്യമാണ്.\n2. AskaDoctor :\nനിങ്ങള്‍ക്ക് നിങ്ങളുടെ ഏതു വിധ രോഗങ്ങളുടെയും സംശയങ്ങള് ഒരു ജനറല് ഫിസിഷ്യന് ഡോക്ടറോട് എഴുതി ചോദിക്കാം. 24 മണിക്കൂറിനുള്ളില് ഡോക്ടറുടെ മറുപടി മെയില് വഴി ലഭിക്കും. ഒരു follow up Consultation തീര്‍ത്തും സൌജന്യമാണ്.\n3. 24/7 Online Doctor :\nനിങ്ങള്‍ക്ക് തത്സമയം ഒരു ഡോക്ടറുമായി ചാറ്റ് ചെയ്യാം. ഈ സേവനം 24 മണിക്കൂറും ലഭ്യമാണ്.\n4. Video Call withaSpecialist :\nനിങ്ങള്‍ക്ക് ഒരു സ്‌പെഷ്യലിസ്റ്റ് ഡോക്ടറുമായി വീഡിയോ കോള് വഴി സംസാരിക്കാം. അതിനായി നിങ്ങള്‍ക്ക് ഒരു വീഡിയോ ക്യാമറ, മൈക്, സ്പീക്കെര് എന്നിവ വേണം. നിങ്ങളുടെ ആവശ്യം അനുസരിച്ച് വീഡിയോ കോള് സമയം ക്രമീകരിച്ചു ബുക്ക് ചെയ്യാം.\nമറ്റൊരു പ്രത്യേകത, ഇവരുടെ ആദ്യത്തെ കണ്‍സള്‍ട്ടേഷന് തീര്‍ത്തും സൌജന്യം ആണ്. അതിനായി ഒരു വെബ്‌സൈറ്റില് നിന്നും ഒരു കൂപ്പണ് കോഡ് ജെനരേറ് ചെയ്യണമെന്നു മാത്രം.\nതാല്പര്യം ഉള്ളവര് കൂടുതല് വിവരങ്ങള് അറിയുവാന് ഈ ലിങ്കില് ക്ലിക്ക് ചെയ്യുക..\nPrevious articleസനാഥം ഈ ഓണം – മോനി കെ വിനോദ്..\nNext articleമലേഷ്യന് വിമാനം എങ്ങനെ തകര്‍ന്നു ???


TikTok നിരോധിച്ചത് കെഎസ്ഇബി അറിഞ്ഞിട്ടില്ല; 'പ്രാവീണ്യ'മുള്ളവരെ ജോലിക്ക് ക്ഷണിച്ചു | KSEB invites application for social media help desk – News18 Malayalam\nTikTok നിരോധിച്ചത് കെഎസ്ഇബി അറിഞ്ഞിട്ടില്ല; 'പ്രാവീണ്യ'മുള്ളവരെ ജോലിക്ക് ക്ഷണിച്ചു\nപുതിയതായി തുടങ്ങുന്ന സോഷ്യൽ മീഡിയ ഹെൽപ്പ് ഡെസ്‌കിലേക്ക് ബോർഡിലെ ജീവനക്കാരിൽനിന്നാണ് അപേക്ഷ ക്ഷണിച്ചത്.\nLast Updated : July 30, 2020, 08:54 IST\nടിക് ടോക് അടക്കമുള്ള ചൈനീസ് ആപ്പുകൾ നിരോധിച്ചത് കെഎസ്ഇബി അറിഞ്ഞിട്ടില്ല. കേന്ദ്രീകൃത സോഷ്യൽ മീഡിയ ഹെൽപ് ഡെസ്ക് തുടങ്ങുന്നതിന്റെ ഭാഗമായി കെഎസ്ഇബി ഇറക്കിയ സർക്കുലറിൽ ടിക് ടോക്കിലെ പ്രാവീണ്യവും യോഗ്യതയായി നിശ്ചയിച്ചിട്ടുണ്ട്. ''നിങ്ങൾക്ക് ഫേസ്ബുക്ക്, ഇൻസ്റ്റഗ്രാം, ടിക് ടോക്ക് എന്നിവയിൽ പ്രാവീണ്യമുണ്ടോ, എങ്കിൽ സോഷ്യൽ മീഡിയ ഹെൽപ്പ് ഡെസ്‌ക്കിൽ ഇരിക്കാം...'' എന്നാണ് സർക്കുലറിൽ പറയുന്നത്.\nഉപഭോക്താക്കളെ ബോധവത്കരിക്കാനും പരാതി പരിഹരിക്കാനുമാണ് സോഷ്യൽ മീഡിയ ഹെൽപ്പ് ഡെസ്‌ക്. ഇതിനായി ബോർഡിലെ ജീവനക്കാരിൽനിന്നാണ് അപേക്ഷ ക്ഷണിച്ചത്. ഫേസ്ബുക്ക്, ട്വിറ്റർ, വാട്‌സാപ്പ്, ഇൻസ്റ്റഗ്രാം, ടിക് ടോക് എന്നിവ ചെയ്ത് പരിചയമുള്ളവർ അപേക്ഷിക്കാനാണ് ആവശ്യപ്പെട്ടിരിക്കുന്നത്. ഈ മാസം 31 വരെയാണ് അപേക്ഷിക്കാനുള്ള സമയം. 13ാം തിയതിയാണ് ഇതു സംബന്ധിച്ച വിജ്ഞാപനം ഇറങ്ങിയത്.\nബോർഡിലെ സീനിയർ അസിസ്റ്റന്റുമാരിൽനിന്നാണ് അപേക്ഷ ക്ഷണിച്ചത്. തങ്ങൾക്കും ടിക് ടോക് ചെയ്യാനറിയാം എന്നറിയിച്ച് മറ്റുവിഭാഗങ്ങളിലെ ജീവനക്കാരും പ്രതിഷേധവുമായി രംഗത്തെത്തിയിട്ടുണ്ട്.\nFirst published: July 30, 2020, 08:38 IST\nBan on Chinese AppsksebTik Tok


നിയമം ലംഘിച്ച് മണല് വാരല് പിഴ 25,000 രൂപയില് നിന്ന് അഞ്ചുലക്ഷം രൂപയായി ഉയര്‍ത്തും\nകെജ്രിവാളിനെ വെല്ലുവിളിച്ച് അമിത് ഷാ\nനിയമസഭയിൽ ഗവർണറിനെ തടഞ്ഞ പ്രതിപക്ഷത്തെ വിമർശിച്ച് ഇ.പി ജയരാജനും എ.കെ ബാലനും\nസിസ്റ്റർ അഭയ കൊലക്കേസ് : സത്യത്തിന്റെ കോടതിയില് കള്ളം ജയിക്കില്ല\nസ്വന്തം ചോരയില് പറന്ന മകളെ കര്‍ത്താവിന്റെ മണവാട്ടിയാകാന് പറഞ്ഞയച്ചു. ദൈവകരങ്ങളില് ഏല്‍പ്പിച്ച മകള് അദ്ദേഹത്തിന്റെ ചില അനുയായിക്കൂട്ടങ്ങളാല് മരണപ്പെട്ടപ്പോള് അതിന്റെ സത്യം പുറത്തുകൊണ്ടുവരാന് ഒരായുസുമുഴുവന് പൊരുതി. സഭയ്ക്ക് ആകെ കളങ്കമുണ്ടാക്കിയ സിസ്റ്റര് അഭയകേസില് ആകളങ്കം കഴുകിക്കളയാന് സഭയും സത്യം അറിയാന് ലോകവും കാത്തിരുന്നിട്ടും തന്റെ മകള്‍ക്ക് സംഭവിച്ചതെന്തെന്നറിയും വരെ കാത്തിരിക്കാന് പിതാവ് തലയോലപ്പറമ്പ് ഐക്കരക്കുന്നേല് തോമസിന് ആയില്ല. അഭയ കേസില് 27 വര്‍ഷങ്ങള്‍ക്ക് ശേഷം വിചാരണ തുടങ്ങിയപ്പോള് നിയമത്തിന് ഇനിയും എത്താതിരിക്കാന് മാത്രം ശക്തരായി ആ കുറ്റവാളികള് തുടരുന്നു. അഭയ ഇന്ന് ജീവിച്ചിരുന്നെങ്കില് 40 വയസ്സുണ്ടാകുമായിരുന്നു. അഭയ കേസിലെ വിചാരണ തുടങ്ങിയ വിവരം പുറത്തായി തുടങ്ങിയത് ജൂലായ് 11 മുതലാണ്. തിരുവനന്തപുരം സിബിഐ പ്രത്യേക കോടതിയിലാണ് വിചാരണ തുടങ്ങിയത്. ഒന്നാംപ്രതി ഫാദര് തോമസ് എം കോട്ടൂര്, മൂന്നാംപ്രതി സിസ്റ്റര് സ്റ്റെഫി എന്നിവരുടെ വിചാരണയാണ് തുടങ്ങിയിരിക്കുന്നത്.\nസിസ്റ്റര് സ്റ്റെഫി ഹാജരാകാതിരുന്നതിനാല് കേസ് ഓഗസ്റ്റ് അഞ്ചിലേക്ക് മാറ്റിയിട്ടുണ്ട്. അഞ്ചാംതിയ്യതി ഹാജരായിരിക്കണമെന്ന് കോടതി കര്‍ശന നിര്‍ദ്ദേശം തുടങ്ങിയിട്ടുണ്ട്. രണ്ടാംപ്രതിയായിരുന്ന ഫാദര് ജോസ് പൂതൃക്കയിലിനെ ഇതേ കോടതി നേരത്തെ വെറുതെ വിട്ടിരുന്നു. 2019 ഏപ്രില് മാസത്തിലായിരുന്നു കേരളാ ഹൈക്കോടതി ഇരുവരെയും വിചാരണയ്ക്ക് വിധേയമാക്കണമെന്ന് ഉത്തരവിട്ടത്.\nഈ കേസില് ഏറ്റവുമൊടുവില് നടന്ന നിര്‍ണായകമായ നീക്കം അന്വേഷണ ഉദ്യോഗസ്ഥനായ കെടി മൈക്കിളിനെ പ്രതി ചേര്‍ത്തതാണ്. 2018 ജനുവരി മാസത്തിലായിരുന്നു ഇത്. ഇദ്ദേഹമാണ് ആദ്യം അഭയ കേസ് അന്വേഷിച്ചതും ആത്മഹത്യയാണെന്ന ആദ്യ വിധിയെഴുത്ത് നടത്തിയതും. അഭയയുടെ ശിരോവസ്ത്രം, ചെരിപ്പ്, ഡയറി എന്നിവ റവന്യൂ ഡിവിഷണല് ഓഫീസര് കിഷോര് ഐഎഎസ്സില് നിന്നും എഴുതി വാങ്ങിയത് മൈക്കിളായിരുന്നു. കേസിലെ സുപ്രധാന തെളിവുകളായ ഇവ പിന്നീട് കാണാതാകുകയും ചെയ്തു.\n1997 മാര്‍ച്ച് മാസത്തില് അഭയ കേസ് സിബിഐ പുനരന്വേഷിക്കണമെന്ന് ഉത്തരവിട്ട ചീഫ് ജുഡീഷ്യല് മജിസ്‌ട്രേറ്റ് കോടതി കേസന്വേഷണം ആദ്യം നടത്തിയ ക്രൈംബ്രാഞ്ച് ഉദ്യോഗസ്ഥരെ കടുത്ത ഭാഷയില് വിമര്‍ശിച്ചിരുന്നു. കെടി മൈക്കിളിനെ പേരെടുത്ത് വിമര്‍ശിക്കുകയുമുണ്ടായി. ഈ പരാമര്‍ശങ്ങള് പിന്നീട് ഹൈക്കോടതി നീക്കം ചെയ്യുകയാണുണ്ടായത്.\nസിബിഐ ഓഫീസറായിരുന്ന വര്‍ഗീസ് പി തോമസ്സാണ് അഭയയുടേത് കൊലപാതകമാണെന്ന നിഗമനത്തില് ആദ്യം എത്തിച്ചേര്‍ന്നത്. തന്റെ കേസ് ഡയറിയില് അദ്ദേഹം ഇക്കാര്യം എഴുതിവെക്കുകയും ചെയ്തു. എന്നാല് പിന്നീട് ഇദ്ദേഹം രാജി വെച്ചതായുള്ള വാര്‍ത്തയാണ് വരുന്നത്. 1993ലായിരുന്നു ഇത്. രാജിയുടെ കാരണം അന്ന് ദുരൂഹമായിരുന്നു. പിന്നീടീ ദുരൂഹത അവസാനിച്ചത് 2004 ജനുവരി മാസത്തില് അദ്ദേഹം ഒരു വാര്‍ത്താസമ്മേളനം വിളിച്ചപ്പോഴാണ്. കൊച്ചിയില് വച്ച് നടന്ന വാര്‍ത്താ സമ്മേളനത്തില് അദ്ദേഹം തന്റെ രാജിയുടെ കാരണമായി പറഞ്ഞത് അഭയ കേസാണ്. കേസില് തന്റെ മനസ്സാക്ഷിക്കൊത്ത് പ്രവര്‍ത്തിക്കാന് സാധിക്കാത്ത വിധത്തിലുള്ള ചില നിര്‍ദ്ദേശങ്ങള് തന്റെ മേലുദ്യോഗസ്ഥനും സിബിഐ കൊച്ചി യൂണിറ്റ് സൂപ്രണ്ടുമായ വി ത്യാഗരാജനില് നിന്നും വന്നെന്ന് അദ്ദേഹം വെളിപ്പെടുത്തി. കേസ് ഡയറിയില് അഭയയുടേത് ആത്മഹത്യയാണെന്ന് എഴുതി വയ്ക്കാനാണ് ത്യാഗരാജന് നിര്‍ദ്ദേശിച്ചത്. ഇത് വലിയ കോളിളക്കമുണ്ടാക്കി. കേരളത്തിലെ എല്ലാ എംപിമാരും ചേര്‍ന്ന് അന്നത്തെ സിബിഐ ഡയറക്ടര് കെ വിജയരാമ റാവുവിന് പരാതി നല്‍കി. ത്യാഗരാജനെ ചുമതലയില് നിന്നും മാറ്റി, എംഎല് ശര്‍മ പകരം വന്നത് ഇങ്ങനെയാണ്.\nഉദ്യോഗസ്ഥര്‍ക്കിടയിലും ജുഡീഷ്യറിയിലും രാഷ്ട്രീയക്കാര്‍ക്കിടയിലും മാധ്യമങ്ങളിലുമെല്ലാം ശക്തമായ സ്വാധീനമുള്ള സ്ഥാപനങ്ങള് ഒരു മാഫിയാ സംഘം പോലെ പ്രവര്‍ത്തിച്ചതിന്റെ ഫലമാണ് കേസ് വിചാരണയിലെത്താന് ഇത്രയധികം വൈകിയത്. കുറ്റാരോപിതര്‍ക്കെതിരെ അന്വേഷണം നടത്താനും അവരെ ശിക്ഷിക്കാനുമുള്ള അധികാരങ്ങള് തങ്ങളില് നിക്ഷിപ്തമാണെന്നും ഈ സ്ഥാപനങ്ങള് പറയാതെ പറഞ്ഞു. നീതിന്യായ വ്യവസ്ഥയെ അട്ടിമറിക്കാന് നടത്തിയ വലിയൊരു ശ്രമത്തിന്റെ ബാക്കിയാണ് കേടതിയില് ഇഴഞ്ഞു നീക്കിക്കൊണ്ടിരിക്കുന്ന ഈ കേസ്.\nകോട്ടയം ക്‌നാനായ കത്തോലിക്കാ രൂപതയുടെ കീഴിലുള്ള സെന്റ് പയസ് ടെന്‍ത് കോണ്‍വെന്റിലാണ് 1992 മാര്‍ച്ച് 27ന് സിസ്റ്റര് അഭയ എന്ന രണ്ടാംവര്‍ഷ പ്രീഡിഗ്രി വിദ്യാര്‍ത്ഥിയെ കൊല ചെയ്യപ്പെട്ട നിലയില് കണ്ടെത്തിയത്. കോട്ടയം ജില്ലയിലെ അരീക്കരയില് അയ്ക്കരക്കുന്നേല് വീട്ടില് എം. തോമസിന്റെ മകളായിരുന്ന അഭയ, മരിക്കുന്ന സമയത്ത് കോട്ടയം ബി.സി.എം. കോളേജിലെ രണ്ടാം വര്‍ഷ പ്രീഡിഗ്രീ വിദ്യാര്‍ത്ഥിനിയായിരുന്നു.\n2008 നവംബറിലായിരുന്നു സിസ്റ്റര് അഭയ കൊലക്കേസ് അന്വേഷിച്ച മുന് എഎസ്‌ഐ വിവി അഗസ്റ്റിന്റെ ആത്മഹത്യ. കൈത്തണ്ടയിലെ ഞരമ്പ് മുറിച്ചായിരുന്നു ആത്മഹത്യ. ചിങ്ങവനം ചാലിച്ചിറയിലെ വീട്ടില് വച്ച്. തന്റെ മരണത്തിന് ഉത്തരവാദികള് സിബിഐയാണെന്ന് കത്തെഴുതി വച്ചിരുന്നു വിവി അഗസ്റ്റിന്. അഭയയുടെ മരണം നടന്നതിന്റെ ഇന്‍ക്വസ്റ്റ് തയ്യാറാക്കിയത് അന്ന് കോട്ടയം വെസ്റ്റ് സ്റ്റേഷനില് എഎസ്‌ഐ ആയിരുന്ന അഗസ്റ്റിനായിരുന്നു. ഇദ്ദേഹമാണ് പല തെളിവുകളും അന്ന് നശിപ്പിച്ചതെന്ന് ആരോപണമുയര്‍ന്നിരുന്നു. ഇടയ്‌ക്കൊരു ഘട്ടത്തില് മാപ്പുസാക്ഷിയാകാനും ഇദ്ദേഹം തയ്യാറായി. എന്നാല് പിന്നീട് നിലപാട് മാറ്റുകയും ചെയ്തു. താന് കടന്നുപോകുന്ന സമ്മര്‍ദ്ദങ്ങളിലേക്ക് ഈ നിലപാട് മാറ്റങ്ങള് സൂചന നല്‍കിയിരുന്നു. കേസില് അഗസ്റ്റിന്റെ മൊഴികളിലുള്ള വൈരുദ്ധ്യം സിബിഐ കണ്ടെത്തിയിരുന്നു.\nനിര്‍ണായകമായത് 2008ലെ സംഭവങ്ങള്\n2008ലാണ് കേസില് സുപ്രധാനമായ വഴിത്തിരിവുകളുണ്ടായത്. നവംബര് 18-നു 2008 ഒക്ടോബര് 18, 19 തീയതികളിലായി ഫാ. തോമസ് കോട്ടൂര്, ഫാ. ജോസ് പൂതൃക്കയില്, സിസ്റ്റര് സെഫി എന്നീ മൂന്നു പേരെ സി.ബി.ഐ പ്രത്യേക സംഘം അറസ്റ്റു ചെയ്തു. അഭയ താമസിച്ചിരുന്ന പയസ് ടെന്‍ത് കോണ്‍വെന്റിനു സമീപത്തുനിന്നും സി.ബി.ഐ സംഘം കസ്റ്റഡിയില് എടുത്ത സഞ്ജു പി. മാത്യു എന്നയാള് നല്‍കിയ മൊഴിയുടെ അടിസ്ഥാനത്തിലായിരുന്നു അറസ്റ്റ്. 2008 നവംബര് 18ന് സഞ്ജു മാത്യു വിശദമായ മൊഴി നല്‍കിയിരുന്നു. ഇതേ നവംബര് മാസത്തില് തന്നെയാണ് വിവി അഗസ്റ്റിന് ആത്മഹത്യ ചെയ്തതും. 2008 ഡിസംബര് 29ന് പ്രതികളുടെ ജാമ്യാപേക്ഷ മജിസ്റ്റ്‌റേറ്റ് തള്ളി.\nകൊലക്കേസില് കോട്ടയം ബി.സി.എം. കോളജിലെ മുന് പ്രഫസര് ത്രേസ്യാമ്മയുടെ വെളിപ്പെടുത്തല് പ്രകാരം കോട്ടയം അതിരൂപതയുടെ പ്രഥമ മെത്രാപ്പൊലീത്തയായിരുന്ന കുര്യാക്കോസ് കുന്നശ്ശേരിക്കു പങ്കുണ്ടെന്നു സി.ബി.ഐ. കോടതിയില് സത്യവാങ്മൂലം നല്‍കുകയുണ്ടായി. 2012 ജൂലൈയിലായിരുന്നു ഇത്. അഭയ കേസ് പ്രതികളെ പ്രതിപ്പട്ടികയില്‍നിന്ന് ഒഴിവാക്കണമെന്ന് ആവശ്യപ്പെട്ട് സമര്‍പ്പിച്ച വിടുതല് ഹരജിക്കെതിരെ കോടതിയില് നല്‍കിയ സത്യവാങ്മൂലത്തിലാണ് ഈ വെളിപ്പെടുത്തലുണ്ടായിരുന്നത്. കോളജിലെ ഹിന്ദി അധ്യാപികയായ സിസ്റ്റര് ലൗസിയുമായി പ്രതികളായ ഫാദര് തോമസ് കോട്ടൂര്, ഫാദര് ജോസ് പൂതൃക്കൈയില് എന്നിവര്‍ക്ക് ബന്ധമുണ്ട്. ആര്‍ച്ച്ബിഷപ് കുന്നശ്ശേരിയുമായുള്ള സിസ്റ്ററുടെ ബന്ധത്തിന് ഇരുവരും ഒത്താശ നല്‍കിയിരുന്നതായും സി.ബി.ഐ ആരോപിച്ചു.\nഇക്കഴിഞ്ഞ ദിവസം തുടങ്ങിയ വിചാരണയില് കേസില് പ്രതികളെ കുറ്റപത്രം വായിച്ചു കേള്‍പ്പിക്കാന് കഴിഞ്ഞിട്ടില്ല. മൂന്നാം പ്രതി സിസ്റ്റര് സ്റ്റെഫി ഹാജരാകാത്തതിനെ തുടര്‍ന്നാണിത്. ഓഗസ്റ്റ് 5ന് സ്റ്റെഫി ഹാജരാകണമെന്ന് നിര്‍ദ്ദേശം നല്‍കിയിട്ടുണ്ട്. കേസ് കടന്നുപോയവഴിയില് ഇത്രയും നാള് സമൂഹം കണ്ടത് കുറേ ആത്മഹത്യകളും നാടകീയ സംഭവങ്ങളുമായിരുന്നു. ഇനിയങ്ങോട്ട് വിചാരണാക്കാലയളവിലും എന്തൊക്കെയുണ്ടാകുമെന്നത് കണ്ടുതന്നെ അറിയേണ്ടിരിക്കുന്നു. സിസ്റ്റര് അഭയയുടെ മരണത്തിന് പിന്നില് എത്ര ഉന്നതരായലും നിയമത്തിന് മുന്നില് കീഴടങ്ങേണ്ടി വരും. അതിന് അധികനാള് ഇനി കാത്തിരിക്കേണ്ടി വരില്ലെന്ന് പ്രതീക്ഷയാണ് വിചാരണ ആരംഭിച്ചതോടെ സമൂഹത്തിന് ലഭിച്ചിരിക്കുന്നത്.


Munnar is the best monsoon destination in Kerala - Malayalam Nativeplanet\n»മൂന്നാറിനെ അറിയാനൊരു മണ്‍സൂണ് യാത്ര\nUpdated: Monday, July 3, 2017, 14:02 [IST]\nമൂന്നാറിലേക്ക് മഴക്കാലത്തൊരു യാത്ര അധികമാര്‍ക്കും അത്ര പതിവില്ലാത്തതാണ്. തണുപ്പിനോടൊപ്പം മഴയും ചേരുമ്പോള് എങ്ങനെ പോകാനാണ് എന്ന ചോദ്യം മനസ്സില് ഉയരുക സ്വാഭാവീകമാണ്.\nഎന്നാല് മൂന്നാറിനോളം മനോഹരമായൊരു സ്ഥലം മണ്‍സൂണ് ആസ്വദിക്കാന് കേരളത്തിലില്ല എന്ന കാര്യം അറിയാമോ? മാത്രമല്ല, യാത്രാനിരക്കുകളും പാക്കേജുകളും എന്തിനധികം റൂമുകളും വരെ മിതമായ നിരക്കില് ഈ സമയത്ത് ലഭിക്കും.\nമൂന്നാറിലെ മണ്‍സൂണ് യാത്രയേയും ശ്രദ്ധിക്കേണ്ട കാര്യങ്ങളെപ്പറ്റിയും അറിയാം.\nമഴയിലെ സുന്ദരി മൂന്നാര്\nമൂന്നാറിലേക്കുള്ള കവാടമായ അടിമാലി കടക്കുമ്പോഴെ അറിയാം മൂന്നാറിന്റെ കുളിരുള്ള കാറ്റ്. കാറ്റിനൊപ്പം എപ്പോള് വേണമെങ്കിലും പെയ്യാവുന്ന മഴമേഘങ്ങള് കൂടി വരുമ്പോഴേ യാത്രയുടെ സുഖം പൂര്‍ണ്ണമാവൂ.\nമഴക്കാലത്ത് മൂന്നാറില് കാണാന്\nമഴയിലെ മൂന്നാര് സുന്ദരിയാണെന്നു വെറുതെ പറയുന്നതല്ല. ശരിക്കും ഒരു മിടുമിടുക്കിയാണ് മൂന്നാര്. പ്രത്യേകിച്ചും മഴമേഘങ്ങള് മൂന്നാറിന്റെ ആകാശത്തില് പ്രത്യക്ഷപ്പെടുമ്പോള്.\nമഴയില് മൂന്നാറില് നിന്നും ടോപ് സറ്റേഷനിലേക്ക്\nമഴയില് മൂന്നാറില് നിന്നും മാട്ടുപ്പെട്ടി ഡാം വഴി ടോപ് സ്റ്റേഷനിലേക്കുള്ള യാത്രയാണ് മൂന്നാറിലെ പ്രധാന ആകര്‍ഷണങ്ങളിലൊന്ന്.\nഎല്ലാ സമയത്തും ബസ് സര്‍വ്വീസ് ലഭ്യമല്ലാത്തതിനാല് ടാക്‌സികളെ ആശ്രയിക്കേണ്ടി വരും. മാട്ടുപ്പെട്ടി ഡാമാണ് യാത്രയിലെ ഏറ്റവും രസകരമായ കാഴ്ച. ഭാഗ്യമുണ്ടെങ്കില് മേഞ്ഞു നടക്കുന്ന ആനക്കൂട്ടങ്ങളെയും മാനുകളെയും കാണാനാവും.\nപാലാറിനു കുറുകെ സ്ഥിതി ചെയ്യുന്ന മാട്ടുപെട്ടി ഡാം മൂന്നാറിലെത്തുന്ന സഞ്ചാരികളുടെ സ്ഥിരം സങ്കേതമാണ്. ഡാമിന്റെ വ്യത്യസ്തമായ കാഴ്ചയും സൗന്ദര്യവും കാണാനായി ഒരുക്കിയിരിക്കുന്ന സ്പീഡ് ബോട്ട് സഞ്ചാരമാണ് ഇവിടുത്തെ ആകര്‍ഷണം.\nPC: Dinesh Kumar (DK)\nടോപ് സ്റ്റേഷനിലെ സൂര്യോദയമാണ് ഏറ്റവും മികച്ച കാഴ്ച. മേഘക്കീറുകള്‍ക്കിടയില് നിന്നും സൂര്യന്റെ വരവ് തികച്ചും രാജകീയമാണ്. കൂടാതെ ഇവിടുത്തെ വ്യൂ പോയന്റും ഏറെ പ്രശസ്തമാണ്. ടോപ് സ്റ്റേഷന് വ്യൂ പോയന്റില് നിന്നും കുത്തനെ താഴേക്കറങ്ങിയാല് കാഴ്ചകള് അടിപൊളിയാണ്.\nമഴക്കാലത്ത് ടോപ് സ്റ്റേഷനില് നക്ഷത്രങ്ങളെ കണ്ട് ഒരു ക്യാംപിങ് നടത്തിയാല് എങ്ങനെയുണ്ടാവും? ആളുന്ന തീയ്ക്കു സമീപം ടെന്റടിച്ച് ക്യാംപിങ് നടത്താനുള്ള സൗകര്യങ്ങള് ടോപ് സ്റ്റേഷനിലും മൂന്നാറിലും ഒരുക്കിയിട്ടുണ്ട്.\nക്യാംപിങ്ങില് താല്പര്യമില്ലാത്തവര്‍ക്ക് ഹോം സ്‌റ്റേകളും ഹോട്ടലുകളും ഇവിടെയുണ്ട്. വിനോദ സഞ്ചാര സീസണ് അല്ലാത്ത മഴക്കാലത്ത് കുറഞ്ഞ നിരക്കില് മുറികള് ലഭിക്കാന് യാതൊരു ബുദ്ധിമുട്ടുമില്ല.\nപൂര്‍ണ്ണ ചന്ദ്രനുള്ള ദിവസമാണെങ്കില് തേയിലക്കാട്ടിലൂടെ ഒരു നടത്തം പ്ലാന് ചെയ്യാം. കൃത്യമായ മുന്‍കരുതലുകള് എടുത്ത ശേഷം മാത്രമേ പോകാവൂ. മാത്രമല്ല രാത്രിയില് തേയിലക്കാടുകളില് തീറ്റതേടിയെത്തുന്ന ധാരാളം മാനുകളുണ്ടാകും. അവയെ ഉപദ്രവിക്കാതെ വേണം പോകാന്. കൂടാതെ കടുവയടക്കമുള്ള വന്യജീവികളുടെ സാന്നിധ്യം ഇവിടെയുള്ളതിനാല് പ്രത്യേകം ശ്രദ്ധിക്കണം.\nPC: Nick Stenning\nടോപ് സ്റ്റേഷനില് നിന്നും വട്ടവടയിലേക്ക്\nസമുദ്രനിരപ്പില് നിന്നും 6500 അടി ഉയരത്തില് സ്ഥിതി ചെയ്യുന്ന വട്ടവട തേയിലത്തോട്ടങ്ങള് മാത്രം കണ്ടുവരുന്ന മൂന്നാറില് നിന്നും ഏറെ വ്യത്യസ്തമാണ്. പേരിനു പോലും തേയിലകൃഷി ഇവിടെ കാണാനില്ല. പകരം ശീതകാല വിളകളാണ് ഇവിടെയുള്ളത്.\nകാടിനുള്ളില് താമസിക്കാനും ട്രക്കിങ് നടത്താനും ഒക്കെ ഇവിടെ മികച്ച സൗകര്യങ്ങളാണുള്ളത്.\nമൂന്നാറില് നിന്നും 45 കിലോമീറ്ററും ടോപ് സ്റ്റേഷനില് നിന്ന് പത്ത് കിലോമീറ്ററുമാണ് വട്ടവടയിലേക്ക് സഞ്ചരിക്കാനുള്ളത്.\nPC: Kerala Tourism Official Site\nപാമ്പാടുംഷോല നാഷണല് പാര്‍ക്ക്\nടോപ് സ്റ്റേഷനില് നിന്നും വട്ടവടയിലേക്കുള്ള വഴിയിലാണ് പാമ്പാടുംഷോല നാഷണല് പാര്‍ക്ക് സ്ഥിതി ചെയ്യുന്നത്. കേരളത്തിലെ ഏറ്റവും ചെറിയ ദേശിയോദ്യാനമാണിത്. ചോലപ്പുല്‍മേട് ആവാസ വ്യവസ്ഥയുള്ള ഇവിടം വനംവകുപ്പിന്റെ അനുമതിയോടുകൂടി സന്ദര്‍ശിക്കാം.\nPC: Varkey Parakkal\nമൂന്നാര് യാത്രകളില് ശ്രദ്ധിക്കാന്\nമഴക്കാലത്തെ മൂന്നാര് അതീവമനോഹരമാണെങ്കിലും സഞ്ചാരികള് ചിലകാര്യങ്ങള് സൂക്ഷിക്കുന്നത് നന്നായിരിക്കും. മഴക്കാലത്ത് മൂന്നാര് സന്ദര്‍ശിക്കുമ്പോള് ശ്രദ്ധിക്കേണ്ട കാര്യങ്ങള് നോക്കാം.\nനേര്യമംഗലം കഴിഞ്ഞ് അടിമാലി എത്തുന്നതു വരെയുള്ള റോഡിന്റെ സ്വഭാവം എപ്പോഴാണ് മാറുക എന്ന പറയാന് പറ്റില്ല. അതിനാല് യാത്രയിലുടന്നീളം ശ്രദ്ധയുണ്ടാവണം.\nമൂന്നാറിലേക്കുള്ള വഴി മുഴുവന് നിരവധി വെള്ളച്ചാട്ടങ്ങല് കൊണ്ട് നിറഞ്ഞിരിക്കുകയാണ്. മഴക്കാലമായതിനാല് വഴുക്കലുണ്ടാകും. കുട്ടികലെയും കൂട്ടി യാത്രചെയ്യുന്നവര് ആവശ്യമായ മുന്‍കരുതലുകളെടുത്തിരിക്കണം.\nമഴക്കാലമായതിനാല് ലീച്ച് എന്ന കുളയട്ടകളുടെ ശല്യം വളരെ കൂടുതലായിരിക്കും. ട്രക്കിങ്ങിനു പോകുമ്പോഴും നടക്കാനിറങ്ങുമ്പോഴുമൊക്കെ ഇത് കാലില് കയറാനുള്ള സാധ്യത കൂടുതലാണ്. യാത്രയില് അല്പം ഉപ്പ് കരുതിയാല് നിഷ്പ്രയാസം ഇതിനെ ഒഴിവാക്കാം.\nകുറഞ്ഞ നിരക്കില് താമസ സൗകര്യം\nഓഫ് സീസണായതിനാല് വളരെ കുറഞ്ഞ നിരക്കില് ഇവിടെ താമസ സൗകര്യം ലഭിക്കുമെന്നതില് തര്‍ക്കമില്ല.\nഇന്ത്യയിലെ മികച്ച മണ്‍സൂണ് ഡെസ്റ്റിനേഷനുകള്\nഇന്ത്യയിലെ മികച്ച മണ്‍സൂണ് ഡെസ്റ്റിനേഷനുകള് ഏതൊക്കെയാണെന്ന് അറിയാവോ?\nRead more about: munnar, kerala tourism, honeymoon, monsoon


qatar income tax and vat | President of the General Tax Authority\nHomeNewsfeedഖത്തറില് ഇന്‍കം ടാക്‌സ് പരിഗണനയിലില്ല; വാറ്റ് നിയമനിര്‍മാണം പുരോഗമിക്കുന്നു\nഖത്തറില് ഇന്‍കം ടാക്‌സ് പരിഗണനയിലില്ല; വാറ്റ് നിയമനിര്‍മാണം പുരോഗമിക്കുന്നു\nദോഹ: ഖത്തറില്(Qatar) വരുമാനത്തിന് നികുതി(income tax) ചുമത്തുന്ന കാര്യം പരിഗണനിയിലില്ലെന്ന് ജനറല് ടാക്‌സ് അതോറിറ്റി പ്രസിഡന്റ് ഇസ്സ അല് മുഹന്നദി. വാറ്റ്(value added tax)നടപ്പിലാക്കുന്നതിനുള്ള ചട്ടങ്ങള് രൂപീകരിച്ച് കൊണ്ടിരിക്കുന്നതേ ഉള്ളുവെന്നും അദ്ദേഹം പറഞ്ഞു.\nഒരു രാജ്യത്തിന്റെ വരുമാന സ്രോതസ്സുകളില് ഏറ്റവും പ്രധാനപ്പെട്ടതാണ് നികുതികളെന്നും നികുതികളെ കൃത്യമായി ക്രോഡീകരിക്കാനുള്ള നീക്കങ്ങള് അധികൃതര് നടത്തുന്നുണ്ടെന്നും മുഹന്നദി കൂട്ടിച്ചേര്‍ത്തു. വ്യവസായങ്ങളുടെ പ്രവര്‍ത്തനത്തെ നികുതി അടവ് പ്രതികൂലമായി ബാധിക്കുന്ന സാഹചര്യത്തില് ഇളവ് നല്‍കാറുണ്ടെന്നും അദ്ദേഹം വ്യക്തമാക്കി.\nനിലവില് ഖത്തറില് രണ്ട് തരത്തിലുള്ള നികുതികളാണ് ചുമത്തുന്നത്. ഒന്ന് കമ്പനികളില് വിദേശ നിക്ഷേപത്തില് നിന്ന് ലഭിക്കുന്ന വരുമാനത്തിനുള്ള നികുതി. സോഫ്റ്റ് ഡ്രിങ്ക്‌സ്, എനര്‍ജി ഡ്രിങ്ക്‌സ്, പുകയില തുടങ്ങിയവയ്ക്ക് ചുമത്തുന്ന സെലക്ടീവ് ടാക്‌സ് ആണ് രണ്ടാമത്തെ നികുതി.\nqatar income tax and vat\nPrevious articleകുവൈത്തിലെ വ്യാപാര സ്ഥാപനത്തിൽ തീപിടുത്തം; കനത്ത നാശനഷ്ടം\nNext articleകനത്ത മഴയിൽ മുങ്ങി തമിഴ്നാട്, സ്കൂളുകൾ അടച്ചു, റെഡ് അലര്‍ട്ട്\nmtp - September 27, 2021, 1:42 pm\nmtp - March 16, 2021, 6:04 pm\nmtp - January 24, 2021, 11:59 am


വടുവഞ്ചാലിലെ ക്വാറി അപകടം; മണ്ണിനടിയില്‍പ്പെട്ട ടിപ്പര് ഡ്രൈവര് മരിച്ചു | driver died in quarry accident in Vaduvanchal\nവടുവഞ്ചാലിലെ ക്വാറി അപകടം; മണ്ണിനടിയില്‍പ്പെട്ട ടിപ്പര് ഡ്രൈവര് മരിച്ചു\nWayanad, First Published Dec 11, 2020, 5:10 PM IST\nമാനന്തവാടി സ്വദേശി സിൽവസ്റ്റർ (58) ആണ് മരിച്ചത്. കെഎസ്ആർടിസിയിൽ നിന്ന് വിരമിച്ച ശേഷം ലോറി ഡ്രൈവറായി ജോലി നോക്കുകയായിരുന്നു ഇയാള്.\nവയനാട്: വടുവഞ്ചാലിനടുത്ത കടച്ചിക്കുന്നിൽ ക്വാറിയിൽ നിന്ന് പാറ വീണ് ടിപ്പർ ഡ്രൈവർക്ക് ദാരുണാന്ത്യം. മാനന്തവാടി സ്വദേശി സിൽവസ്റ്റർ (56) ആണ് മരിച്ചത്. ഉച്ചക്ക് രണ്ട് മണിയോടെയായിരുന്നു അപകടം. പാറ പൊട്ടിക്കാൻ മണ്ണ് നീക്കുന്നതിനിടെ വലിയ പാറ പാളി ടിപ്പറിന് മുകളിലേക്ക് പതിക്കുകയായിരുന്നു. ഫയർഫോഴ്‌സും നാട്ടുകാരും മൂന്ന് മണിക്കൂറോളം പരിശ്രമിച്ച ശേഷമാണ് മൃതദേഹം വീണ്ടെടുത്തത്.\nപാറ പൊട്ടിച്ച് നീക്കി ലോറി പൊളിച്ച ശേഷമാണ് മൃതദേഹം പുറത്തെടുത്തത്. പഞ്ചായത്ത് അനുമതി നൽകാത്തതിനെ തുടർന്ന് ഹൈക്കോടതി അനുമതിയോടെയാണ് ക്വാറി പ്രവർത്തിച്ചിരുന്നത്. മരിച്ച സിൽവസ്റ്റർ കെഎസ്ആര്‍ടിസി ഡ്രൈവറായിരുന്നു. വിരമിച്ച ശേഷം അടുത്തിടെയാണ് ടിപ്പർ ഡ്രൈവറായി ജോലിക്ക് കയറിയത്.\nLast Updated Dec 11, 2020, 5:52 PM IST\nകിലെ സിവിൽ സർവീസ് അക്കാഡമിയിൽ ക്രാഷ് കോഴ്‌സ്: അപേക്ഷ ജനുവരി 23 വരെ സ്വീകരിക്കും


emalayalee.com - വടക്കന് തായ്‌ലന്റിലെ ഗുഹയില് കുടുങ്ങിയ ഫുട്‌ബോള് ടീമിലെ എല്ലാവരേയും രക്ഷപ്പെടുത്തി\nവടക്കന് തായ്‌ലന്റിലെ ഗുഹയില് കുടുങ്ങിയ ഫുട്‌ബോള് ടീമിലെ എല്ലാവരേയും രക്ഷപ്പെടുത്തി\nവടക്കന് തായ്‌ലന്റിലെ ഗുഹയില് കുടുങ്ങിയ ഫുട്‌ബോള് ടീമിലെ എല്ലാവരേയും രക്ഷപ്പെടുത്തി. അവസാനത്തെ കുട്ടിയേയും പുറത്തെത്തിച്ചു.12 കുട്ടികളും പരിശീലകനുമാണ് ഗുഹയ്ക്കുള്ളില് കുടുങ്ങിയിരുന്നത്. ആയിരത്തിലധികം പേര് പങ്കെടുത്ത9ദിവസം നീണ്ട തെരച്ചിലിന് ശേഷമാണ് ഗുഹയില് കുടുങ്ങിയവരെ കണ്ടെത്താന് കഴിഞ്ഞത്. മൂന്ന് ദിവസം കൊണ്ടാണ് ഓരോരുത്തരെയായി പുറത്തെത്തിച്ചത്. 90 മുങ്ങല് വിദഗ്ധരടങ്ങിയ സംഘം രക്ഷാപ്രവര്‍ത്തനത്തില് പങ്കെടുത്തു. രക്ഷാപ്രവര്‍ത്തനത്തിനിടെ ഒരു മുങ്ങല് വിദഗ്ധന് മരിച്ചിരുന്നു.\nജൂണ് 23 നാണ് 11 മുതല് 16 വരെ പ്രായമുളള 12 ആണ്‍കുട്ടികളും അവരുടെ ഫുട്‌ബോള് കോച്ചും അടങ്ങുന്ന ഫുട്‌ബോള് സംഘം ചിയാങ് റായില് ഗുഹ കാണാന് കയറിയത്. മഴ പെയ്ത് ഗുഹയില് വെള്ളം കയറിയതോടെ പുറത്തുവരാന് കഴിയാതെയായി. ഗുഹയ്ക്ക് പുറത്തുണ്ടായിരുന്ന ഇവരുടെ ബാഗുകളും ഷൂസുകളും കണ്ട വനപാലകരാണ് ഗുഹയില് ആളുണ്ടെന്ന വിവരം പുറംലോകത്തെയറിയിച്ചത്.\nപിന്നീട് കണ്ടത് ലോകം തന്നെ ഉറ്റ് നോക്കിയ രക്ഷാ പ്രവര്‍ത്തനത്തെയാണ്. ബ്രിട്ടനില് നിന്നും അമേരിക്കയില് നിന്നും വിദഗ്ധരായ രക്ഷാപ്രവര്‍ത്തകരെത്തി. റോബോട്ടുകളും ഡ്രോണുകളും വിവര ശേഖരണത്തിനായി ഉപയോഗിച്ച ആയിരത്തോളം പേര് രക്ഷാ പ്രവര്‍ത്തനത്തില് മുഴുകിയിരിക്കെ ലോകമൊന്നാകെ കുട്ടികള്‍ക്കായിപ്രാര്‍ത്ഥനയില് മുഴുകി.ഒടുവില് ഒന്‍പത് ദിവസത്തെ തെരച്ചിലിന് ശേഷം പ്രതീക്ഷയുടെ പുതുവെളിച്ചമെത്തി\nഭക്ഷണവും വൈദ്യ സഹായവും എത്തിക്കുന്നതിനായി പിന്നീടുള്ള ശ്രമം. ഇതിനിടെയാണ് മുങ്ങല് വിദഗ്ധനും മുന് തായ്‌ലാന്റ് നാവിക ഉദ്യോഗസ്ഥനുമായ സമന് ഗുനാന് ശ്വാസം കിട്ടാതെ മരിച്ചത്.എങ്ങിലും രക്ഷാ പ്രവര്‍ത്തകര് തളര്‍ന്നില്ല. ഏറെ അറകളും വഴികളുമുള്ള ഗുഹയ്ക്കകത്ത് അസാമാന ലക്ഷ്യ ബോധത്തോടെ അവര് നീങ്ങി.കുട്ടികള്‍ക്ക് കുടുംബവുമായി സംസാരിക്കാന് ടെലിഫോണ് സൗകര്യമൊരുക്കാനുള്ളശ്ര ഫലിച്ചില്ല. ഗുഹയ്ക്കകത്തെ ഓക്‌സിജന് കുറഞ്ഞത് ആശങ്ക സൃഷ്ടിച്ചു.\nസ്‌കൂബാ ഡൈവിംഗിലൂടെ കുട്ടികളെ പുറത്തെത്തിക്കാനുള്ള ശ്രമനം ആദ്യം ശ്രമം കമന്ടില്ല. ഏറെ തളര്‍ന്ന കുട്ടികളെ ഡൈവിംഗ് പഠി്പ്പിക്കാന് പോലുപമായില്ല. ഗുഹയുടെ മുകള് ഭാഗം പൊളിച്ച് എയര് ലിഫ്റ്റ് ചെയ്യാനുള്ള ശ്രമവും സൈന്യം ഉപേക്ഷിച്ചു. ആകെയുള്ള പോംവഴി വെള്ളം വറ്റുന്നതു വരെം കാത്തിരിക്കലായിരുന്നു. എന്നാല് പേമാരി വരുന്നുവെന്ന കാലാവസ്ഥാ പ്രവചനം കൂടി വന്നതോടെ നിര്‍ണ്ണായക ദൗത്യം നടപ്പിലാക്കാന് സൈന്യം തീരുമാനിക്കുകയായിരുന്നു. ഞായറാഴ്ച ആരംഭിച്ച രക്ഷാ പ്രവര്‍ത്തനെ പ്രതീക്ഷിച്ചതിലും നേരത്തെയാണ് ഫലം കണ്ടത്. ഒരിക്കലും ഇനി കാണില്ലെന്ന് കരുതിയ ഉറ്റവര്‍ക്കിടയിലേക്ക് വീണ്ടും അവര് തിരിച്ചെത്തുന്നത് തായ്‌ലാന്റിന്റ മാത്രം കുട്ടികളായല്ല.ലോകത്തിന്റെയാകെ പ്രതീക്ഷയായാണ്


നാട് - naad: January 2007\nനേതാജി സുഭാഷ് ചന്ദ്രബോസിന്റെ 111-മത്തെ ജന്മദിനമാണിന്ന്. അദ്ദേഹത്തിന്റെ ത്യാഗസ്മരണക്കായി നാലഞ്ചു വരികള് എഴുതട്ടെ! 1941-ല്‍ജെര്‍മനിയില് അദ്ദേഹം 'ഫ്രീ ഇന്ത്യാ സെന്റര്' സ്ഥാപിച്ചു. 1941 നവമ്പര് രണ്ടാം തീയ്യതി 'ഫ്രീ ഇന്ത്യാ സെന്റര്' സ്വീകരിച്ച ചരിത്രപ്രധാനമായ നാലു തീരുമാനങ്ങള് താഴെ കൊടുത്തിരിക്കുന്നവയാണ്. 1. 'ജയ്‌ഹിന്ദ്' എന്ന പേരിലായിരിക്കും സല്യൂട്ട് ചെയ്യുക. 2. 'ജനഗണമന' ദേശീയഗാനമായിരിക്കും 3. 'ഹിന്ദുസ്ഥാനി' രാഷ്ട്രഭാഷയായിരിക്കും 4. സുഭാഷ് ചന്ദ്രബോസിനെ 'നേതാജി' എന്ന് സംബോധനം ചെയ്യും. ഒര് സേനയുടെ ആവശ്യം മനസ്സിലാക്കിയ നേതാജി 1941 ഡിസംബര് 25-നാണ് "ആസാദ് ഹിന്ദ് ഫൗജ് (INA)" സംഘടിപ്പിച്ചത്. വെറും 15 അംഗങ്ങളാണ് അപ്പോഴുണ്ടായിരുന്നത്. ജെര്‍മനിയുടെ സഹായത്തോടെ അതു പില്‍ക്കാലത്തു 3500-ല് പരം സൈനികരുള്ള ഒരു വലിയ സൈന്യം തന്നെയായി മാറി. നേതാജിയുടെ അഭാവത്തില് ജെര്‍മനിയില് ഇതിന്റെ ചുമതല വഹിച്ചിരുന്നത് എ സി എന് നമ്പ്യാരായിരുന്നു. 1943-ല് നേതാജി ജെര്‍മനിയില് നിന്നും ജപ്പാനിലേക്കു രഹസ്യമായി യാത്ര ചെയ്തു. ജാപ്പനുമായി സഹകരിച്ച് ഇന്ത്യയെ മോചിപ്പിക്കാമെന്ന പ്രത്യാശയോടെയായിരുന്നൂ പിന്നീടുള്ള നീക്കങ്ങള്. ആ വീരയോദ്ധാവിന്റെ അന്ത്യത്തെ കുറിച്ചുള്ള സംശയങ്ങള് ഇന്നും ജനങ്ങളുടെ മനസില്‍നിന്നും മറയുന്നില്ല. ജയ്‌ഹിന്ദ്!\nPosted by Raghavan P K at 10:21 AM2comments:\nPosted by Raghavan P K at 4:36 PM2comments:\n2000 വർഷങ്ങൾക്ക് മുന്പ് തമിഴിൽ രചിച്ച എറ്റവും മഹത്തായ ഒരു ഗ്രന്ഥമാണു തിരുക്കുരൽ. ഭഗവത്ഗീതയെപ്പോലെ പ്രാധാന്യം അർഹിക്കുന്ന മഹത്തായ ശ്ലോക സമാഹാരമാണ് ഈ ഗ്രന്ഥം. തിരുക്കുരലിൽ പ്രതിപാദിക്കാത്ത ഒരു പ്രശ്നവും മനുഷ്യ ജീവിതത്തിലുണ്ടാകാൻ സാദ്ധ്യതയില്ല! ഒരു മനുഷ്യൻ അറിഞ്ഞിരിക്കേണ്ട സംഗതികൾ തന്റെ സ്വത സിദ്ധമായ ശുദ്ധമായ തമിഴിൽ ഈരടികളായി തിരുക്കുരലിലൂടെ വള്ളുവർ നമ്മെ ഉപദേശിക്കുന്നു. തമിഴ് ഭാഷയുടെ വളർച്ചക്ക് തിരുക്കുരലിന്റെ സംഭാവന മഹത്തായതാണ്. അറുപതിലധികം ഉലക ഭാഷകളിൽ ഈ മഹാ ഗ്രന്ഥം വിവർത്തനം ചെയ്യപ്പെട്ടിട്ടുണ്ട്.\n1330 ഈരടി ശ്ലോകങ്ങളാൽ സമൃദ്ധമായ ഈ ഗ്രന്ഥം മൂന്ന് ഭാഗമായി വിഭജിച്ചിരിക്കുന്നു.10 ശ്ലോകങ്ങളുള്ള 133 അദ്ധ്യായങ്ങളാണ് മൊത്തം. മനുഷ്യധർമ്മത്തെ വെളിപ്പെടുത്തുന്ന 'അറം' ആണ് ഒന്നാമത്തേത്.38 അദ്ധ്യായങ്ങളാണ് ഇതിനുള്ളത്.\nമൂന്നാമത്തേത് 'കാമം'. 25 അദ്ധ്യായങ്ങള്കൊണ്ട ഈ വിഭാഗം ജീവിതത്തിലെ മാനസീക-വികാരങ്ങള്ക്ക് വഴികാട്ടുന്നു. തിരുവള്ളുവരുടെ ഓർമ്മക്കായി ചെന്നയിൽ നുങ്കംബാക്കത്ത് ഒരു ഓഡിറ്റോറിയം ഉണ്ട്. 'വള്ളുവർ കോട്ടം' എന്നാണിതിന്റെ പേര്. അതുപോലെ കന്യാകുമാരിയിലും 133 അടി പൊക്കമുള്ള ഒരു കരിങ്കൽ പ്രതിമ സ്ഥപിച്ചിട്ടുണ്ട്. ഈ പ്രതിമക്ക് 133 അടി ഉയരം കൊടുത്തത് തിരുക്കുരലിലെ മുന്പറഞ്ഞ 133 അദ്ധ്യായങ്ങളെ ഉദ്ധേശിച്ചാണ്. അതിൽ 38 പടികളുള്ള തറയ്ക് മുകളിലാണ് വള്ളുവരുടെ ശില സ്ഥിതി ചെയ്യുന്നത്. ഈ 38 പടികൾ 'അറം' എന്ന ഒന്നാം ഭാഗത്തിലെ 38 അദ്ധ്യായങ്ങളെ പ്രതിനിധീകരിക്കുന്നു.\n2037 കൊല്ലങ്ങൾക്കു മുന്പാണ് അനശ്വരമായ തിരുക്കുരൽ രചയിതാവ് ജനിച്ചത്. ജന്മസ്ഥലം ഇപ്പോഴത്തെ ചെന്നയിലെ മയിലൈ (മെയിലാപൂർ) എന്നാണെന്റെ അറിവ്. തമിഴ് കലണ്ടർ വള്ളുവരുടെ ജീവിതകാലത്ത് തുടങ്ങിയതാണ്. ദ്രാവിഡ രാഷ്ട്രീയ കക്ഷികൾ സമയോജിതമായി തിരുക്കുരൽ ഉദ്ദരിച്ചുകൊണ്ടാണ് പലപ്പോഴും പ്രസംഗിക്കുക. തമിഴ് നാടു സർക്കാർ ആഫീസുകളിലും ബസ്സുകളിലും കുരലിൽ നിന്നും അർത്ഥവത്തായ പല ഈരടികളും പകർത്തിയ ബോർഡുകൾ കാണാം. അതു പിൻപറ്റിയിരുന്നെങ്കിൽ പല പൊതു പ്രശ്നങ്ങളും ഒഴിവായിരുന്നിരിക്കും. അതോടെ തിരുക്കുരലിന്റെ മാഹാത്മ്യവും!\nPosted by Raghavan P K at 5:10 PM 8 comments:\nഇന്ന് ദേശീയ യുവദിനം. ആധുനിക ഇന്ത്യയുടെ അദ്ധ്യാത്മികാചാര്യന്, നവോത്ഥാന നായകന്, ഭരതീയ സംസ്കാരം പശ്ചാത്യരെ പഠിപ്പിച്ച കര്‍മ്മയോഗി തുടങ്ങിയുള്ള വിശേഷങ്ങളിലൂടെ ഇന്ത്യക്കാരുടെ ഹൃദയത്തില് എന്നന്നേക്കുമായി കുടിയിരിക്കുന്ന സ്വാമി വിവേകാനന്ദന്റെ ജന്മദിനം. 1863-ല്‍ജനിച്ചു. 1882-ല് ശ്രീരാമകൃഷ്ണപരമഹംസന്റെ ശിഷ്യനായി. അതോടെ നരേന്ദ്രദത്ത വിവേകാനന്ദനായി മാറി. ഗുരു സന്ദേശം ലോകമെങ്ങും പ്രചരിപ്പിച്ചു. ഇന്ത്യ മുഴുവന് കാല്‍നടയായി ചുറ്റി സഞ്ചരിച്ച് ജീവിതകഷ്ടപ്പാടുകള് നേരില്‍ക്കണ്ടിട്ട് മതമല്ല ഇന്ത്യക്കു ഭക്ഷണമാണു് വേണ്ടതെന്നു പ്രഖ്യാപിച്ചു. അന്ധവിസ്വാസങ്ങള്‍ക്കും അനാചാരങ്ങള്‍ക്കും എതിരായി പ്രവര്‍ത്തിച്ചു. 1893-ല് അമേരിക്കയിലെ ചിക്കാഗോയില് നടന്ന മതസമ്മേളനത്തില് ഇന്ത്യയെ പ്രതിനിധീകരിച്ചു നടത്തിയ പ്രസംഗം ലോകമെങ്ങും ശ്രദ്ധിക്കപ്പെട്ടു. ദരിദ്രരുടെ ഉന്നമനത്തിലും വിദ്യാഭ്യാസത്തിലും ലക്ഷ്യം വെച്ചു 1897 ല് ശ്രീരാമകൃഷ്ണമിഷന് സ്ഥാപിച്ചു. അതിന്റെ ഒരു ബ്രാഞ്ച് ചെന്നയിലുള്ള മൈലാപ്പൂരിലുമുണ്ട്. സുനാമി ദുരന്തത്തില് കഷ്ടപെട്ടവരെ പുനരധിവസിപ്പിക്കാനുള്ള നടപടികളില് വളരെയധികം സഹായിച്ച ഒരു സ്ഥാപനമാണിത്. ചെന്നയില് ദേശീയ യുവദിനത്തിന്റെ ഭാഗമായി മറീനാ കടല്‍ക്കരയിലുള്ള വിവേകാനന്ദര് ഇല്ലത്തിലിരുന്ന് മൈലാപ്പൂരിലുള്ള വിവേകാനന്ദാ കോളെജ് വരെ 5000 സ്കൂള് കുട്ടികള് പങ്കെടുക്കുന്ന ഒരു ജാഥ ഏര്‍പ്പാടു ചെയ്തിട്ടുണ്ട്. വിവേകാനന്ദരുടെ തത്വങ്ങള് കടപിടിച്ചുകൊണ്ട് വിദ്യാഭ്യാസ രംഗത്തുള്ള ചെന്നയിലെ മറ്റൊരു സ്ഥപനമാണ് വിവേകാനന്ദാ എജുക്കേഷനല് സൊസൈറ്റി. ഇതിന്റെ കീഴില് ഇപ്പോള് 17 സ്കൂളുകള് വളരെ നല്ല നിലയില് പ്രവര്‍ത്തിക്കുന്നുണ്ടു്. 1902-ല് സ്വാമി അന്തരിച്ചു.\nPosted by Raghavan P K at 12:01 PM 1 comment:


ജനങ്ങളുടെ ചെലവില് ഒരു നാനോ -'വിപ്ളവം-'\nജനങ്ങളുടെ ചെലവില് ഒരു നാനോ \_'വിപ്ളവം\_'\n4 Feb 2014 12:59 AM GMT\nഅടുത്തിടെ രാജ്യാന്തര തലത്തില് നടന്ന ഒരു ക്രാഷ് ടെസ്റ്റില്, ഇന്ത്യയില് നിന്നുള്ള പ്രസിദ്ധമായ അഞ്ചു കാറുകളും പങ്കെടുത്തിരുന്നെങ്കിലും ഉപഭോക്താക്കള്‍ക്ക് വളരെ ആശങ്കയുണ്ടാക്കുന്ന ഫലമാണ് ടെസ്റ്റ് പുറത്തുവിട്ടത്. ടാറ്റയുടെ നാനോ, ഹുണ്ടായി i10 എന്നിവയുള്‍പ്പെടെ, ഇന്ത്യന് വിപണിയില് കഴിഞ്ഞ വര്‍ഷം തിളങ്ങി നിന്ന് അഞ്ചു കാറുകളാണ് ടെസ്റ്റുകളില് പങ്കെടുത്തതെങ്കിലും അവയെല്ലാം അമ്പേ പരാജയപ്പെട്ടു. ലണ്ടന് ആസ്ഥാനമായി പ്രവര്‍ത്തിക്കുന്ന ഗ്ളോബല് ന്യൂ കാര് അസെസ്മെന്റ് പ്രോഗ്രാമാണ് ടെസ്റ്റ് നടത്തിയത്.\nഇന്ത്യന് റോഡുകളില് തേരോട്ടം നടത്തുന്ന ഈ കാറുകളുടെ പരാജയം, പ്രത്യേകിച്ച് നാനോയുടെത്, പ്രതീകാത്മമായ ആകുലതയാണ് സൃഷ്ടിച്ചിരിക്കുന്ന്. കാരണം ഇന്ത്യന് സമ്പദ്വ്യവസ്ഥയ്‌ക്കുള്ള പ്രശ്നമാണ് അത് ചൂണ്ടിക്കാണിക്കുന്നത്. രാജ്യത്തെ റോഡുകളില് ഇത്രയധികം ആളുകള് മരിക്കാനിടയാകുന്നത് എന്തുകൊണ്ട് എന്നതിന് പുറമെ ഭരണകൂടവും മുതലാളിത്ത വ്യവസ്ഥയുമായുള്ള ചങ്ങാത്തവും അത് സൂചിപ്പിക്കുന്നു.\nടാറ്റ നാനോ, മാരുതി സുസുക്കി ആള്‍ട്ടോ 800, ഹുണ്ടായി i10, ഫോര്‍ഡ് ഫിഗോ, വോക്സ് വാഗന് പോളോ എന്നിവയാണ് ടെസ്റ്റില് പരാജയപ്പെട്ടത്. ഇന്ത്യന് റോഡുകള്‍ക്ക് വേണ്ടി നിര്‍മ്മിക്കപ്പെട്ടവയായിരുന്നു ഇവയെല്ലാം. മാര്‍ക്കറ്റിലുള്ള ഇവയുടെ ബേസ് മോഡലാണ് ടെസ്റ്റിനായി എടുത്തത്. സേഫ്റ്റി ടെസ്റ്റില് പാസാകുന്നതിനുള്ള പ്രാഥമികമായ എയര് ബാഗ് പോലും ഇവയിലൊന്നും ഇല്ലെന്നത് ടെസ്റ്റിന് വിധേയമാക്കിയവരെയും അതിശയപ്പെടുത്തി. ഒരേ തരത്തിലുള്ള രണ്ടു കാറുകളാണ് ടെസ്റ്റിനായി എടുത്തത്. ജര്‍മനിയില് വച്ചായിരുന്നു ടെസ്റ്റ്. ഒരു മണിക്കൂറില് 56 കിലോമീറ്റര് സ്പീഡിലും, മറ്റൊരു ടെസ്റ്റ് ഒരു മണിക്കൂറില് 64 കിലോമീറ്റര് സ്പീഡിലുമാണ് പരീക്ഷണം നടത്തിയത്. അതിശയം എന്നു പറയാമല്ലോ, ഈ അഞ്ചു കാറുകളും രണ്ടു ടെസ്റ്റുകളില് പരാജയം ഏറ്റുവാങ്ങി. ചുരുക്കി പറഞ്ഞാല് ഇതില് 'നൂറില് പോകാന്' താത്പര്യപ്പെടുന്നവര് ഒന്നുകൂടി ആലോചിച്ചിട്ടു മതി എന്നര്‍ത്ഥം.\nലോകത്തെ തന്നെ ഏറ്റവും വിലക്കുറഞ്ഞ കാര് എന്ന ഖ്യാതി നേടിയിട്ടുള്ള ഇന്ത്യയുടെ സ്വന്തം നാനോയുടെ കാര്യമെടുത്താല്, ഇന്ത്യയുടെ ദീര്‍ഘവീക്ഷണമില്ലാത്ത പൊതുഗതാഗത, നഗരവികസന, ഉപഭോക്താക്കള്‍ക്ക് സുരക്ഷയില്ലാത്ത പല നയങ്ങളിലേക്കും അത് വിരല്‍ചൂണ്ടുന്നു.\nഎങ്ങനെയാണ് ഇങ്ങനെയൊരു കാറിന് ഇന്ത്യന് റോഡുകളില് ഓടാന് അനുമതി നല്കാന് സര്‍ക്കാര് തയ്യാറായതെന്ന് തന്നെ ആലോചിക്കേണ്ടിയിരിക്കുന്നു. പ്രത്യേകിച്ച് ഇത്രമാത്രം അക്രമകരമായ രീതിയില് രാജ്യത്ത നഗരവത്കരണം നടക്കുമ്പോള്. നമ്മുടെ നഗരങ്ങള് തുറന്ന സ്ഥലങ്ങള്‍ക്കായി ശ്വാസം മുട്ടുകയാണ്. മെട്രോ റെയില്, മോണോ റെയില്, മറ്റ് പൊതു ഗതാഗത മാര്‍ഗ്ഗങ്ങള് എന്നീ മേഖലകളില് രാജ്യം ഒരുപാട് നിക്ഷേപം നടത്തുന്നുമുണ്ട്. അതിനിടയില് ആരാണ് ജനം ഒരു ലക്ഷം രൂപയ്‌ക്ക് ഒരു കാര് സ്വന്തമാക്കട്ടെ എന്നത് നല്ലൊരു ആശയമാണെന്ന് കരുതിയത്? അല്ലെങ്കില് അതിന് അനുമതി നല്‍കാമെന്ന് വിചാരിച്ചത്?\nമധ്യവര്‍ഗ ഉപഭോക്തൃ അഭിലാഷങ്ങളെ ചൂഷണം ചെയ്യാമെന്ന വിശ്വാസത്തിലാണ്, ടാറ്റ ഗുജറാത്ത് സര്‍ക്കാരിന്റെ കനിവോടെ, ഇത്രയും വിലക്കുറഞ്ഞ, ഒട്ടും സുരക്ഷയില്ലാത്ത കാര് റോഡിലിറക്കാന് തീരുമാനിച്ചതെന്ന് പറയേണ്ടിവരും. മോഡിയുടെ വ്യാജ വികസന മോ‌ടിയിലേക്കും, കോര്‍പ്പറേറ്റുകളുടോടുള്ള കമ്മിറ്റ്മെന്റിലേക്കും, റോഡ് സുരക്ഷയുടെ കാര്യത്തില് നാം എത്രമാത്രം കോംപ്രമൈസ് ചെയ്യാന് തയ്യാറാകുന്നുവെന്നതിലേക്കും ഒക്കെയാണ് നാനോയുടെ കഥ നമുക്ക് മനസിലാക്കി തരുന്നത്.\nപശ്ചിമബംഗാളിലെ സിംഗൂറില് നിന്ന് ഗുജറാത്തിലെ സാനന്ദിലേക്ക് നാനോയുടെ പ്ളാന്റ് മാറ്റാന് ടാറ്റ തീരുമാനിച്ചപ്പോള്, അതിന് ചുവന്ന പരവതാനി വിരിച്ചാണ് നരേന്ദ്രമോഡി സര്‍ക്കാര് സ്വാഗതം ചെയ്തത്. എന്നാല് ഞെട്ടിപ്പിക്കുന്ന ഒരു കുംഭകോണമായിരുന്നു അതും. സാനന്ദില് നിന്ന് പുറത്തിറങ്ങുന്ന ഓരോ നാനോ കാറിനും വന് സൗജന്യങ്ങളാണ് ഗുജറാത്ത് സര്‍ക്കാര് നല്‍കിയത്, ഏകദേശം 60000 രൂപ ഒരു കാറിന് സര്‍ക്കാര് ചെലവിടുന്നുണ്ടെന്നാണ് കണക്ക്. ആ നിലയ്ക്ക് ഇത് യഥാര്‍ത്ഥത്തില് നാനോ കാര് ആണോ അതോ മോഡി കാര് ആണോ?\nനാനോ ഇടപാടില് ഗുജറാത്ത് സര്‍ക്കാരിന് ഏകദേശം 33000 കോടി രൂപയുടെ നഷ്ടമുണ്ടായെന്നാണ് ആക്‌റ്റിവിസ്റ്റുകള് ആരോപിക്കുന്നത്.\nനാനോ പ്ളാന്റിനായി ടാറ്റ മോഡിയെ സമീപിച്ചപ്പോള്, അതിനുള്ള സ്ഥലം ദിവസങ്ങള്‍ക്കകമാണ് ടാറ്റയ്‌ക്ക് നല്‍കിയത്. വെറ്ററിനറി സര്‍വകലാശാല തുടങ്ങാന് വേണ്ടി മാറ്റിവച്ചിരുന്ന സ്ഥലമാണ് ടാറ്റയ്‌ക്ക് വിട്ടുകൊടുത്തത് എന്നു കൂടി ഓര്‍ക്കേണ്ടതുണ്ട്. 1100 ഏക്കര് ഭൂമിയാണ് ചതുരശ്ര മീറ്ററിന് 900 രൂപ നിരക്കില് സര്‍ക്കാര് ടാറ്റയ്‌ക്ക് പതിച്ചു കൊടുത്തത്. ചതുരശ്ര മീറ്ററിന് 10000 രൂപയായിരുന്നു അന്ന് മാര്‍ക്കറ്റ് വില. പുറമേ, തുക ഗഡുക്കളായി അടയ്‌ക്കാനും സര്‍ക്കാര് അവസരം നല്‍കി. 50 കോടി രൂപാ വീതം ആറ് മാസം ഇടവിട്ട് അടച്ചാല് മതിയെന്നൊയിരുന്നു സര്‍ക്കാരിന്റെ സൗജന്യം. സ്റ്റാമ്പ് ഡ്യൂട്ടിയും രജിസ്ട്രേഷന് ചാര്‍ജ്ജും ഒഴിവാക്കി. എല്ലാറ്റിനുമുപരി പദ്ധതി സ്ഥലത്തേക്ക് റോഡുകളും സര്‍ക്കാര് തന്നെ പണിതു.\nഇതിനൊക്കെപുറമേ 0.10 ശതമാനം പലിശ നിരക്കില് ടാറ്റയ്ക്ക് 9570 കോടി രൂപ വായ്പയും നല്‍കി. അതും 20 വര്‍ഷത്തെ മൊറട്ടോറിയത്തോടൊപ്പം. ആകെ പദ്ധതി ചെലവിന്റെ 100 ശതമാനം ഒരു സാമ്പത്തിക സ്ഥാപനവും സഹായമായി നല്‍കാറില്ല. സാധാരണ 70 മുതല് 80 ശതമാനം വരെയാണ് വഹിക്കുക, അതും വായ്പയെടുക്കുന്ന ആളിന്റെ മൂല്യവും കൂടി കണക്കിലെടുത്തുകൊണ്ട്.\nമോഡിയുടെ കെട്ടിഘോഷിക്കപ്പെടുന്ന വികസന വീക്ഷണത്തിന്റെ ഭാഗമായി മറ്റ് ഒട്ടേറെ സൌജന്യങ്ങളും ടാറ്റയ്ക്ക് സംസ്ഥാന സര്‍ക്കാര് നല്‍കി. പദ്ധതി സ്ഥലത്തേക്ക് റെയില്‍വേ ലൈന് സ്ഥാപിക്കുന്നതിനായി ഭൂമിയെടുക്കും, മറ്റ് അനുബന്ധ വ്യവസായങ്ങള്‍ക്കുള്ള ഭൂമി, 20 കെ.വി വൈദ്യുതി ഡബിള് സര്‍ക്ക്യൂട്ടഡ് ഫീഡറിലൂടെ വിതരണം ചെയ്യും, വൈദ്യുതി ഡ്യൂട്ടി അടയ്‌ക്കേണ്ടതില്ല, പദ്ധതി സ്ഥലത്തേക്ക പ്രതിദിനം 1400 ക്യൂബിക്ക് ലിറ്റര് വെള്ളവും ആവശ്യമുള്ളപ്പോള് ഭൂഗര്‍ഭജലം ഉപയോഗിക്കുകയുമാവാം തുടങ്ങിയ സൗജന്യങ്ങളും നല്‍കി. ഈ മേഖലയില് കൃഷി ആവശ്യത്തിനുള്ള വെള്ളം പമ്പു ചെയ്യാന് പോലും വൈദ്യുദി കണക്ഷന് നല്കാതിരിക്കുമ്പോഴാണ് ടാറ്റയ്ക്കുള്ള ഈ സൌജന്യം എന്നോര്‍ക്കണം.\nഫാക്ടറിയില് നിന്നുള്ള ആപത്കരമായ മാലിന്യങ്ങള് നിക്ഷേപിക്കാനുള്ള സൗകര്യവും മലിന ജലം ഒഴുക്കി കളയാനുള്ള സംവിധാനവും ഗുജറാത്ത് സര്‍ക്കാര് തന്നെ നല്‍കി. പി.പി.പി മോഡലില് പദ്ധതി സ്ഥലത്ത് ട്രാന്‍സ്പോര്‍ട്ട് നഗര് നിര്‍മ്മിക്കാനും സര്‍ക്കാര് തയ്യാറായി. ടാറ്റ മോട്ടേഴ്സിന്റെ പദ്ധതി സ്ഥലത്തിനടുത്ത് ടൌണ്‍ഷിപ്പ് ഉയര്‍ത്തുന്നതിനായി 100 ഏക്കര് ഭൂമിയേറ്റെടുക്കാനും സര്‍ക്കാര് തീരുമാനിച്ചു. ഇവിടേക്ക് പാചകവാതക പൈപ്പ്‌ലൈനും സര്‍ക്കാര് ചെലവില് എത്തിച്ചുകൊടുക്കും.\nഇതെല്ലാം (ഭാഗ്യവശാല്) ഇന്ത്യന് റോഡുകളില് ക്ളച്ചു പിടിക്കാതെപോയ നാനോയ്ക്ക് വേണ്ടിയായിരുന്നു എന്നു കൂടി ഓര്‍ക്കണം.


വെള്ളി,7സെപ്‌റ്റംബര് 2018 (15:01 IST)\nമൊബൈൽ ഫോൺ ഫോൺകോളുകൾ മാത്രം ചെയ്യാൻ ഉപയോഗിക്കുന്നവരെ ലക്ഷ്യംവച്ച് പുതിയ പ്രീ പെയ്ഡ് ഓഫറുമായി വോഡഫോൺ. സാമൂഹ്യമാധ്യമങ്ങളോ എസ് എം എസ് സേവനങ്ങളോ ഉപയോഗിക്കാതെ ഫോൺകോളുകൾ മാത്രം ചെയ്യാൻ താൽ‌പര്യപ്പെടുന്നവർക്കാണ് പുതിയ ഓഫർ.\n99 രൂപയുടെ റീചാർജിൽ പരിധിയില്ലാത്ത വോയിസ് കോളുകൾ മാത്രം നൽകുന്നതാണ് ഓഫർ. 28 ദിവസമാണ് ഓഫറിന്റെ വാലിഡിറ്റി. വോയിസ് കോളുകളാല്ലാതെ മറ്റു സേവനങ്ങൾ ഒന്നും തന്നെ ഈ ഓഫറിൽ ലഭ്യമാകില്ല.\nഇടക്കിടെയുള്ള റീ ചാർജ് ഒഴിവാക്കി ലാഭകരമായ ഓഫർ സാധാരണക്കാരായ ഉപഭോക്താക്കളിലേക്ക് എത്തിക്കുന്നതിന്റെ ഭാഗമായാണ് പുതിയ ഓഫർ പ്രഖ്യാപിച്ചിരിക്കുന്നത്. ഫീച്ചർ ഫോൺ ഉപയോക്താക്കൾക്കാകും ഈ ഓഫർ കൂടുതൽ ഉപകാരപ്രദമാവുക.\nകേന്ദ്രമന്ത്രി ജെ പി നഡ്ഡ തൃശൂരിലെ പ്രളയബാധിത മേഖലകളിൽ സന്ദർശനം നടത്തുന്നു


വീടിനുള്ളില് പഠിച്ചുകൊണ്ടിരുന്ന പതിനാറുകാരിയെ ബലാല്‍സംഗംചെയ്‌തശേഷം കഴുത്തുമുറുക്കി കൊലപ്പെടുത്തി; ആത്മഹത്യയെന്ന് പോലീസ് എഴുതിതള്ളിയ പെണ്‍കുട്ടിയുടെ മരണത്തിന്‍റെ ചുരുളഴിഞ്ഞത് ഇങ്ങനെ... - FUTURELINE\nവീടിനുള്ളില് പഠിച്ചുകൊണ്ടിരുന്ന പതിനാറുകാരിയെ ബലാല്‍സംഗംചെയ്‌തശേഷം കഴുത്തുമുറുക്കി കൊലപ്പെടുത്തി; ആത്മഹത്യയെന്ന് പോലീസ് എഴുതിതള്ളിയ പെണ്‍കുട്ടിയുടെ മരണത്തിന്‍റെ ചുരുളഴിഞ്ഞത് ഇങ്ങനെ…\nപിറവന്തൂര് വെട്ടിത്തിട്ട സ്വദേശിയും പ്ലസ്‌ടു വിദ്യാര്‍ഥിനിയുമായ പതിനാറുകാരിയുടെ മരണം കൊലപാതകമാണെന്നു ക്രൈം ബ്രാഞ്ച് പ്രത്യേകസംഘം കണ്ടെത്തി. സംഭവത്തില് അയല്‍വാസിയും ഓട്ടോറിക്ഷ ഡ്രൈവറുമായ സുനിലി(40)നെ പോക്‌സോ നിയമപ്രകാരം അറസ്‌റ്റ് ചെയ്‌തു.\nവീടിനുള്ളില് പഠിച്ചുകൊണ്ടിരുന്ന പെണ്‍കുട്ടിയെ ബലാല്‍സംഗംചെയ്‌തശേഷം കഴുത്തുമുറുക്കി കൊലപ്പെടുത്തിയെന്നാണ് കണ്ടെത്തല്. കൊല്ലം റൂറല് ക്രൈംബ്രാഞ്ച് ഡിവൈ.എസ്.പി. സിനി ഡെന്നിസിന്റെ നേതൃത്വത്തിലുള്ള സംഘമാണ് ഇയാളെ പിടികൂടിയത്.\nപിറവന്തൂര് വെട്ടിത്തിട്ട നല്ലകുളം കരിമൂട്ടില് ബിജു-ബബീന ദമ്ബതികളുടെ മകള് റിന്‍സി ബിജുവിനെ കഴിഞ്ഞ വര്‍ഷം ജൂലൈ 29 നു പുലര്‍ച്ചെയാണ് വീടിനുള്ളില് മരിച്ചനിലയില് കണ്ടത്. കൊലപാതകമാണെന്ന് ആദ്യം മുതല് രക്ഷിതാക്കള് ആരോപിച്ചിരുന്നു. എന്നാല്, കൊലപാതക സാധ്യതയില്ലെന്ന നിഗമനത്തിലായിരുന്നു പോലീസ്.\nനാട്ടുകാര് ആക്ഷന് കൗണ്‍സില് രൂപീകരിച്ചു സമരരംഗത്തെത്തിയതോടെയാണ് ക്രൈംബ്രാഞ്ച് അന്വേഷണമേറ്റെടുത്തത്. പെണ്‍കുട്ടിയുടെ മാതാവ് മുഖ്യമന്ത്രിക്കു പരാതി നല്‍കിയിരുന്നു. ആത്മഹ ത്യയെന്നു പോലീസ് എഴുതിത്തള്ളിയ കേസാണ് കൊലപാതകമെന്നു തെളിയിച്ച് പ്രതിയെന്നു കരുതുന്നയാളെ ക്രൈംബ്രാഞ്ച് പിടികൂടിയത്.\nPrevious: ആഴ്ചയിൽ ഒന്നിലധികം തവണ സെക്സിൽ ഏർപ്പെടുന്ന ദമ്പതികൾ അറിഞ്ഞിരിക്കണം ഈ കാര്യങ്ങൾ!!\nNext: മെസിയും കൂട്ടരും മരണമുഖത്ത്; ഇനി മുന്നിലുള്ളത് സാധ്യതകള് ഇങ്ങനെ…


ചീഫ് ജസ്റ്റിസിനെതിരായ പരാതിക്കാരിയുടെ ഭര്‍ത്താവിന്‍റെയും സഹോദരന്‍റെയും സസ്പെന്‍ഷന് പിൻവലിച്ചു\nDelhi, First Published 21, Jun 2019, 12:11 AM IST\nദില്ലി: ചീഫ് ജസ്റ്റിസ് രഞ്ജൻ ഗൊഗോയിക്കെതിരെ ലൈംഗിക അതിക്രമ പരാതി നൽകിയ യുവതിയുടെ ഭര്‍ത്താവിന്‍റെയും സഹോദരന്‍റെയും സസ്പെൻഷൻ ദില്ലി പൊലീസ് പിൻവലിച്ചു. ചീഫ് ജസ്റ്റിസിനെതിരെ പരാതി ഉന്നയിച്ചതിന്‍റെ പേരിലാണ് ഇവരെ സസ്പെന്‍റ് ചെയ്തതെന്ന് യുവതി ആരോപിച്ചിരുന്നു.\nമോശം പെരുമാറ്റത്തിന് 2018 ഡിസംബര് 28നാണ് ചീഫ് ജസ്റ്റിസിനെതിരെ പരാതി നൽകിയ യുവതിയുടെ ഭര്‍ത്താവിനെയും ഭര്‍തൃ സഹോദരനെയും ദില്ലി പൊലീസിൽ നിന്ന് സസ്പെന്‍റ് ചെയ്തത്. സസ്പെന്‍ഷൻ നടപടിക്ക് പിന്നിൽ ഗൂഢാലോചനയുണ്ടെന്നായിരുന്നു സുപ്രീംകോടതി ജഡ്ജിമാര്‍ക്ക് നൽകിയ പരാതിയിൽ യുവതിയുടെ ആരോപണം.\nകഴിഞ്ഞ ഏപ്രിൽ 19നാണ് ചീഫ് ജസ്റ്റിസ് രഞ്ജൻ ഗൊഗോയിക്കെതിരെ സുപ്രീംകോടതിയിലെ ജീവനക്കാരി കൂടിയായിരുന്ന യുവതി ലൈംഗിക അതിക്രമ പരാതി നൽകിയത്. 2018 ഒക്ടോബര് മാസത്തിൽ ചീഫ് ജസ്റ്റിസ് ലൈംഗികമായി ഉപദ്രവിച്ചു എന്നായിരുന്നു പരാതി. ആക്രമണം ചെറുത്തതിന്‍റെ പേരിൽ തന്‍റെ ജോലി നഷ്ടപ്പെട്ടു, ഭര്‍ത്താവിനെയും സഹോദരനെയും ദില്ലി പൊലീസിൽ നിന്ന് സസ്പെന്‍റ് ചെയ്തു എന്നും പരാതിയിൽ ചൂണ്ടിക്കാട്ടിയിരുന്നു.\nപരാതി പരിശോധിച്ച ജസ്റ്റിസ് എസ്എ ബോബ്ഡേ അദ്ധ്യക്ഷനായ സുപ്രീംകോടതിയിലെ ആഭ്യന്തര സമിതി ചീഫ് ജസ്റ്റിസ് ഗൊഗോയിക്ക് ക്ലീൻ ചിറ്റ് നൽകുകയാണ് ചെയ്തത്. നിയമപോരാട്ടം തുടരുമെന്ന് യുവതി വ്യക്തമാക്കിയിരിക്കെയാണ് ഭര്‍ത്താവിന്‍റെയും സഹോദരന്‍റെയും സസ്പെഷൻ പിൻവലിച്ചത്. അതേസമയം പൊലീസുകാരുടെ സസ്പെഷനും ചീഫ് ജസ്റ്റിസിനെതിരെയുള്ള പരാതിയും തമ്മിൽ ബന്ധമില്ലെന്നാണ് ദില്ലി പൊലീസ് വിശദീകരിച്ചു.\nLast Updated 21, Jun 2019, 12:55 AM IST\nwithdrawn by delhi police


പട്ടാമ്പി വേണ്ടെന്ന് ആര്യാടൻ ഷൗക്കത്ത് | Sutharya Keralam\nപട്ടാമ്പി വേണ്ടെന്ന് ആര്യാടൻ ഷൗക്കത്ത്\nപട്ടാമ്പിയില് മത്സരിക്കാനില്ലെന്ന് ആര്യാടൻ ഷൗക്കത്ത്. ഇക്കാര്യം കോണ്‍ഗ്രസ് നേതൃത്വത്തെ അറിയിച്ചു.\nകോണ്‍ഗ്രസ് മത്സരിക്കുന്ന 92 സീറ്റില് 86 സീറ്റുകളിലെ സ്ഥാനാര്‍ഥികളെയാണ് ഇന്നലെ പ്രഖ്യാപിച്ചത്. തര്‍ക്കമുണ്ടായിരുന്ന കല്‍പറ്റ, നിലമ്പൂര്, വട്ടിയൂര്‍കാവ്, കുണ്ടറ, തവന്നൂര്, പട്ടാമ്പി എന്നീ മണ്ഡലങ്ങളിലെ സ്ഥാനാര്‍ഥികളെ ഇന്ന് പ്രഖ്യാപിക്കുമെന്നാണ് കോണ്‍ഗ്രസ് നേതാക്കള് അറിയിച്ചത്.\nഇന്നലെ രാത്രിയോടെ ഈ ആറ് സീറ്റുകളെ സംബന്ധിച്ച് കോണ്‍ഗ്രസ് നേതൃത്വം ധാരണയിലെത്തി. പി സി വിഷ്ണുനാഥ് വട്ടിയൂര്‍കാവിലും ടി സിദ്ദീഖ് കല്‍പറ്റയിലും ആര്യാടന് ഷൌക്കത്ത് പട്ടാമ്പിയിലും റിയാസ് മുക്കോളി തവനൂരിലും വി വി പ്രകാശ് നിലമ്പൂരിലും കല്ലട രമേശ് കുണ്ടറയിലും ജനവിധി തേടട്ടെ എന്നായിരുന്നു സംസ്ഥാന നേതൃത്വത്തിന്‍റെ തീരുമാനം. ഹൈക്കമാന്‍റ് അനുമതി ലഭിച്ച ശേഷം ഇന്ന് സ്ഥാനാര്‍ഥികളെ പ്രഖ്യാപിക്കും എന്നായിരുന്നു തീരുമാനം.\nപക്ഷേ പട്ടാമ്പിയില് മത്സരിക്കാന് താത്പര്യമില്ലെന്നാണ് ആര്യാടൻ ഷൗക്കത്ത് നേതൃത്വത്തെ അറിയിച്ചത്. നേരത്തെ പട്ടാമ്പി സീറ്റിനായി മുസ്‍ലിം ലീഗ് പ്രവര്‍ത്തകര് അവകാശവാദം ഉന്നയിച്ചിരുന്നു. പട്ടാമ്പി വേണ്ടെന്ന് ആര്യാടൻ ഷൗക്കത്ത് പറഞ്ഞതോടെ നിലമ്പൂരിലെ സ്ഥാനാര്‍ഥി നിര്‍ണയവും പ്രതിസന്ധിയിലായി. അന്തിമ തീരുമാനം ഉടനെന്ന് മലപ്പുറം ഡിസിസി അധ്യക്ഷന് വി വി പ്രകാശ് പറഞ്ഞു.\nPrevious articleജസ്പ്രീത് ബുംറ വിവാഹിതനായി; ചിത്രങ്ങള് പങ്കുവെച്ച് താരം\nNext articleകുണ്ടറയിൽ വിഷ്ണുനാഥ് മതിയെന്ന് യൂത്ത് കോണ്‍ഗ്രസ്; വിമത ഭീഷണിയുമായി കല്ലട രമേശ്


ടോട്ടനം, ആഴ്‌സണല്, റയല്; ഫുട്‌ബോളില് ഇന്ന് വമ്പന്‍മാര് ഇറങ്ങുന്നു | EPL 2020 21 Tottenham vs Leeds United Preview\nടോട്ടനം, ആഴ്‌സണല്, റയല്; ഫുട്‌ബോളില് ഇന്ന് വമ്പന്‍മാര് ഇറങ്ങുന്നു\nLondon, First Published Jan 2, 2021, 9:44 AM IST\nസ്‌പാനിഷ് ലീഗ് ഫുട്ബോളിൽ റയൽ മാഡ്രിഡ് ഇന്ന് 2021ലെ ആദ്യ മത്സരത്തിനിറങ്ങും.\nലണ്ടന്: ഇംഗ്ലീഷ് പ്രീമിയർ ലീഗിൽ ടോട്ടനവും ആഴ്സണലും ഇന്ന് ഈ വർഷത്തെ ആദ്യ മത്സരത്തിനിറങ്ങും. ടോട്ടനം വൈകിട്ട് ആറിന് തുടങ്ങുന്ന കളിയിൽ ലീഡ്സ് യുണൈറ്റഡുമായി ഏറ്റുമുട്ടും. ടോട്ടനത്തിന്റെ ഹോം ഗ്രൗണ്ടിലാണ് മത്സരം. രാത്രി ഒന്നരയ്ക്ക് തുടങ്ങുന്ന കളിയിൽ വെസ്റ്റ് ബ്രോമാണ് ആഴ്സണലിന്റെ എതിരാളികൾ.\n15 കളിയിൽ 26 പോയിന്റുമായി ലീഗിൽ ഏഴാം സ്ഥാനത്താണിപ്പോൾ ടോട്ടനം. 16 കളിയിൽ 23 പോയിന്റുള്ള ലീഡ്സ് യുണൈറ്റഡ് പതിനൊന്നാം സ്ഥാനത്തും.\nസീസണിൽ ആറ് ജയം മാത്രമുള്ള ആഴ്സണൽ എവേ മത്സരത്തിലാണ് വെസ്റ്റ് ബ്രോമിനെ നേരിടുക. 20 പോയിന്റുള്ള ആഴ്സണൽ പതിമൂന്നും വെസ്റ്റ് ബ്രോം എട്ട് പോയിന്റുമായി പത്തൊൻപതാം സ്ഥാനത്തും. മറ്റ് മത്സരങ്ങളിൽ ക്രിസ്റ്റൽ പാലസ്, ഷെഫീൽഡ് യുണൈറ്റഡിനെയും ബ്രൈറ്റൺ, വോൾവ്സിനെയും നേരിടും.\nറയലിനും ഇന്ന് മത്സരം\nസ്‌പാനിഷ് ലീഗ് ഫുട്ബോളിൽ റയൽ മാഡ്രിഡ് ഇന്ന് 2021ലെ ആദ്യ മത്സരത്തിനിറങ്ങും. രാത്രി ഒന്നരയ്ക്ക് തുടങ്ങുന്ന കളിയിൽ സെൽറ്റ വിഗോയാണ് എതിരാളികൾ. റയലിന്റെ ഹോം ഗ്രൗണ്ടിലാണ് മത്സരം. 16 കളിയിൽ 33 പോയിന്റുമായി ലീഗിൽ രണ്ടാം സ്ഥാനത്താണിപ്പോൾ നിലവിലെ ചാമ്പ്യൻമാരായ റയൽ മാഡ്രിഡ്. 23 പോയിന്റുള്ള സെൽറ്റ വിഗോ എട്ടാം സ്ഥാനത്തും.\nമറ്റ് മത്സരങ്ങളിൽ വിയ്യാ റയൽ, ലെവാന്റെയെയും സെവിയ, റയൽ ബെറ്റിസിനെയും ഗെറ്റാഫെ, വയ്യാഡോളിഡിനെയും നേരിടും. 14 കളിയിൽ 35 പോയിന്റുള്ള അത്‍ലറ്റിക്കോ മാഡ്രിഡാണ് ലീഗിൽ ഒന്നാം സ്ഥാനത്ത്. ബാഴ്സലോണ പുതുവർഷത്തെ ആദ്യ മത്സരത്തിൽ നാളെ ഹ്യൂയസ്കയെ നേരിടും.\nകൊമ്പന്‍മാര്‍ക്ക് ഇന്ന് വമ്പന് പോരാട്ടം; എതിരാളികള് മുംബൈ സിറ്റി\nLast Updated Jan 2, 2021, 9:48 AM IST


അവധിക്കാലം പ്ലാന് ചെയ്ത് കേരളത്തിലേക്ക് പറക്കൂ, കേരള വിനോദ സഞ്ചാരം\nവരുമ്പോള് തന്നെ വിസ\nയാത്രാരേഖകൾ തയ്യാറാക്കലും അതിനോടനുബന്ധിച്ചുളള എഴുത്തുകുത്തുകളും രാജ്യാന്തര യാത്രകള് ദുഷ്കരമാക്കിയേക്കാം. തങ്ങളുടെ രാജ്യാതിര്‍ത്തി കടക്കാന് യാത്രക്കാരെ മടുപ്പിക്കുന്നതാണ് പലപ്പോഴും ഈ നടപടികള്. എന്നാല്, ഇതിനൊരറുതി വരുത്താൻ സഹായിക്കുന്നതാണ് കേരള വിനോദസഞ്ചാര വകുപ്പും സർക്കാരും ചേർന്ന് അവതരിപ്പിക്കുന്ന "വിസ ഓണ് അറൈവല് സ്കീം". അതിന്റെ നിയമാവലിയാണ് താഴെ കൊടുത്തിട്ടുളളത്. ഇത് യാത്രയ്ക്കുളള തയ്യാറെടുപ്പിന് നിങ്ങളെ സഹായിക്കും.\nവിസ ഓണ്‍ലൈനിന് അപേക്ഷിക്കുക, ഇലക്ട്രോണിക് ട്രാവല് ഓതറൈസേഷന് (ETA) നേടുക. ഇത്രയുമായാൽ കേരളത്തിലേക്ക് പറക്കാം. കേരളത്തിലേക്ക് വരുന്ന വിദേശ സഞ്ചാരികള്‍ക്ക് ഇലക്ട്രോണിക് ട്രാവല് ഓതറൈസേഷന് (ETA) നൊപ്പം ടൂറിസ്റ്റ് വിസ ഓണ് അറൈവലും (T-VOA) ഇപ്പോൾ ലഭ്യമാണ്.\nഈ സൗകര്യത്തിനു അര്‍ഹത നേടാന് താഴെപ്പറയുന്ന മാനദണ്ഡങ്ങള് പാലിച്ചിരിക്കണം. എങ്കിലും ഇതു സംബന്ധിച്ച പുതുവിവരങ്ങള് (അപ്‌ഡേറ്റ്‌സ്) അറിഞ്ഞിരിക്കാന് ദയവായി https://indianvisaonline.gov.in/visa/tvoa.htm സന്ദര്‍ശിക്കുക.\nഇന്ത്യയിലേക്ക് എത്തുന്ന വിദേശ സന്ദര്‍ശകര്‍ക്ക് ഉല്ലാസം, വിനോദ സഞ്ചാരം, സുഹൃത്തുക്കളെയും ബന്ധുക്കളെയും കാണല്, ചെറിയ കാലത്തേക്കുള്ള ചികിത്സ അല്ലെങ്കില് ഒരു ചെറിയ ബിസിനസ്സ് യാത്ര എന്നീ ഉദ്ദേശങ്ങള് മാത്രമേ ഉണ്ടാകാവൂ.\nഇന്ത്യയിലെത്തുന്ന തീയതി മുതല് ചുരുങ്ങിയത് ആറുമാസത്തെ കാലാവധി പാസ്‌പോര്‍ട്ടിന് ഉണ്ടാകണം. പാസ്‌പോര്‍ട്ട് ബുക്കില് എമിഗ്രേഷന് ഉദ്യോഗസ്ഥര്‍ക്ക് ഉപയോഗിക്കാനായി ചുരുങ്ങിയത് രണ്ടു കാലി പേജുകള് എങ്കിലും വേണം.\nഅന്താരാഷ്ട്ര യാത്രികര്‍ക്ക് മടക്കയാത്രാ ടിക്കറ്റോ, തുടര് യാത്രാ ടിക്കറ്റോ, ഉണ്ടാകണം. ഇവിടെ താമസിക്കുമ്പോള് ആവശ്യമായ പണം അവന്റെയോ / അവളുടെയോ കൈയ്യില് ഉണ്ടാകണം.\nപാകിസ്ഥാനി പാസ്‌പോര്‍ട്ട് ഉള്ളതോ / പാകിസ്താനില് ജനിച്ചതോ ആയ അന്താരാഷ്ട്ര യാത്രികര് അതാതു ഇന്ത്യന് നയതന്ത്ര കാര്യാലയങ്ങളില് സാധാരണ വിസക്ക് അപേക്ഷിക്കണം.\nനയതന്ത്ര (ഡിപ്ലോമാറ്റിക്) / ഔദ്യോഗിക (ഒഫീഷ്യല്) പാസ്‌പോര്‍ട്ടുകള് ഉള്ളവര്‍ക്ക് ഈ സൗകര്യം ഉണ്ടാകില്ല.\nമാതാപിതാക്കളുടെയോ / ജീവിത പങ്കാളിയുടെയോ പാസ്‌പോര്‍ട്ടിനൊപ്പം പേരു ചേര്‍ത്തവര്‍ക്ക് ഈ സൗകര്യം ലഭിക്കില്ല. ഓരോ യാത്രക്കാരനും സ്വന്തം പ്രത്യേക പാസ്‌പോര്‍ട്ട് ഉണ്ടായിരിക്കണം.\nഅന്താരാഷ്ട്ര ട്രാവല് ഡോക്യുമെന്റ് ഹോള്‍ഡര്‍മാര്‍ക്ക് ഈ സൗകര്യം ലഭ്യമാകില്ല.


ഇംഗ്ലീഷ് പരീക്ഷയില് നൂറില് നൂറ് മാര്‍ക്ക്; സ്വപ്‌ന ഫൈനലില് ക്രൊയേഷ്യ (2-1) ചിത്രങ്ങള്, വീഡിയോ സഹിതം\nBy : 24 Web Desk July 12, 2018 comments\nഇംഗ്ലീഷ് പരീക്ഷയില് നൂറില് നൂറ് മാര്‍ക്കുമായി ലൂക്കാ മോഡ്രിച്ചും സംഘവും റഷ്യന് ലോകകപ്പിന്റെ ഫൈനലില്. ഒന്നിനെതിരെ രണ്ട് ഗോളുകള്‍ക്ക് ഇംഗ്ലണ്ടിനെ തോല്‍പ്പിച്ചാണ് ക്രൊയേഷ്യയുടെ സ്വപ്‌നഫൈനല് പ്രവേശനം. ലോകകപ്പ് ചരിത്രത്തിലാദ്യമായാണ് ക്രൊയേഷ്യ ഫൈനലിലെത്തുന്നത്. 15-ാം തിയതി നടക്കുന്ന ഫൈനലില് ഫ്രാന്‍സാണ് ക്രൊയേഷ്യയുടെ എതിരാളികള്. 42 വര്‍ഷങ്ങള്‍ക്ക് ശേഷം ലോകകപ്പ് ഫൈനല് സ്വപ്‌നം കണ്ട ഇംഗ്ലീഷ് പടയുടെ മോഹങ്ങളെ തല്ലികെടുത്തിയാണ് ക്രൊയേഷ്യ ഫൈനലിലേക്കെത്തുന്നത്.\nമത്സരത്തിലെ ആദ്യ ഗോള് നേടിയത് ഇംഗ്ലണ്ടായിരുന്നെങ്കിലും ക്രൊയേഷ്യ തളരാതെ പോരാടി. രണ്ടാം പകുതിയില് സമനില ഗോള് നേടി മത്സരം അധിക സമയത്തേക്ക് നീണ്ടു. അവിടെയും ക്രൊയേഷ്യ ആധിപത്യം നിലനിര്‍ത്തി. മത്സരത്തിന് ലോംഗ് വിസില് മുഴങ്ങാന് 10 മിനിറ്റ് മാത്രം ശേഷിക്കേ ക്രൊയേഷ്യയുടെ വിജയഗോളും പിറന്നു. ട്രിപ്പിയറിലൂടെയാണ് ഇംഗ്ലണ്ട് ഗോള് നേടിയത്. മത്സരത്തിന്റെ അഞ്ചാം മിനിറ്റിലായിരുന്നു ഇംഗ്ലണ്ടിന്റെ ലീഡ് ഗോള്. എന്നാല്, കളം നിറഞ്ഞ് കളിച്ച ക്രൊയേഷ്യ എണ്ണം പറഞ്ഞ രണ്ട് ഗോളുകളിലൂടെ ഇംഗ്ലീഷ് പടയെ കെട്ടുകെട്ടിച്ചു. 68-ാം മിനറ്റില് ഇവാന് പെരിസിച്ചും 109 -ാം മിനിറ്റില് മാരിയോ മാന്‍ഡ്‌സൂക്കിച്ചുമാണ് ക്രൊയേഷ്യയുടെ ഗോളുകള് സ്വന്തമാക്കിയത്.\nമത്സരത്തിന്റെ ആദ്യ പകുതി ഇങ്ങനെ:\nഇംഗ്ലണ്ടിന്റെ ടച്ചില് മത്സരത്തിന് ആരംഭം.\nWe’re under way in Moscow! #CROENG // #WorldCup pic.twitter.com/DNZIgjy7Hf\nതുടക്കത്തില് തന്നെ ഇംഗ്ലണ്ട് മുന്നേറ്റം.\nമോസ്‌കോയിലെ ആദ്യ ഗോള് പിറക്കുന്നു; ഇംഗ്ലണ്ടിന് ആഘോഷം\nഅഞ്ചാം മിനിറ്റിലാണ് ഇംഗ്ലണ്ടിന്റെ ലീഡ് ഗോള്. ബോക്‌സിനു തൊട്ടുവെളിയില് ഡെലെ അലിയെ ക്രൊയേഷ്യന് നായകന് ലൂക്കാ മോഡ്രിച്ച് വീഴ്ത്തുന്നു. തുടര്‍ന്ന് ഇംഗ്ലണ്ടിന് അനുകൂലമായ ഫ്രീകിക്ക്. കീറെന് ട്രിപ്പിയറിന്റെ ഫ്രീകിക്ക് ഷോട്ട് ക്രൊയേഷ്യയുടെ നെഞ്ചത്ത്. ക്രൊയേഷ്യയുടെ പ്രതിരോധനിരയും ഉരുക്കുകോട്ടയായ ഗോളി സുബാസിച്ചും ട്രിപ്പിയറിന്റെ ഷോട്ടില് ഫിനിഷ്!!! പന്ത് ഗോള് വലയില്…\nGoaaaaaaaal for England 🏴\nKevin trippier withafantastic free kick\nWhatagoal #CROENG#كرواتيا_انجلترا pic.twitter.com/hXbil5fps2\n— yahya (@yahya16367505) July 11, 2018\nമത്സരം 10 മിനിട്ടുകള് പിന്നിടുന്നു. മത്സരത്തിലേക്ക് തിരിച്ചുവരാന് ക്രൊയേഷ്യന് താരങ്ങളുടെ ശ്രമം. മോഡ്രിച്ച് – പെരിസിച്ച് – റെബിച്ച് ത്രയങ്ങളുടെ മുന്നേറ്റം ക്രൊയേഷ്യയ്ക്ക് ജീവനേകുന്നു.\nമത്സരം 20 മിനിട്ടുകള് പിന്നിടുന്നു. പന്ത് കൈവശം വെക്കുന്നതില് ക്രൊയേഷ്യ ആധിപത്യം പുലര്‍ത്തുന്നു. എന്നാല്, ഗോള് നേടാന് സാധിക്കുന്നില്ല. പ്രതിരോധം ശക്തിപ്പെടുത്തി ഇംഗ്ലണ്ട്.\n30-ാം മിനിറ്റില് ഇംഗ്ലണ്ടിന്റെ ആക്രമണം. തുടര്‍ച്ചയായി അവസരങ്ങള് ലഭിക്കുന്നു ഇംഗ്ലീഷ് നിരയ്ക്ക്. ക്യാപ്റ്റന് ഹാരി കെയ്‌ന് ലക്ഷ്യം തെറ്റുന്ന കാഴ്ച. 32-ാം മിനിറ്റിലും 33-ാം മിനിറ്റിലും ക്രൊയേഷ്യയുടെ മികച്ച മുന്നേറ്റം. ലൂക്കാ മോഡ്രിച്ചും റെബിച്ചും ഇംഗ്ലണ്ടിന്റെ പോസ്റ്റിലേക്ക് കുതിക്കുന്നു. ഇംഗ്ലണ്ട് ഗോള് കീപ്പര് പിക്‌ഫോര്‍ഡ് ഗോള് സാധ്യതകളെ തട്ടിയകറ്റുന്നു.\n40 മിനിറ്റുകള് പിന്നിടുന്നു മത്സരം. ഇരു ടീമുകളും ഒപ്പത്തിനൊപ്പം കളിയിലും വാക്കേറ്റത്തിലും.\n45-ാം മിനിറ്റില് റാകിടിച്ചിലൂടെ ക്രൊയേഷ്യയുടെ മുന്നേറ്റം. ഇംഗ്ലണ്ട് പ്രതിരോധം കൂടുതല് ശക്തമാകുന്ന കാഴ്ച.\nYou. Don’t. Save. Those.#WorldCup #CRO #ENG #CROENG pic.twitter.com/sFuaFhJHne\n— 🇭🇷 vs 🏴 Football Tweet (@Football__Tweet) July 11, 2018\nആദ്യ പകുതിക്ക് ഒരു മിനിറ്റ് അധിക സമയം. ഗോള് നേടാനാകാതെ ക്രൊയേഷ്യ. ട്രിപ്പിയറിന്റെ ഫ്രീകിക്ക് ഗോളില് ആദ്യ പകുതി അവസാനിക്കുമ്പോല് ഇംഗ്ലണ്ട് ലീഡ് ചെയ്യുന്നു.\n👉 @trippier2‘s goal is the first scored fromadirect free-kick by #ENG at the World Cup since David Beckham vs Ecuador in 2006#CROENG pic.twitter.com/hzGaUoCgPe\nരണ്ടാം പകുതിയിലെ കണക്കുകള് ഇങ്ങനെ:\nസമനില ഗോള് കണ്ടെത്താനായി ക്രൊയേഷ്യയുടെ ശ്രമം. സമ്മര്‍ദം കുറക്കാന് സാധിക്കാതെ ക്രൊയേഷ്യന് താരങ്ങള്. 51-ാം മിനിറ്റില് മാന്‍ഡ്‌സൂക്കിച്ചിന് മഞ്ഞ കാര്‍ഡ്.\nWhoever wins, love Crocia#CROENG pic.twitter.com/2nbw9a8Fx4\nകളിക്കളത്തില് ഇംഗ്ലണ്ട് അതിവേഗം മുന്നേറുന്നു. ഇംഗ്ലണ്ട് താരങ്ങളുടെ വേഗത്തിനൊപ്പം എത്താന് സാധിക്കാതെ ക്രൊയേഷ്യന് താരങ്ങള്. ഇംഗ്ലണ്ട് ഡിഫന്റര് വാള്‍ക്കറിന് മഞ്ഞ കാര്‍ഡ് ലഭിക്കുന്നു.\n57-ാം മിനിറ്റില് ഇംഗ്ലണ്ടിന്റെ മുന്നേറ്റം. ട്രിപ്പിയര് നല്‍കിയ പാസ് ഹെഡറിലൂടെ ഗോള് പോസ്റ്റിലെത്തിക്കാന് ഹാരി കെയ്‌ന്റെ മികച്ച ശ്രമം. എന്നാല്, ക്രൊയേഷ്യന് പ്രതിരോധം ഗോള് സാധ്യത തട്ടിയകറ്റുന്നു.\nതുടരെ തുടരെ മുന്നേറ്റങ്ങള്‍ക്ക് ചുക്കാന് പിടിച്ച് ക്രൊയേഷ്യയുടെ റെബിച്ച്. എന്നാല്, സമനില ഗോളിലേക്ക് വഴിയൊരുങ്ങുന്നില്ല. മത്സരം 60 മിനിറ്റുകള് പിന്നിടുന്നു.\nWhataphoto from the @GettySport team, by the way… 📸⚽#CROENG // #WorldCup pic.twitter.com/qufoU6URd2\n63-ാം മിനിറ്റില് സ്റ്റെര്‍ലിംഗിന് മികച്ച അവസരം ലഭിക്കുന്നു. അവസരം പ്രയോജനപ്പെടുത്താന് സാധിക്കാതെ ഇംഗ്ലീഷ് താരം.\nകാത്തിരിപ്പിന് അവസാനം…ക്രൊയേഷ്യ തിരിച്ചടിച്ചു…പെരിസിച്ച് രക്ഷകനായി\nHow is that notahigh foot? #WorldCup #CRO #ENG #CROENG pic.twitter.com/kUV5H01zzo\nആദ്യ പകുതിയില് ഇംഗ്ലണ്ട് നേടിയ ലീഡിന് രണ്ടാം പകുതിയില് തിരിച്ചടിച്ച് ക്രൊയേഷ്യ. തുടരെ തുടരെയുള്ള മുന്നേറ്റങ്ങള് ലക്ഷ്യം കണ്ടത് 68-ാം മിനിറ്റില്. സിമെ വ്രസാൽകോയുടെ അത്യുഗ്രൻ ക്രോസിന് അതിലേറെ സുന്ദരമായി ഗോളിലേക്ക് വഴികാട്ടി ഇവാൻ പെരിസിച്ച്.\nപെരിസിച്ചിന്റെ പൂഴിക്കടകന് ഗോള്!!! ഹെഡറിന് വേണ്ടി വായുവില് പൊന്തിയ പെരിസിച്ച് എല്ലാവരെയും കബളിപ്പിച്ച് കാലുകൊണ്ട് പന്ത് തട്ടി ഇംഗ്ലീഷ് ഗോള്‍വല കുലുക്കുന്നു. സമനില ഗോള് ക്രൊയേഷ്യയ്ക്ക് ജീവന് നല്‍കുന്നു.\nസമനില ഗോള് നേടിയ ശേഷം ക്രൊയേഷ്യ തനിരൂപം പുറത്തെടുത്തു. ഇംഗ്ലീഷ് പോസ്റ്റിനെ നിരന്തരം വിറപ്പിക്കുന്ന മുന്നേറ്റം. ഇവാന് പെരിസിച്ച് കളം നിറഞ്ഞ് കളിക്കുന്ന കാഴ്ചയില് ഇംഗ്ലണ്ട് പ്രതിരോധം ആടിയുലഞ്ഞു. 72-ാം മിനിറ്റില് വീണ്ടും പെരിസിച്ചിലൂടെ ക്രൊയേഷ്യയുടെ മുന്നേറ്റം. നിര്‍ഭാഗ്യം!! പന്ത് ക്രോസ് ബാരില് തട്ടി തെറിക്കുന്നു. പന്ത് റെബിച്ചിന്റെ കാലിലേക്ക്. ലക്ഷ്യം കാണാതെ റെബിച്ചിന്റെ ഷോട്ട് ഇംഗ്ലീഷ് കീപ്പറുടെ കയ്യില് ഭദ്രം.\nPerisic hits the post! #CROENG #WorldCup pic.twitter.com/VkDKSxKIax\nമറുവശത്ത് ഇംഗ്ലണ്ടിന്റെ ഒറ്റപ്പെട്ട മുന്നേറ്റങ്ങള് മാത്രം. ക്രൊയേഷ്യയുടെ സമ്പൂര്‍ണ ആധിപത്യം. 83-ാം മിനിറ്റിലും പെരിസിച്ചിലൂടെ ക്രൊയേഷ്യന് മുന്നേറ്റം. വീണ്ടും പെരിസിച്ചിന് നിര്‍ഭാഗ്യം പ്രതിരോധം തീര്‍ത്തു!!!\nക്രൊയേഷ്യന് ആരാധകര് സന്തോഷത്തില്. ഇംഗ്ലണ്ടിന് ചങ്കിടിപ്പ്…\nCroatian fans after the equaliser! #CROENG #WorldCup pic.twitter.com/DHGFA4hXHA\n— Serendipity (@ConsiderMeHappy) July 11, 2018\nRetweet if you’re rooting for Croatia to win the World Cup 🇭🇷🏆 #CROENG pic.twitter.com/y1WS5qs931\n— Deucez mbambo (@Deucez_Mbambo) July 11, 2018\nGoooooooool de #CRO 🇭🇷🇭🇷🇭🇷🇭🇷❤👏🏻⚽ #CROENG 👏🏻👏🏻👏🏻 pic.twitter.com/Jk738y8Gtl\n— Hermosas (@MujerHermoosa) July 11, 2018\nമത്സരം നിശ്ചിത 90 മിനിറ്റ് പൂര്‍ത്തിയാകുന്നു. മൂന്ന് മിനിറ്റ് അധിക സമയം അനുവദിക്കപ്പെടുന്നു. എക്‌സ്ട്രാ ടൈമില് ട്രിപ്പിയറിലൂടെ മറ്റൊരു ഫ്രീകിക്ക്. ഹാരി കെയ്‌ന്റെ അലക്ഷ്യമായ ഷോട്ട് പുറത്തേക്ക്. കെയ്ന് ആരാധകരും നിരാശയില്. പ്രതീക്ഷക്കൊത്ത് ഉയരാന് സാധിക്കാതെ ഇംഗ്ലീഷ് നായകന്.\nKeep calm & Trust Harry Kane !!#CROENG pic.twitter.com/JMO65dwz3S\n— Boring… (@graphicalcomic) July 11, 2018\nസമയം പൂര്‍ത്തിയാകുന്നു. വിജയികളെ നിശ്ചയിക്കാന് മത്സരം അധിക സമയത്തേക്ക്. 30 മിനിറ്റിന്റെ കടമ്പ കൂടി…ക്രൊയേഷ്യയുടെ തുടര്‍ച്ചയായുള്ള മൂന്നാം അധികസമയ മത്സരം.\nThis #WorldCup just doesn’t relent. #CROENG pic.twitter.com/M04Hmy6DIk\nഎക്‌സ്ട്രാ ടൈമിന്റെ ആദ്യ പകുതി ആരംഭിക്കുന്നു:\nഎക്‌സ്ട്രാ ടൈമില് ഇംഗ്ലണ്ട് കുറച്ചുകൂടി നന്നായി പന്ത് തട്ടുന്ന കാഴ്ച. 98-ാം മിനിറ്റില് സ്റ്റോന്‍സിലൂടെ ഇംഗ്ലണ്ടിന്റെ മുന്നേറ്റം. സ്റ്റോന്‍സിന്റെ അപകടകരമായ ഹെഡര് മറ്റൊരു ഹെഡറിലൂടെ വ്രസാല്‍ഗോ തട്ടിയകറ്റുന്നു. ക്രൊയേഷ്യ ആശ്വസിക്കുന്നു.\nഎക്‌സ്ട്രാ ടൈമിന്റെ ആദ്യ പകുതി പൂര്‍ത്തിയാകാന് മിനിറ്റുകള് ശേഷിക്കേ ക്രൊയേഷ്യയുടെ തുടരെതുടരെയുള്ള ആക്രമണം. പെരിസിച്ചും മാന്‍ഡ്‌സൂക്കിച്ചും ആക്രമണത്തിന് ചുക്കാന് പിടിക്കുന്നു. എന്നാല്, ഇംഗ്ലീഷ് ഗോള്‍കീപ്പര് പിക്‌ഫോര്‍ഡ് ഉറച്ച മതിലാകുന്നു. ഗോള് സാധ്യതകളെ തട്ടിയകറ്റി ഇംഗ്ലീഷ് പ്രതിരോധം.\nHow did that ballovic not go in the netovic, I can’t believic. Perišić 😂#CROvENG #CROENG pic.twitter.com/6K0klbDpw6\n— SACHIN (@SachinNanda12) July 11, 2018\nമത്സരം എക്‌സ്ട്രാ ടൈമിന്റെ രണ്ടാം പകുതിയിലേക്ക്. ഇരു ടീമുകള്‍ക്കും അവസാന 15 മിനിറ്റ്!! സമനില കുരുക്ക് അഴിക്കാന് നിര്‍ണായകമായ 15 മിനിറ്റ് മാത്രം…\n15 more minutes to go, but there’s nothing between these teams… #CROENG // #WorldCup pic.twitter.com/IBAXUARWLo\n109-ാം മിനിറ്റില് ഇംഗ്ലണ്ടിനെ ഞെട്ടിച്ച് ക്രൊയേഷ്യയുടെ രണ്ടാം ഗോള് പിറക്കുന്നു!!! അവിശ്വസനീയം മോസ്‌കോ…\nമാരിയോ മാന്‍ഡ്‌സൂക്കിച്ച് ക്രൊയേഷ്യയുടെ ‘സൂപ്പര് മാരിയോ’ ആകുന്ന കാഴ്ച.\nCROATIA TAKES THE LEAD IN EXTRA TIME #CROENG pic.twitter.com/tZx3G4epUx\n— Sporting News (@sportingnews) July 11, 2018\nഇവാൻ പെരിസിച്ചിന്റെ പാസിൽനിന്ന് മാന്‍ഡ്‌സൂക്കിച്ചിന്റെ തകർപ്പൻ ക്ലോസ്റേഞ്ചർ…\nMario Mandžukić is an absolute warrior and big-game player. He always gives EVERYTHING for the team, and fully deserved his goal. While the #ENG centerbacks fell asleep, he reacted quickly to fire #CRO into the lead in extra-time.#CROENG #Vatreni #VamosCroacia #Croatia 🇭🇷💪 pic.twitter.com/MumyoWzYll\nക്രൊയേഷ്യയുടെ രണ്ടാം ഗോളിന് മറുപടി നല്‍കാന് കഴിയാതെ ഇംഗ്ലണ്ട്. ലോംഗ് വിസില് മുഴങ്ങിയപ്പോള് ക്രൊയേഷ്യ സ്വപ്‌നതുല്യമായ ഫൈനലിലേക്ക് മാര്‍ച്ച് ചെയ്യുന്നു…ഇംഗ്ലീഷ് ആരാധകര് കണ്ണീരൊഴുക്കിയ നിമിഷം…\nപരിശീലനം ആരംഭിച്ച് ശ്രീലങ്കൻ ക്രിക്കറ്റ് ടീം; കൊറോണാനന്തര ക്രിക്കറ്റിന് കളമൊരുങ്ങുന്നു


Ranveer Singh on the cover of Tinkle Magazine: ശുപ്പാണ്ടിക്കും ശിക്കാരി ശംഭുവിനും ഒപ്പം രണ്‍വീറും; ആവേശത്തോടെ താരം\nRanveer Singh On The Cover Of Tinkle Magazine\nരണ്‍വീര് സിങ് തമാശകളടങ്ങിയ സ്‌പെഷ്യല് എഡിഷനിലാണ് മുഖച്ചിത്രത്തില് രണ്‍വീറും പ്രത്യക്ഷിപ്പെട്ടിരിക്കുന്നത്.\nJanuary 09, 2019 03:06:08 pm\nരണ്‍വീര് സിങ് എന്നു പറഞ്ഞാല് ആരാധകര്‍ക്ക് വല്ലാത്തൊരു ആവേശമാണ്. അത് രണ്‍വീറെന്ന നടന് മാത്രമല്ല, രണ്‍വീറെന്ന വ്യക്തിയും അങ്ങനെ തന്നെ. പൊതുവേദികളില് പ്രത്യക്ഷപ്പെടുമ്പോളുള്ള രണ്‍വീറിന്റെ പെരുമാറ്റ രീതിയില് നിന്നും ഉത്സാഹിയായ ഒരു മനുഷ്യനാണ് രണ്‍വീറെന്ന് മനസിലാക്കാം.\nതന്റെ വിജയങ്ങളേയും തോല്‍വികളേയും അംഗീകരിക്കുന്ന രണ്‍വീര് ഒരു സാധാരണക്കാരനാണെന്ന തോന്നല് തന്നെയാണ് ആളുകള് രണ്‍വീറിനെ ഇത്രയധികം ഇഷ്ടപ്പെടാന് കാരണം. കുട്ടികള്‍ക്കുള്ള ടിങ്കിള് മാഗസിനില് ശുപ്പാണ്ടിക്കും ശിക്കാരി ശംഭുവിനുമൊപ്പം തന്റെ കാരിക്കേച്ചറും വന്നതിന്റെ സന്തോഷത്തിലാണ് താരം.\nI've to pinch myself to see if I’m dreaming.This is one of the fondest memories from my childhood.I grew up reading @TinkleMagazine.Can’t believe I’m on the cover with SUPPANDI AND SHIKARI SHAMBU!!! I mean… I can’t even… @Suppandi #blessed #nodreamtoobig pic.twitter.com/pRYfAGMxti\nരണ്‍വീര് സിങ് തമാശകളടങ്ങിയ സ്‌പെഷ്യല് എഡിഷനിലാണ് മുഖച്ചിത്രത്തില് രണ്‍വീറും പ്രത്യക്ഷിപ്പെട്ടിരിക്കുന്നത്. ഇതിന്റെ ചിത്രം രണ്‍വീര് തന്നെ തന്റെ ട്വിറ്ററിലൂടെ പങ്കുവച്ചിട്ടുണ്ട്. സ്വപ്‌നമല്ലെന്ന് വിശ്വസിക്കാന് സമയമെടുത്തുവെന്നും, ടിങ്കിള് മാഗസിന് വായിച്ചാണ് താന് വളര്‍ന്നതെന്നും അതിന്റെ കവറില് തന്റെ പ്രിയ കഥാപാത്രങ്ങള്‍ക്കൊപ്പം സ്വന്തം മുഖം കണ്ടത് വല്ലാത്ത സന്തോഷമാണെന്നും രണ്‍വീര് പറയുന്നു.\nരണ്‍വീര് ചിത്രം ‘സിംബ’ തിയേറ്ററുകളില് പ്രദര്‍ശനം തുടരുകയാണ്. സെയ്ഫ് അലിഖാന്റെ മകള് സാറാ അലി ഖാന്റെ രണ്ടാമത്തെ ചിത്രമാണ് സിംബ. രോഹിത് ഷെട്ടിയാണ് ചിത്രം സംവിധാനം ചെയ്തിരിക്കുന്നത്. ചിത്രത്തില് പൊലീസ് ഉദ്യോഗസ്ഥന്റെ വേഷത്തിലാണ് രണ്‍വീര് എത്തുന്നത്. വിവാഹത്തിനു ശേഷം റിലീസ് ചെയ്യുന്ന ആദ്യ രണ്‍വീര് ചിത്രം കൂടിയാണ് സിംബ.


October 1, 2017 , ജയന് വര്‍ഗീസ്\nമാനുഷിക മൂല്യങ്ങളിലും, ധര്‍മ്മബോധത്തിലും ഭാരതത്തിലെ മറ്റ് സംസ്ഥാനങ്ങള്‍ക്ക് മാതൃകയായിരുന്നു ഒരിക്കല് കേരളം. മകരക്കുളിരും, മാമ്പൂ മണവും നിറഞ്ഞു നിന്ന നനുത്ത കാലാവസ്ഥ. തെങ്ങും, ചെങ്കദളിയും, തേന്മാവും, ചെമ്പകവും കുലച്ചു നിന്ന പറമ്പുകള്. വയല് വരമ്പിലെ കൈതപ്പൂ മണവും, ചെറു തോടുകളിലെ പരല്‍മീന് പരപ്പും ഒരിക്കല് കേരളത്തിന്റെ മുഖമുദ്രയായിരുന്നു. ദിവസവും കുളിച്ചു ശുഭ്ര വസ്ത്രധാരികളായി, ശുദ്ധമനസ്സ് സൂക്ഷിച്ചിരുന്ന മനുഷ്യര്. അല്പം വൈകിയാണെങ്കിലും ‘ദൈവത്തിന്റെ സ്വന്തം നാട് ‘ എന്ന അന്വര്‍ത്ഥമായ നാമധേയം ചാര്‍ത്തപ്പെട്ട നാട്!\nഈ ദൈവത്തിന്റെ സ്വന്തം നാട് ഇന്ന് ‘ചെകുത്താന്റെ നാട് ‘ എന്ന് പരക്കെ അംഗീകരിക്കപ്പെട്ടു കഴിഞ്ഞു. ഈ പേര് കേരളത്തില് ജനിച്ച ആര്‍ക്കെങ്കിലും അലോസരമുണ്ടാക്കുന്നുണ്ട് എങ്കില് നമുക്കിതിനെ ‘അടിപൊളിയുടെ നാട് ‘ എന്ന് തിരുത്താം. യഥാര്‍ത്ഥത്തില് ചെകുത്താന്റെ പ്രവര്‍ത്തന മേഖലയാണ് ‘അടിപൊളി’ എന്ന സത്യം വിവരമുള്ളവര്‍ക്ക് മനസ്സില് സൂക്ഷിക്കാം. വിവരദോഷത്തിന്റെ ആള് ദൈവങ്ങളായി, പ്രതികരണ ശേഷിയുടെ വാരിയുടക്കപ്പെട്ട പൊതു സമൂഹത്തിലെ മഹാ ഭൂരിപക്ഷത്തിനായി നമുക്കീ പേര് സമര്‍പ്പിക്കാം: ‘കേരളം അടിപൊളിയുടെ നാട്.’ ഫലത്തില് ചെകുത്താന്റെ സ്വന്തം നാട് തന്നെ!\nഈ അടിപൊളിയുടെ മൊത്തക്കച്ചവടക്കാരും, മൊത്ത വിതരണക്കാരുമാണ് ഏഷ്യാനെറ്റ് ഉള്‍പ്പടെയുള്ള ചാനലുകള്. മദ്യത്തിന്റെയും, സ്വര്‍ണത്തിന്റെയും ക്രൂര ദൃംഷ്ടങ്ങള് കൊണ്ട് സമൂഹ ഗാത്രത്തിന്റെ ചുടുചോരയൂറ്റുന്ന മാഫിയകള്‍ക്ക് വേണ്ടി ജനസാമാന്യത്തെ അവര് അടിച്ചുപൊളിക്കാന് പ്രേരിപ്പിക്കുന്നു. അതിനുള്ള ഉപാധികള് കലയായും, കച്ചവടമായും ഇവര് ഇറക്കിക്കൊടുക്കുന്നു.\nഈ ചാനലുകളുടെ മുഖ്യ അവതാരകരും, സെലിബ്രിറ്റികളുമായി എത്തുന്ന കുറെ വമ്പന്മാരുണ്ട്. ഈ വമ്പന്മാര് തങ്ങളുടെ ഇരകളോട് പതിവായി ചോദിക്കുന്ന ഒരു ചോദ്യമുണ്ട് : ‘ഏത് ദൈവത്തെയാണ് ഇഷ്ടം?’ കൃഷ്ണനെന്നും, മൂകാംബികയെന്നും, ഗുരുവായൂരപ്പനെന്നും, ആറ്റുകാലമ്മയെന്നും, വേളാങ്കണ്ണി മാതാവെന്നും ഒക്കെ ഉത്തരം. ( ഇര പിടിക്കുന്ന പൂച്ചകള്, തിന്നുന്നതിനു മുന്‍പ് തങ്ങളുടെ ഇരകളോടൊത്ത് കുറച്ചു നേരമൊക്കെ തട്ടിക്കളിക്കാറുണ്ടല്ലോ? അതാണല്ലോ ‘ശാര്‍ദ്ദൂല വിക്രീഡിതം’).\nചിന്താശക്തിയുടെ വരിയുടക്കപ്പെട്ട് , പ്രതികരണ ശേഷി വന്ധീകരിച്ച പ്രേക്ഷക സമൂഹത്തിലെ കുറേപ്പേര് ഇത് കേട്ട് കൂത്തിലെ തോല്‍പ്പാവകളെപ്പോലെ വെറുതേ കൈയ്യടിക്കുന്നു. ഈ കൈയടിക്കലിനും, ലൈവ് പ്രോഗ്രാമുകളില് ഒന്ന് മുഖം കാണിക്കാനുമായി മലയാളി അമേരിക്കന് മോന്തകാട്ടി അച്ചായന്മാരുടെ ഒരു വലിയ നിര തന്നെ ചാനലുകള്‍ക്ക് മുന്‍പിലെ വലിയ ‘ക്യു ‘ വിലുണ്ടെന്നാണ് കേള്‍വി. കാശിറക്കിയും, കാലു നക്കിയും ഈ നിര്‍ഗുണ പ്രേക്ഷക വൃന്ദത്തില് ഇടം നേടിയ ചിലരെങ്കിലും തിരിച്ചു വന്ന് നമ്മുടെ മുഖത്തേക്കൊരു ചോദ്യമെറിയും: “എന്നെക്കണ്ടില്ല? ഞാനുണ്ടായിരുന്നല്ലോ ആ ഇടത്തേ നിരയുടെ മൂന്നാം സീറ്റില്?” പള്ളിപ്പരിപാടികളുടെ ഇടനാഴികളില് ഭാര്യമാര് ചിലച്ചുകൊണ്ട് നടക്കും: ” അച്ചായനെ കണ്ടില്ലേ ചാനലില്? എന്റെ പൊന്നേ ഒന്ന് കാണണ്ടതായിരുന്നേ ; അച്ചായനാണെന്ന് തോന്നത്തേയില്ലാടി.”\n‘ഏതു ദൈവത്തെ ആണ് ഇഷ്ടം’ എന്ന മണ്ടന് ചോദ്യവുമായി ജനസാമാന്യത്തിന്റെ നെഞ്ചിലേക്ക് നിരന്തരം, നിര്‍ഭയം ഇടിച്ചിറങ്ങുന്ന ഈ ചാനലുകള്‍ക്ക് സത്യത്തിന്റെ നേര്‍ക്കാഴ്ചയുണ്ടെങ്കില് ഒരു ചോദ്യം:\nഭൂമിയും, സൂര്യനും, നക്ഷത്ര പഥങ്ങളും മാത്രമല്ല, നാം കാണുന്നതും, കാണപ്പെടാത്തതും, അറിയുന്നതും, അറിയപ്പെടാത്തതുമായ സര്‍വസ്വവും ഉള്‍ക്കൊള്ളുന്ന ഈ മഹാപ്രപഞ്ചം നിങ്ങള് പേരിട്ടു വിളിക്കുന്ന ദൈവങ്ങളില് ആരുടെ സൃഷ്ടിയാണ്? അല്ലങ്കില്, ഒന്നോ, രണ്ടോ, മൂന്നോ പഞ്ചവത്സര പദ്ധതികളിലായി സര്‍വ ദൈവങ്ങളും കൂടി കല്ല് ചുമന്നും, മണ്ണ് കുഴച്ചും സൃഷ്ടിച്ചു വച്ചതാണോ ഈ പ്രപഞ്ചം? പ്രൈവറ്റ് ലിമിറ്റഡ് ആശ്രമങ്ങളില്, സ്വന്തം അസ്തിത്വ വേദനക്ക് അറുതി തേടിയെത്തുന്ന അമേരിക്കക്കാരനെയും, ആസ്‌ട്രേലിയക്കാരനെയും അറിഞ്ഞു പുണര്‍ന്ന് ആശ്വാസമേകുന്ന ആള് ദൈവങ്ങള്‍ക്കുമുണ്ടോ ഈ പഞ്ചവത്സര പദ്ധതിയില് പങ്ക് ?\nഇരുപത്തൊന്നാം നൂറ്റാണ്ടിന്റെ ആദ്യ പകുതിയിലേക്കടുക്കുന്ന ആധുനിക ശാസ്ത്രത്തിന്റെ അന്വേഷണക്കണ്ണുകള് നൂറു ബില്യണ് നക്ഷത്ര പഥങ്ങള് (ഗാലക്‌സികള്) കണ്ടെത്തിക്കഴിഞ്ഞു എന്ന അവകാശ വാദവുമായി നില്‍ക്കുമ്പോള്‍ത്തന്നെ, ആകെയുള്ളതിന്റെ അഞ്ചു ശതമാനം പോലും കണ്ടെത്താനായിട്ടില്ല എന്ന സങ്കടവുമായി ഒരു ശാസ്ത്ര മാഗസിന് അടുത്തയിടെ പുറത്തിറങ്ങുകയുണ്ടായി! ഈ നൂറു ബില്യണ് ഗാലക്‌സികളില് കേവലമൊന്നു മാത്രമായ നമ്മുടെ ക്ഷീര പഥത്തിലെ (മില്‍ക്കീ വേ) കോടാനുകോടി നക്ഷത്രങ്ങളിലെ ഒരു കൊച്ചു പയ്യന് മാത്രമാണ് നമ്മുടെ സൂര്യന്. ഈ സൂര്യന്റെ കുഞ്ഞു കുട്ടി പാരാധീനങ്ങളായ ഗ്രഹങ്ങളും, ഉപഗ്രഹങ്ങളും, കുള്ളന് ഗ്രഹങ്ങളും, വാല് നക്ഷത്രങ്ങളും, ഉള്‍ക്കകളും, പൊടിപടലങ്ങളും എല്ലാം കൂടിയ സൗരയൂഥത്തിലെ ഭൂമിയെന്ന ഈ നക്ഷത്രപ്പാറയിലെ ഒരു പൊടിപോലുമല്ലാത്ത ഈ രണ്ടു കാലന് ജീവികളാണോ ദൈവങ്ങള്? അതും ഘടാ ഘടിയന്മാരായ ആള് ദൈവങ്ങള്?\nഅന്ധവിശ്വാസങ്ങളിലും, അനാചാരങ്ങളിലും കാലൂന്നി നിന്ന ഒരു ജനതയാണ് നമ്മുടേത്, ചാതുര്‍വര്‍ണ്യ സംസ്കൃതിയുടെ ഉപ ഉല്പന്നങ്ങളായി പിറന്നു വീണ ഈ പന്ഥാവിലൂടെ സഞ്ചരിച്ച മേലാളന്മാര് ധനവും, മാനവും കൊയ്‌തെടുത്തു. ഇരയും, ഇണയും കൊയ്‌തെടുത്തു.( ഫ്രീ ഫുഡ് ആന്‍ഡ് ഫ്രീ സെക്‌സ് ). ഈ സംവിധാനത്തിനെതിരെയുള്ള ഏതൊരു വെല്ലുവിളിയെയും എന്നും അവര് അടിച്ചമര്‍ത്തി. എങ്കിലും, ദിശാവബോധമുള്ള വിപ്ലവകാരികള്‍ക്ക് അവരുടെ കോട്ടകളില് വിള്ളലുകള് വീഴ്ത്തുവാന് കഴിഞ്ഞു. കാലപ്രവാഹത്തില് ഈ വിള്ളലുകളുടെ എണ്ണവും, ആഴവും കൂടുകയും, അന്ധവിശ്വാസങ്ങളുടെയും, അനാചാരങ്ങളുടെയും പല വന്മതിലുകളും ഇടിഞ്ഞു വീഴുകയും ചെയ്തു! കാലം കുതിക്കുകയാണ്; ഒപ്പം നമ്മളുമുണ്ട്. പരിവര്‍ത്തനത്തിന്റെ പാതയിലെ വര്‍ത്തമാനാവസ്ഥയില് നാം ജീവിച്ചു കൊണ്ടേയിരിക്കുന്നു!!\nഏതൊരു ജീവിയുടെയും നിലനില്പ് അതിന്റെ സ്വന്തം ഇഷ്ടത്താല് മാത്രമല്ല സംഭവിക്കുന്നത്. കര്‍ട്ടനു പിന്നിലെ പ്രോംപ്റ്ററുടെ സഹായത്തോടെയാണ് അത് ജീവിതാഭിനയം പൂര്‍ത്തിയാക്കുന്നത് എന്ന് അതിനറിയാം. ഈ പ്രോംപ്റ്ററോട് ഒരു വിധേയത്വം, ഒരു കമ്മിറ്റ്‌മെന്റ് അതിനുണ്ട്; ഉണ്ടാവണം. ആരാണ് തനിക്കുവേണ്ടി ഇത് ചെയ്യുന്നത് എന്ന സന്ദേഹം അയാളെ കണ്ടെത്തുവാനുള്ള ഒരു ത്വര അതില് ഉണര്‍ത്തുന്നു? വിശേഷ ബുദ്ധിയുള്ള മനുഷ്യന്റെ ഈ ത്വര കാലാകാലങ്ങളില് കണ്ടെത്തിയ ഉത്തരങ്ങളാണ്, ആയിരക്കണക്കായ വാള്യങ്ങളില് എഴുതപ്പെട്ട മത സിദ്ധാന്ത ഗ്രന്ഥങ്ങള്. ഈ ഗ്രന്ഥങ്ങള്‍ക്കൊന്നിനും എന്താണ് ദൈവം; ആരാണ് ദൈവം എന്ന ചോദ്യങ്ങള്‍ക്ക് ഇന്നും പൂര്‍ണമായി ഉത്തരം കണ്ടെത്താനായിട്ടില്ലാ. എന്തുകൊണ്ടെന്നാല്, ഇതെല്ലാം അപൂര്‍ണ്ണനായ മനുഷ്യന്റെ പ്രവര്‍ത്തികളാകയാല്, അവയെല്ലാം അപൂര്‍ണ്ണമായിത്തന്നെ എക്കാലവും നിലനില്‍ക്കും.?അല്ലെങ്കില്‍ത്തന്നെ നിസ്സഹഹായനും,നിരാവലംബനുമായ ഈ പാവം മനുഷ്യന്റ കൊച്ചുബുദ്ധിക്ക് രൂപം കൊടുക്കുവാനാകുന്ന കൊച്ചു ചിന്തയില് അണ്ഡകടാഹത്തിന്റെ അനിഷേദ്ധ്യ സമസ്യയെ ആവാഹിച്ചെടുക്കാന് ശ്രമിക്കുന്നത് എത്ര ബാലിശം,?\nമീഡിയകള് വിനോദ ഉപാധി മാത്രമല്ല, സാമൂഹ്യാവസ്ഥയുടെ കണ്ണും, കരളും, കാതുമാണ്; ആയിരിക്കണം. സമൂഹ ഗാത്രത്തിലെ അധികപ്പറ്റുകള് ചെത്തുവാനും, ഛേദിക്കുവാനുമുള്ള മൂര്‍ച്ചയും അതിനുണ്ടാവണം. ഇന്നിനെക്കാള് മെച്ചപ്പെട്ട ഒരു നാളെ എന്ന മനുഷ്യ രാശിയുടെ സ്വപ്നത്തിന്മേല് മുത്തം ചാര്‍ത്തുവാന് അതിന് സാധിക്കണം. ഈ വായനയിലാണ്, ‘ ഏതു ദൈവത്തെയാണിഷ്ടം ?’എന്ന ചാനല് പ്രവര്‍ത്തകരുടെ ചോദ്യങ്ങളിലൂടെ ആയിരക്കണക്കിന് ദൈവങ്ങളും, അവരുടെ ഉപ ദൈവങ്ങളും, ഭാര്യാദൈവങ്ങളും, അമ്മാവിയച്ഛന് , അമ്മാവിയമ്മ ദൈവങ്ങളും, ആള്‍ദൈവങ്ങളും എല്ലാം കൂടിയുള്ള ദൈവങ്ങളുടെ ഒരു പരസ്പര സഹായ സഹകരണ സംഘത്തിലേക്ക് ആളെ ചേര്‍ക്കുവാനുള്ള തറ വേലത്തരങ്ങളാണ് നിരന്തരം, നിര്‍ഭയം ചാനലുകള് ജന ഹൃദയങ്ങളില് ഇടിച്ചിറക്കിക്കൊണ്ടിരിക്കുന്നത്\nനിങ്ങള് പേരിട്ടു വിളിക്കുന്ന ദൈവങ്ങളില് പലരും ജീവിച്ചിരുന്നവര് പോലുമല്ല. കാലാതിവര്‍ത്തികളായ എഴുത്തുകാരുടെ ഭാവനാ സൃഷ്ടികള് മാത്രമാണവര്. ഈ കഥാപാത്രങ്ങള് സാക്ഷാല് ദൈവത്തിലേക്ക് മനുഷ്യനെ അടുപ്പിക്കുന്നതിനുള്ള പാലങ്ങളായി വര്‍ത്തിക്കണമെന്നേ എഴുത്തുകാര് ഉദ്ദേശിച്ചുള്ളൂ. ഇവര് ക്ഷേത്രങ്ങളിലെ പ്രതിഷ്ഠകളായി മാറിയത് പില്‍ക്കാല സംഭവപരമ്പരകള്. ഗോത്ര സംസ്കൃതിയുടെ ഈ ഉല്‍പ്പന്നം നൂറ്റാണ്ടുകള് താണ്ടി നമ്മുടെ വര്‍ത്തമാനാവസ്ഥയില് വരെ എത്തി നില്‍ക്കുന്നത് ചരിത്ര സത്യം. അതുകൊണ്ടുതന്നെ അതിനെ തള്ളിപ്പറയുന്നതില് അര്‍ത്ഥമില്ല. ദൈവാരാധനക്കുള്ള ചവിട്ടു പടികളാവേണ്ട ഈ പാത്രങ്ങളെ ദൈവങ്ങളാക്കി ആരാധിക്കുന്നതാണ് പ്രശ്‌നം? വിഗ്രഹങ്ങള്‍ക്ക് മുന്നിലെരിയുന്ന\nസാമ്പ്രാണികളെ വിഗ്രഹങ്ങളാക്കുന്നത് ശരിയല്ല. ഇത് മാറണം.\nസ്ഥൂലാവസ്ഥയിലുള്ള നിന്റെ ശരീരം നിര്‍മ്മിച്ചിട്ടുള്ളത് സ്ഥൂലാവസ്ഥയിലുള്ള പ്രപഞ്ച വസ്തുക്കള് ഉപയോഗിച്ചിട്ടാണ്. പദാര്‍ത്ഥങ്ങളുടെ ഘടനാ വിഘടനാ പ്രിക്രിയയിലെ വര്‍ത്തമാനാവസ്ഥയാണ് പ്രപഞ്ചമെങ്കില്, നീയും പ്രപഞ്ച ഭാഗമാണ്; പ്രപഞ്ചം തന്നെയാണ്. പന്ത്രണ്ട് ഘനയടിയില് ഒതുങ്ങുന്ന നീയെന്ന പ്രപഞ്ച ഖണ്ഡത്തിന് പ്രവര്‍ത്തിക്കാന് സൂഷ്മാവസ്ഥയില് നിന്നില് നിറഞ്ഞിരിക്കുന്ന ആത്മശക്തി (വൈറ്റല് പൗവ്വര്) ആവശ്യമാണ്. ഈ വൈറ്റല് പവ്വറിനെ ജീവന് എന്നോ, ആത്മാവ് എന്നോ, മനസ് എന്നോ , ബുദ്ധി എന്നോ ഒക്കെ നിനക്ക് വിളിക്കാം. നീ ഒരു ആനയെ വരക്കാന് ആഗ്രഹിക്കുമ്പോള്, നിന്റെ മനസ്സില് അഥവാ ആത്മാവില് ആ ആന രൂപം പ്രാപിച്ചു കഴിഞ്ഞു. പിന്നീട്, ശരീരാവയവങ്ങള് എന്ന ടൂളുകള് ഉപയോഗിച്ച് ആത്മാവ് ആ ആനയെ നിന്നില് നിന്ന് പറിച്ചു നടുകയാണ് ചെയ്യുന്നത്. ചുരുക്കത്തില്, നിന്റെ സ്ഥൂലത്തില് ഒളിഞ്ഞിരുന്ന് അതിനെ നിയന്ത്രിക്കുകയും, സംരക്ഷിക്കുകയും ചെയ്യുന്ന യദാര്‍ത്ഥ ഉടമസ്ഥന് ഈ സൂക്ഷ്മം തന്നെയല്ലേ? കേവലമായ പന്ത്രണ്ട് ഘനയടിയില് ഒതുങ്ങുന്ന നീയെന്ന പ്രപഞ്ചത്തില് ഈ സൂക്ഷ്മം ഇത്രക്ക് സജീവമാണെങ്കില്, അനന്തവും, അജ്ഞാതവും, അഗമ്യവും അനിഷേധ്യവുമായ സത്യപ്രപഞ്ചത്തില് ഈ സൂക്ഷ്മം എത്രമേല് പവ്വര് ഫുള് ആയിരിക്കും? സര്‍വ ശക്തനായിരിക്കും? ആള്‍മൈറ്റി ആയിരിക്കും??\nനിസ്സാരനായ കേവല മനുഷ്യന്റെ ചിന്തക്ക് ഇതൊന്നും പെട്ടന്ന് ദഹിക്കുകയില്ലാ എന്ന് മനസ്സിലാക്കിയിട്ടാവണം, ആദി ശങ്കരന് പറഞ്ഞത്: ” അജ്ഞനായ മനുഷ്യന്റെ മുന്നില് വിഗ്രഹം ഒരു മാധ്യമമാണ്; അത് തകര്‍ക്കരുത്. അവന് വിജ്ഞാനാവുന്ന കാലത്ത് അവന് തന്നെ അത് തകര്‍ത്ത് കൊള്ളും.” എന്ന്.


ദ.സുഡാനിലെ സംഘര്‍ഷം: ആയിരങ്ങള്‍ക്ക് അഭയ കേന്ദ്രങ്ങളായി പള്ളികള് - Sathyadeepam\n|^| Home -> International -> ദ.സുഡാനിലെ സംഘര്‍ഷം: ആയിരങ്ങള്‍ക്ക് അഭയ കേന്ദ്രങ്ങളായി പള്ളികള്\nദക്ഷിണ സുഡാനില് ആഭ്യന്തര യുദ്ധം തുടരുന്ന സാഹചര്യത്തില് ജനലക്ഷങ്ങളാണ് സ്വന്തം വീടുകളുപേക്ഷിച്ച് സുരക്ഷിതകേന്ദ്രങ്ങളിലേയ്ക്കു പലായനം ചെയ്യുന്നത്. ആയിരങ്ങള് കത്തോലിക്കാ പള്ളികളില് താത്കാലിക അഭയം കണ്ടെത്തുന്നു. സുഡാനിലെ രണ്ടാമത്തെ വലിയ നഗരമായ വാവിലെ സെ. മേരി കത്തീഡ്രലില് ഇപ്രകാരം അനേകര് അഭയം തേടിയിരിക്കുകയാണ്. സര്‍ക്കാരിനെതിരെ പോരാടുന്ന വിമതര്‍ക്കും ദൈവത്തെ ഭയമുണ്ടെന്നും പള്ളിയില് കയറി നിരപരാധികളെ കൊല്ലാന് അവര് തയ്യാറാകില്ലെന്നും ഉള്ള ഒരു വിശ്വാസം ജനങ്ങള്‍ക്കുണ്ടെന്ന് കത്തീഡ്രല് വികാരി ഫാ. മോസസ് പീറ്റര് പറഞ്ഞു. രാജ്യത്തെ ഏറ്റവും വലിയ പള്ളിയായ കത്തീഡ്രലില് പതിനായിരത്തോളം പേര് കഴിയുന്നു. മറ്റു പള്ളികളിലും നൂറു കണക്കിനു പേരുണ്ടെന്ന് ഫാ. പീറ്റര് അറിയിച്ചു. വാവ് നഗരത്തെ ആഭ്യന്തര യുദ്ധം കാര്യമായി ബാധിച്ചിട്ടില്ല.\nപുതുതായി ജന്മം കൊണ്ട ദക്ഷിണ സുഡാനില് കഴിഞ്ഞ മൂന്നര വര്‍ഷമായി ആഭ്യന്തര സംഘര്‍ഷം നടക്കുകയാണ്. പ്രസിഡന്‍റ് സല്‍വാകിറിന്‍റെ കീഴിലുള്ള സൈന്യവും മുന് വൈസ് പ്രസിഡന്‍റ് റെയ്ക് മഷാറിനെ അനുകൂലിക്കുന്നവരും തമ്മിലാണ് പോരാട്ടം. യുദ്ധം തുടങ്ങിയതിനു ശേഷം ഏതാണ്ട് 40 ലക്ഷം സുഡാനികള് രാജ്യം വിട്ടു പലായനം ചെയ്തിട്ടുണ്ടെന്നാണു കണക്കുകള്. അയല് രാജ്യമായ ഉഗാണ്ടയില് ഒരു ലക്ഷം പേരെങ്കിലും എത്തിച്ചേര്‍ന്നിട്ടുണ്ട്.\nപള്ളികള് അഭയാര്‍ത്ഥികള്‍ക്ക് താമസസൗകര്യം നല്‍കാന് മടിക്കുന്നില്ലെങ്കിലും എല്ലാവര്‍ക്കും ആഹാരം ലഭ്യമാക്കാന് ബുദ്ധിമുട്ടുന്നുണ്ടെന്ന് സഭാധികാരികള് പറഞ്ഞു. ലോക ഭക്ഷ്യ പരിപാടിയില് നിന്നുള്ള ഭക്ഷണവിതരണം നിറുത്തിയിട്ട്4മാസങ്ങള് കഴിഞ്ഞു. ഭക്ഷ്യസഹായത്തിനും യുദ്ധം അവസാനിപ്പിക്കുന്നതിനുള്ള നയതന്ത്ര ഇടപെടലുകള്‍ക്കുമായി സുഡാനീസ് മെത്രാന് സംഘം അന്താരാഷ്ട്ര സമൂഹത്തിന്‍റെ സഹായമഭ്യര്‍ത്ഥിക്കുകയാണ്.


Election – The Editor\nഅഞ്ച് സംസ്ഥാനങ്ങളിലേക്കുള്ള നിയമസഭാ തിരഞ്ഞെടുപ്പ് പ്രഖ്യാപിച്ചു.\nന്യുഡല്‍ഹി: അഞ്ച് സംസ്ഥാനങ്ങളിലേക്കുള്ള നിയമസഭാ തിരഞ്ഞെടുപ്പ് പ്രഖ്യാപിച്ചു. ഛത്തീസ്ഗഡ്, മിസോറോം, മധ്യപ്രദേശ്, രാജസ്ഥാന്, തെലങ്കാന എന്നീ സംസ്ഥാനങ്ങളിലേക്കുള്ള തിരഞ്ഞെടുപ്പാണ് പ്രഖ്യാപിച്ചത്. അഞ്ച് സംസ്ഥാനങ്ങളിലും തിരഞ്ഞെടുപ്പ് പെരുമാറ്റച്ചട്ടം നിലവില് വന്നു. കേന്ദ്ര തിരഞ്ഞെടുപ്പ് കമ്മീഷന് ഒ.പി റാവത്താണ് തിരഞ്ഞെടുപ്പ് തീയതി പ്രഖ്യാപിച്ചത്. ഛത്തീസ്ഗഡില് രണ്ട് ഘട്ടമായാണ് തിരഞ്ഞെടുപ്പ്. നവംബര് 12നും 20നും രണ്ട് ഘട്ടമായി വോട്ടെടുപ്പ് നടക്കും. ബി.ജെ.പിയാണ് നിലവില് ഛത്തീസ്ഗഡിലെ ഭരണകക്ഷി. മിസോറാമിലും മധ്യപ്രദേശിലും നവംബര് 28ന് തിരഞ്ഞെടുപ്പ് നടക്കും. മിസോറാമിലും കോണ്‍ഗ്രസും മധ്യപ്രദേശില് ബി.ജെ.പിയുമാണ് ഭരണകക്ഷി. രാജസ്ഥാനിലും തെലങ്കാനയിലും ഡിസംബര് ഏഴിന് തിരഞ്ഞെടുപ്പ് നടക്കും. തെലങ്കാനയില് തെലങ്കാന രാഷ്ട്ര സമിതിയും രാജസ്ഥാനില് ബി.ജെ.പിയുമാണ് നിലവില് ഭരിക്കുന്നത്. അഞ്ച് സംസ്ഥാനങ്ങളിലും ഡിസംബര് 11നാണ് വോട്ടെണ്ണല്. അടുത്ത വര്‍ഷം മെയ് മാസത്തില് നടക്കാനിരിക്കുന്ന ലോക്സഭാ തിരഞ്ഞെടുപ്പിന് മുന്നോടിയായുള്ള സെമി ഫൈനല് എന്ന നിലയ്ക്കാണ് അഞ്ച് സംസ്ഥാനങ്ങളിലെ നിയമസഭാ തിരഞ്ഞെടുപ്പിനെ…\nFeatured news, Headlines, India, Latest News, Newschathisghad, Election, madya paradesh, missoram, Rajasthan, telungana\nപാക്കിസ്ഥാന് തിരഞ്ഞെടുപ്പ് : ഇമ്രാന് ഖാന്റെ പിടിഐ മുന്നില്\nലാഹോര് : പാക്കിസ്ഥാന് പൊതു തിരഞ്ഞെടുപ്പില് വോട്ടെണ്ണല് ആരംഭിച്ചപ്പോള് ഇമ്രാന് ഖാന്റെ തെഹ്‌രീക് ഇ ഇന്‍സാഫ് പാര്‍ട്ടി(പിടിഐ) ക്ക് മുന്‍തൂക്കമെന്ന് റിപ്പോര്‍ട്ട്. വോട്ടെണ്ണിത്തുടങ്ങിയപ്പോള് 75 സീറ്റുകളില് ഇമ്രാന് ഖാന്റെ പാര്‍ട്ടി ലീഡ് ചെയ്യുന്നുണ്ട്. മുഖ്യ എതിരാളികളായ നവാസ് ഷരീഫിന്റെ പാക്കിസ്ഥാന് മുസ്‌ലിം ലീഗ്- നവാസ് (പിഎംഎല്- എന്) 51 സീറ്റുകളിലും ആദ്യ റൗണ്ടുകളില് മുന്നിട്ടുനില്‍ക്കുന്നു. മുന് പ്രസിഡന്റ് ആസിഫ് അലി സര്‍ദാരിയുടെ പാക്കിസ്ഥാന് പീപ്പിള്‍സ് പാര്‍ട്ടി 27 സീറ്റുകളിലും മുന്നിട്ടുനില്‍ക്കുന്നു. പാക്കിസ്ഥാനില് തൂക്ക് പാര്‍ലമെന്റ് ഉണ്ടാകുകയാണെങ്കില് പിപിപിയുടെ നിലപാട് നിര്‍ണായകമായിരിക്കുമെന്നാണ് റിപ്പോര്‍ട്ടുകള്. സ്വതന്ത്രര് 23 ഇടങ്ങളിലും മുന്നിലുണ്ട്. 272 സീറ്റുകളില് 209 ഇടങ്ങളിലെ സൂചനകളാണ് ഇപ്പോള് പുറത്ത് വന്നിരിക്കുന്നത്. 3.70 ലക്ഷം സൈനികരെ വിന്യസിച്ചാണ് പാക്കിസ്ഥാനില് പൊതു തിരഞ്ഞെടുപ്പ് നടന്നത്. തിരഞ്ഞെടുപ്പിനു വേണ്ടിയുള്ള രാജ്യചരിത്രത്തിലെ ഏറ്റവും വലിയ സൈനിക വിന്യാസമാണിത്. മുന് പ്രധാനമന്ത്രി നവാസ് ഷരീഫ് അഴിമതിക്കേസില്…\nInternational, Latest News, NewsElection, Imran khan, pakisthan\nഅമ്മ തെരഞ്ഞെടുപ്പില് വ്യക്തമായ പ്ലാനിംഗ്, നോമിനികളെ മുന്‍കൂട്ടി തീരുമാനിച്ചിരുന്നു, ഗുരുതര ആരോപണങ്ങളുമായി നടിമാര് രംഗത്ത്\nകൊച്ചി: താരസംഘടനയായ ‘അമ്മ’യ്‌ക്കെതിരെ നടിമാര് രംഗത്ത്. മോഹന്‍ലാലിന്റെ നേതൃത്വത്തിനെതിരെ ഗുരുതര ആരോപണങ്ങളാണ് സിനിമയിലെ വനിതാ കൂട്ടായ്മ ഡബ്ലുസിസിയിലെ അംഗങ്ങളായ പാര്‍വതിയും പത്മപ്രിയയും ഉന്നയിക്കുന്നത്. ‘അമ്മ’യുടെ തെരഞ്ഞെടുപ്പില് മത്സരിക്കാന് ആഗ്രഹിച്ചിരുന്നു. രണ്ട് പേര് തെരഞ്ഞെടുപ്പില് മത്സരിക്കാനൊരുങ്ങിയിരുന്നു. എന്നാല് ഒരു കൂട്ടത്തെ മുന്‍കൂട്ടി ആരോ തീരുമാനിച്ചിരുന്നുവെന്നും നടിമാര് പറഞ്ഞു. അതേസമയം, നോമിനേഷന് നല്‍കുന്നതില് നിന്ന് പിന്തിരിപ്പിച്ചെന്ന് പാര്‍വതി പറഞ്ഞു. വിദേശത്താണെന്ന് പറഞ്ഞ് നോമിനേഷനില് നിന്നും ഒഴിവാക്കുകയായിരുന്നെന്ന് പാര്‍വതിയും പത്മപ്രിയയും പറഞ്ഞു. ഒരു കൂട്ടം നോമിനികളെ ആരോ മുന്‍കൂട്ടി തെരഞ്ഞെടുക്കുകയാണ് ഇപ്പോള് ചെയ്തത്. എന്ത് അടിസ്ഥാനത്തിലാണ് ആ തെരഞ്ഞെടുപ്പ് നടന്നത് എന്നത് അറിയില്ല. ദിലീപിനെ സംഘടനയിലേക്ക് തിരിച്ചെടുത്ത തീരുമാനം പുനഃപരിശോധിക്കണമെന്നും അതിനായി അമ്മയുടെ യോഗം വീണ്ടും വിളിക്കണമെന്നും ആവശ്യപ്പെട്ട് പാര്‍വതി, പത്മപ്രിയ, രേവതി എന്നിവര് അമ്മ ഭാരവാഹികള്‍ക്കു നേരത്തെ കത്തു നല്‍കിയിരുന്നു.\nEntertainment, Film News, HeadlinesAmma, dileep, Election, Mohanlal, nominee, padmapriya, parvathy, revathy\nഗുജറാത്ത് തിരഞ്ഞെടുപ്പ്: കോണ്‍ഗ്രസ് കുതിക്കുന്നു\nഅഹമ്മദാബാദ്: ഗുജറാത്ത് തിരഞ്ഞെടുപ്പ് ഫലം പ്രവചനാതീതമാകുന്നു. വോട്ടെണ്ണലിന്റെ തുടക്കത്തില് ബിജെപി മുന്നിലായിരുന്നെങ്കില് ക്രമേണ കോണ്‍ഗ്രസ് തിരിച്ചുവരുകയായിരുന്നു. ആകെയുള്ള 182 സീറ്റുകളിലെ ലീഡ് നില അറിവായപ്പോള് കോണ്‍ഗ്രസ് 91 സീറ്റിലും ബിജെപി 88 സീറ്റിലും ലീഡ് ചെയ്യുന്നു. രാജ് കോട്ട് വെസ്റ്റില് മുഖ്യമന്ത്രി വിജയ് രൂപാണി അടക്കം പിന്നിലാണെന്നതാണ് ഏറ്റവും ഒടുവിലത്തെ റിപ്പോര്‍ട്ട്. നേരിയ ലീഡ് മാത്രമാണ് പല മണ്ഡലങ്ങളിലുമുള്ളത്. അതിനാല് തന്നെ ഫലം പ്രവചനാതീതമായി മാറാനാണ് എല്ലാ സാധ്യതയും.\nBreaking news, Featured news, Headlines, NewsElection, Gujarat\nഗുജറാത്തില് ഒന്നാം ഘട്ട വോട്ടെടുപ്പ് ആരംഭിച്ചു\nഅഹമ്മദാബാദ്: ഗുജറാത്തില് ആദ്യ ഘട്ട വോട്ടെടുപ്പ് ആരംഭിച്ചു. ബിജെപിയുടെയും കോണ്‍ഗ്രസിന്റെയും കരുത്തന്മാര് കൊമ്പുകോര്‍ക്കുന്ന രണ്ടു ഡസന് മണ്ഡലങ്ങളിലെങ്കിലും തീപാറുന്ന പോരാട്ടം അരങ്ങേറും. പ്രബലന്മാരുടെ മണ്ഡലങ്ങളിലെ സ്വതന്ത്ര ബാഹുല്യം വോട്ടു ചിതറിക്കുമെന്ന ആശങ്കയും ഇരുപക്ഷത്തുമുണ്ട്. ഇരുപതോളം മണ്ഡലങ്ങളില് മുഖ്യധാരാ പാര്‍ട്ടികള്‍ക്കു പുറമേ എന്‍സിപിയും ബിഎസ്പിയും ആം ആദ്മി പാര്‍ട്ടിയും സ്ഥാനാര്‍ഥികളെ നിര്‍ത്തിയതു കോണ്‍ഗ്രസില് ആശങ്കയുയര്‍ത്തുന്നു. അതിനിടെ, യുവജനത ഉള്‍പ്പെടെ വോട്ടര് പട്ടികയില് പേരുള്ള എല്ലാവരും വോട്ട് രേഖപ്പെടുത്തണമെന്ന് പ്രധാനമന്ത്രി നരേന്ദ്ര മോദി ആവശ്യപ്പെട്ടു. റെക്കോര്‍ഡ് പോളിങ് ഉണ്ടാവണമെന്നും അദ്ദേഹം ട്വിറ്ററിലൂടെ ആഹ്വാനം ചെയ്തു. രാവിലെ എട്ടുമണിക്ക് ആരംഭിച്ച പോളിങ് വൈകുന്നേരം അഞ്ചുവരെയാണ്. മുഖ്യമന്ത്രി വിജയ് രൂപാണി മത്സരിക്കുന്ന രാജ്‌കോട്ട് വെസ്റ്റില് സംസ്ഥാനത്തെ സ്ഥാനാര്‍ഥികളില് ഏറ്റവും ധനികനായ ഇന്ദ്രാനില് രാജ്യഗുരു (കോണ്‍ഗ്രസ്) ആണ് എതിര് സ്ഥാനാര്‍ഥി. കോണ്‍ഗ്രസിന്റെ മുഖ്യമന്ത്രി സ്ഥാനാര്‍ഥിയെന്നു വിശേഷിപ്പിക്കാവുന്ന ശക്തിസിങ് ഗോഹിലും ബിജെപിയുടെ കരുത്തന്മാരിലൊരാളായ വീരേന്ദ്രസിങ് ജഡേജയും…\nFeatured news, Headlines, NewsElection, Gujarat\nജിഗ്‌നേഷ് മേവാനിക്ക് നേരെ ആക്രമണം; ബിജെപിയുടെ ഭയമാണ് ഇത്തരം ആക്രമണത്തിനു പിന്നിലെന്ന് മേവാനി\nഅഹമ്മദാബാദ്: ഗുജറാത്ത് ദലിത് നേതാവ് ജിഗ്‌നേഷ് മേവാനിക്ക നേരെ ബിജെപി ആക്രമണം. ചൊവ്വാഴ്ച പാലന്‍പുരിലാണ് ഒരു സംഘം ജിഗ്നേഷ് മേവാനിയുടെ കാറിനു നേരെ അക്രമം നടത്തിയത്. സ്ഥാനാര്‍ത്ഥിയായി മത്സരിക്കുന്ന മേവാനിയുടെ പ്രചരണത്തിനിടെയാണ് ആക്രമണം. സ്വതന്ത്ര സ്ഥാനാര്‍ഥിയായി നിയമസഭാ തെരഞ്ഞെടുപ്പില് മത്സരിക്കുന്ന ജിഗ്‌നേഷിന് കോണ്‍ഗ്രസ്സും ആം ആദ്മിയും പിന്തുണ നല്‍കുന്നുണ്ട്. ജിഗ്‌നേഷിന്റെ കാറിന്റെ ചില്ലു തകരുകയും കേടുപാടുകള് സംഭവിക്കുകയും ചെയ്തു. എന്നാല് മേവാനിക്ക് പരിക്കേറ്റില്ല. തക്കര്‍വാഡ ഗ്രാമത്തില്‍വെച്ച് ബിജെപി പ്രവര്‍ത്തകര് തന്റെ കാറിനു നേരെ അക്രമം നടത്തിയതായും ബിജെപിയുടെ ഭയമാണ് ഇത്തരം ആക്രമണത്തിനു പിന്നിലെന്നും മേവാനി പറഞ്ഞു. എന്നാല് താന് ബിജെപിയ്ക്ക് എതിരെ ശക്തമായി പോരാടും. ബിജെപി മുന്നോട്ടുവയ്ക്കുന്ന തെറ്റായ വികസന മാതൃകയുടെ പൊള്ളത്തരം തുറുന്നു കാട്ടും. വഡ്ഗാമിലെ ജനങ്ങളുടെ പിന്തുണ തനിക്കുണ്ടെന്നും അദ്ദേഹം പറഞ്ഞു. സംഭവവുമായി ബന്ധപ്പെട്ട് പരാതിയൊന്നും നല്‍കിയിട്ടില്ല. സംഭവത്തില് ആര്‍ക്കും പരിക്കേറ്റിട്ടില്ലാത്തതിനാല് പരാതി നല്‍കുന്നില്ലെന്ന്…\nFeatured news, Headlines, India, Latest News, NewsBJP, Election, Gujarat, jignesh mevani\nഎല്ലാവരേയും ഞെട്ടിച്ച് ഗുജറാത്ത് തിരഞ്ഞെടുപ്പിന്റെ പുതിയ സര്‍വേ ഫലം…!\nഅഹമ്മദാബാദ് : എല്ലാവരേയും ഒരുപോലെ ഞെട്ടിച്ചുകൊണ്ടാണ് ഗുജറാത്ത് തിരഞ്ഞെടുപ്പിന്റെ പുതിയ സര്‍വേ ഫലം പുറത്തുവന്നത്. കോണ്‍ഗ്രസിനു കൂടുതല് സീറ്റ് ലഭിക്കുമെന്നും വോട്ട് ശതമാനത്തില് ബിജെപിയും കോണ്‍ഗ്രസും ഒപ്പത്തിനൊപ്പം എത്തുമെന്നുമാണു പുതിയ വിലയിരുത്തല്. രാജ്യം മുഴുവനും ഗുജറാത്തിലേയ്ക്ക് ഉറ്റുനോക്കുമ്പോള് പുതിയ സര്‍വേ ഫലം ബിജെപിയെ ആശങ്കയിലാക്കിയിരിക്കുകയാണ്. എബിപി (സിഎസ്ഡിഎസ് ലോക്നീതി) സര്‍വേ ഫലമാണ് ഇപ്പോള് പുറത്തുവന്നിരിക്കുന്നത്. ആദ്യ സര്‍വേ ഫലങ്ങള് ബിജെപിക്കു നൂറിനുമേല് സീറ്റുകള് കിട്ടാന് സാധ്യതയുണ്ടെന്നു പ്രവചിച്ചിരുന്നു. എന്നാല്, നവംബര് അവസാനവാരം നടത്തിയ സര്‍വേയില് സീറ്റ് നൂറില് താഴേക്കു പോയി; 91- 99 സീറ്റ് വരെ. കോണ്‍ഗ്രസിന് 86 സീറ്റ് വരെ ലഭിക്കാം. നേരത്തേ നടത്തിയ മറ്റ് അഭിപ്രായ സര്‍വേകളിലെ ഫലങ്ങള് ഇങ്ങനെ: ടൈംസ് നൗ- വിഎംആര് 40-61 (കോണ്‍ഗ്രസ്), 18-134 (ബിജെപി), ഇന്ത്യാ ടുഡെ- ആക്സിസ് 115-125 (ബിജെപി), 57-65 (കോണ്‍ഗ്രസ്) വോട്ടുശതമാനത്തിന്റെ കാര്യത്തില്…\nFeatured news, Headlines, India, Latest News, NewsBJP, CONGRESS, Election, Gujarat, survey, survey report\nഗുജറാത്തില് കോടീശ്വരന്മാരെ നിരത്തി ബി.ജെ.പി; പാര്‍ടി സ്ഥാനാര്‍ത്ഥികളുടെ ശരാശരി സ്വത്ത് 10 കോടിക്ക് മുകളില്\nMonday December 4th, 2017 webdesk\nഗുജറാത്ത് നിയമസഭയിലേക്ക് തെരഞ്ഞെടുപ്പ് നടക്കാനിരിക്കെ മത്സരിക്കുന്ന സ്ഥാനാര്‍ത്ഥികളുടെ സ്വത്ത് വിവരങ്ങള് പുറത്തുവന്നിരിക്കുകയാണ്. മത്സരിക്കുന്ന ബി.ജെ.പി. സ്ഥാനാര്‍ഥികളുടെ ശരാശരി സ്വത്ത് 10.7 കോടി രൂപയാണെന്നാണ് കണക്കുകള് പറയുന്നത്. കോണ്‍ഗ്രസുകാരുടേത് 8.46 കോടി രൂപ. വരണാധികാരികള്‍ക്ക് നല്‍കിയ സത്യവാങ്മൂലം അസോസിയേഷന് ഫോര് ഡെമോക്രാറ്റിക് റിഫോംസ് വിശകലനം ചെയ്ത് തയ്യാറാക്കിയ റിപ്പോര്‍ട്ടിലാണ് വിവരങ്ങള് ലഭ്യമാക്കിയിരിക്കുന്നത്. സ്വതന്ത്രരടക്കം 923 സ്ഥാനാര്‍ഥികളുടെ വിവരങ്ങളാണ് ക്രോഡീകരിച്ചത്. ഇതില് 673 പേര്‍ക്കും സ്‌കൂള് വിദ്യാഭ്യാസം മാത്രമേയുള്ളൂ. 2012-ല് 68 ശതമാനം സ്ഥാനാര്‍ഥികളാണ് സ്‌കൂളിനപ്പുറം പോകാത്തവരായി ഉണ്ടായിരുന്നത്. ഇത്തവണ എണ്ണം കൂടി. രാജ്കോട്ട് വെസ്റ്റില് മുഖ്യമന്ത്രി വിജയ് രൂപാണിക്ക് എതിരേ മത്സരിക്കുന്ന ഇന്ദ്രനീല് രാജ്യഗുരുവാണ് ഏറ്റവും ധനികന്-141 കോടി രൂപയാണ് ഈ കോണ്‍ഗ്രസുകാരന്റെ സ്വത്ത്. ശതകോടീശ്വരന്മാര് നാലു പേര് മത്സരിക്കാനുണ്ട്. സ്ത്രീകള്‍ക്ക് സീറ്റുകൊടുക്കുന്ന കാര്യത്തില് എല്ലാവരും ദരിദ്രരാണ്. ആകെ 57 സ്ത്രീകള് മത്സരിക്കുന്നു. കോണ്‍ഗ്രസില് അഞ്ച് ശതമാനവും ബി.ജെ.പി.യില്…\nFeatured news, Headlines, India, Newscandidates, Election, Gujarat\nരാജസ്ഥാനും ഹൈദരാബാദിനും പിന്നാലെ അലഹാബാദ് യൂണിവേഴ്‌സിറ്റിയിലും എ.ബി.വി.പിക്ക് തോല്‍വി\n2015 മുതല് എ.ബി.വി.പി ഭരിക്കുന്ന അലഹാബാദ് യൂണിവേഴ്‌സിറ്റിയില് ഇത്തവണ ഞെട്ടിപ്പിക്കുന്ന തോല്‍വിയാണ് എ.ബി.വി.പിക്ക് ഉണ്ടായിരിക്കുന്നത്. അലഹാബാദ് യൂണിവേഴ്‌സിറ്റിയില് പ്രസിഡന്റ് മത്സരത്തില് ഇത്തവണ3ആം സ്ഥാനത്തേക്ക് എ.ബി.വി.പി പിന്തള്ളപ്പെട്ടുപ്രസിഡന്റ് ഉള്‍പ്പെടെ6സീറ്റില് 5ഉം പരാജയപ്പെട്ടപ്പോള് ജനറല് സെക്രട്ടറി സ്ഥാനത്ത് വിജയിച്ചത് 62 വോട്ടുകള്‍ക്ക് മാത്രമാണ്.5സീറ്റുകളിലും സമാജ്വാദി പാര്‍ടിയുടെ വിദ്യാര്‍ത്ഥി സംഘടനയാണ് വിജയിച്ചത്. പ്രസിഡന്റ് സ്ഥാനത്തേക്ക് മത്സരിച്ച സമാജ്വാദി ഛാത്ര സംഘം സ്ഥാനാര്‍ഥി അവനീഷ് കുമാര് യാദവിന് 3228 വോട്ട് കിട്ടിയപ്പോള് എ.ബി.വി.പി സ്ഥാനാര്‍ത്ഥിക്ക് 1588 വോട്ട് മാത്രമേ കിട്ടിയുള്ളൂ. രാജ്യത്ത് നടന്ന ദില്ലി അടക്കമുള്ള യൂണിവേഴ്‌സിറ്റികളിലും ഇന്ന് പുറത്തുവന്ന പഞ്ചാബ് ഗുര്‍ദാസ്പൂര് ഉപതിരഞ്ഞെടുപ്പിലും ഉണ്ടായ വന്‍തോല്‍വികള് വരുന്ന സംസ്ഥാന തിരഞ്ഞെടുപ്പുകളിലും പ്രതിഫലിക്കുമെന്നുറപ്പാണ്.\nFeatured news, Headlines, India, NewsABVP, alahabad university, Election


രാജ്യത്ത് കൊവിഡ് കേസുകള് ഉയരുന്നു. 24 മണിക്കൂറിനിടെ 22,775 കൊവിഡ് കേസുകളും 406 മരണവും റിപ്പോര്‍ട്ട് ചെയ്തു. കൊവിഡ് കേസുകള് അന്‍പത് മാസത്തിനിടെ ഏറ്റവും ഉയര്‍ന്ന തോതിലാണ്.രാജ്യത്ത് ഒമിക്രോണ് ബാധിതരുടെ എണ്ണം 1431 ആയി. ആകെ കൊവിഡ് രോഗികളുടെ എണ്ണവും കുത്തനെ കൂടി. കൂടുതല് ഒമിക്രോണ് കേസുകള് മഹാരാഷ്ട്രയിയാണ്. കേരളം അഞ്ചാമതും. ഡല്‍ഹിയില് പോസിറ്റീവിറ്റി നിരക്ക് ഒരാഴ്ച്ചയ്ക്കുള്ളില് ദശാംശം അഞ്ചില് നിന്ന് 2.44 ശതമാനമായി ഉയര്‍ന്നു. മുബൈയില് രോഗികളുടെ എണ്ണം 47 ശതമാനം വര്‍ധിച്ചതിന് പിന്നാലെ നിയന്ത്രണങ്ങള് വീണ്ടും കടുപ്പിച്ചു.\nബംഗാള്, ഗുജറാത്ത്, ബീഹാര് തുടങ്ങിയ സംസ്ഥാനങ്ങളിലും കൊവിഡ് കേസുകളുടെ എണ്ണം കൂടി. രോഗ വ്യാപനം കൂടുന്ന സാഹചര്യത്തില് പരിശോധന കൂട്ടാനും, മെഡിക്കല് പാരാമെഡിക്കല് ജീവനക്കാരുടെ എണ്ണം വര്‍ധിപ്പിക്കാനും ആരോഗ്യ മന്ത്രാലയം സംസ്ഥാനങ്ങള്‍ക്ക് നിര്‍ദേശം നല്‍കി. വീട്ടില് പരിശോധന നടത്തുന്ന കിറ്റിന്റെ ഉപയോഗം പ്രോത്സാഹിപ്പിക്കണം എന്നും നിര്‍ദേശം ഉണ്ട്. 145 കോടിയില് അധികം ഡോസ് വാക്‌സിന് വിതരണം ചെയ്തു.


വിലക്കിന്റെ കാലം കഴിഞ്ഞു, കൊടുങ്കാറ്റാകാന് ശ്രീ കളിക്കളത്തിലേക്ക് തിരിച്ച് വരുന്നു\nമലയാളി ക്രിക്കറ്റ് താരം ശ്രീശാന്തിന് ബിസിസിഐ ഏര്‍പ്പെടുത്തിയിരുന്ന വിലക്ക് ഇന്ന് അവസാനിച്ചു. വരും ദിവസങ്ങളില് താരത്തിന് ഏത് ക്രിക്കറ്റ് ടൂര്‍ണമെന്റില് വേണമെങ്കിലും കളിക്കാം. എനിക്ക് ക്രിക്കറ്റ് കളിക്കാനുള്ള സ്വാതന്ത്ര്യം ലഭിച്ചുവെന്നാണ് ശ്രീശാന്ത് വിലക്കിന്റെ കാലവാവധി കഴിഞ്ഞതിന് ശേഷം അഭിപ്രായപ്പെട്ടത്.\nഫിറ്റ്നെസ് തെളിയിച്ച് കേരള ക്രിക്കറ്റ് ടീമിന് വേണ്ടി കളിക്കുകയാണ് ലക്ഷ്യമെന്നും ശ്രീശാന്ത്് വ്യക്തമാക്കി. ഇക്കാര്യം നേരത്തെയും താരം പറഞ്ഞിരുന്നു. കേരള ക്രിക്കറ്റ് ടീം പരിശീലകനായ ടിനു യോഹന്നാനും ശ്രീശാന്തിനെ കളിപ്പിക്കുന്ന കാര്യം പരിഗണിക്കുമെന്ന് പറഞ്ഞിരുന്നു. ശ്രീശാന്ത് അതിനുള്ള ശ്രമങ്ങളും തുടങ്ങിയിരുന്നു.\nവാര്‍ഷിക കരാര്, നേട്ടം കൊയ്ത് ഹാര്‍ദ്ദിക്കും, ഷാര്‍ദുലും, സഞ്ജുവിനും സൂര്യയ്ക്കും ഇടമില്ല\nസഞ്ജുവിന്റേതൊന്നുമല്ല, അത് അയാളുടെ ദിനമായിരുന്നു, ചെണ്ടയെന്ന് വിളിച്ച് അത്രയേറെ അവന് അപമാനിക്കപ്പെട്ടിരുന്നു\nകളി കൈവിട്ടത് പന്തിന്റെ മണ്ടന് തീരുമാനങ്ങളില്, നായകനെന്ന നിലയില് സഞ്ജു ഏറെ വളര്‍ന്നിരിക്കുന്നു